

;o 


iO 


REPUBLIKA HRVATSKA 
KARLOVAČKA ŽUPANIJA 
GRAD KARLOVAC 



STRATEGIJA KULTURNOG RAZVOJA 
GRADA KARLOVCA 
2014 . - 2024 . 


Karlovac, 2014. 



• • STRATEGIJA KULTURNOG RAZVOJA 
SADRŽAJ 


RIJEČ GRADONAČELNIKA 4 

1. UVOD 5 

1.1. Kulturno-povijesni kontinuitet na području Karlovca 5 

1.2 Razlozi za donošenje Strategije 7 

1.3. Proces kreiranja Strategije 8 

2. STATUSNA ANALIZA 11 

2.1. Institucionalna infrastruktura kulture 11 

Gradsko kazalište „Zori n dom“ 11 

Gradski muzej Karlovac 14 

Gradska knjižnica „Ivan Goran Kovačić" Karlovac 19 

Glazbena škola Karlovac 22 

Državni arhiv u Karlovcu 24 

2.2. Udruge u kulturi i umjetničke organizacije 25 

Zajednica organizacija amaterskih kulturnih djelatnosti Karlovac 25 

Puhački orkestar grada Karlovca 27 

Ostale udruge građana 28 

Umjetnici i umjetničke organizacije 30 

2.3 Manifestacije i programi kulture 30 

Tradicionalne manifestacije 30 

Drugi festivali i manifestacije 35 

Časopis za kulturu, umjetnost i društvena zbivanja „Svjetlo" 36 

2.4. Kulturna baština 37 

Kulturna baština Karlovačke županije 37 

Kulturna baština Karlovca 42 

Karlovačka zvijezda 42 

Kulturno-povijesna cjelina ulice Rakovac 45 

Povijesne građevine 45 

Sakralna baština 45 

Etnografska baština 45 

Arheološka baština 45 

Povijesne komunikacije 45 

Kulturni krajolik Karlovca 46 

2.5. Kulturne potrebe stanovništva 46 

Stanovništvo Karlovca 46 

Kulturni profil Karlovčana ili zadovoljstvo ponudom kulturnog i zabavnog sadržaja 46 

2.6. Kulturna politika ostvarena u prethodnom razdoblju 51 

3. SWOT ANALIZA 57 

3.1. Snage 58 

3.2. Slabosti 58 

3.3. Prilike 59 

3.4. Prijetnje 60 

3.5. SWOT analiza dionika 62 

4. VIZIJA I MISIJA 63 

4.1. Vizija 64 

4.2. Misija 64 

5. STRATEŠKI CILJEVI I PROJEKTI 65 

5.1. Osnivanje Karlovačkog kulturnog klastera 67 

Karlovački kulturni kalendar 68 

Upravljanje kvalitetom kulturnih događanja i holistički marketing 68 

Karlovački kulturni prostori 69 

„Know-how“ centar 70 

Upravljanje međunarodnim kulturnim projektima i programima 70 


2 


GRADA KARLOVCA 2014. - 2024. 



5.2. Očuvanje i revitalizacija kulturne baštine 71 

Obnova i revitalizacija karlovačke Zvijezde 71 

Revitalizacija Starog grada Dubovca 74 

Pretvaranje arheoloških lokaliteta u arheološke parkove 74 

Obnova i revitalizacija pojedinačnih nepokretnih kulturnih dobara 74 

5.3. Razvoj i unapređenje kulturne infrastrukture 75 

Prostorno rješenje Gradskog muzeja Karlovac 76 

Osiguravanje prostora za nezavisnu kulturu 77 

Opremanje i uređenje Gradskog kazališta „Zorin dom“, Hrvatskog doma i otvorenih 

karlovačkih kulturnih prostora 77 

Osiguravanje uvjeta za uspostavu miniplex kina 78 

5.4. Poticanje umjetničkog i kulturnog stvaralaštva i razvoj poduzetništva u kulturi 78 

Program unapređenja menadžmenta u kulturi 79 

Program razvoja e-kulture grada 79 

Program unapređenja postojećih programa i kreiranje novih 80 

Program ostvarivanja sinergije između kulture, turizma i poduzetništva u cilju 

stvaranja kulturno-turističkog proizvoda 80 

5.5. Razvoj kulturnog branda 81 

Dan grada Karlovca 82 

Karlovački susreti kulture 82 

Dan svetog Josipa zaštitnika grada Karlovca (19. 3.) 82 

Znanstveno-stručni skupovi o gradu Karlovcu 83 

Povijesne osobe grada Karlovca 83 

5.6. Suradnja i partnerstvo na nacionalnoj i međunarodnoj razini 84 

Projekti u suradnji s gradovima i županijama u Republici Hrvatskoj 84 

Projekti na nacionalnoj razini 85 

EU projekti 85 

Međunarodni projekti i suradnja s međunarodnim institucijama 85 

6. KULTURNA POLITIKA I REALIZACIJA STRATEŠKIH CILJEVA I PROJEKATA .... 86 

6.1. Osnivanje Karlovačke kulturne mreže, a potom i Karlovačkog kulturnog klastera 87 

6.2. Aktivnosti i projekti usmjereni na očuvanje i revitalizaciju kulturne baštine 87 

6.3. Aktivnosti i projekti usmjereni na razvoj i unapređenje kulturne infrastrukture 88 

6.4. Aktivnosti i projekti usmjereni na poticanje umjetničkog stvaralaštva i 

poduzetništva u kulturi 89 

6.5. Aktivnosti usmjerene na razvoj kulturnog branda te suradnju i partnerstvo u 

području kulture na nacionalnoj i međunarodnoj razini 90 

7. KRITERIJI ZA VREDNOVANJE RAZVOJNIH PROGRAMA 91 

8. PRIBAVLJANJE SREDSTAVA I FINANCIRANJE 92 

8.1 Financijski kapaciteti gradskog proračuna 94 

8.2 Drugi izvori sredstava 95 

8.3 Prijedlog modela za financiranje pojedinih projekata 95 

9. PROVEDBA I NADZOR NAD PROVEDBOM STRATEGIJE 98 

9.1. Provedba Strategije 98 

9.2. Tijela i postupak nadzora 98 

10. LITERATURA 99 

11. PRILOZI 101 

11.1. Dionici koji su sudjelovali u izradi Strategije 101 


3 


STRATEGIJA KULTURNOG RAZVOJA 



RIJEČ 

GRADONAČELNIKA 


Govoreći o kulturi sagledavamo cjelokupno naslijeđe pojedinca i 
zajednice, ukupnost ljudskih dostignuća. Temelji se na simbolima, 
zajedničkom ponašanju i razmišljanju, prilagodljiva je. Na poseban 
način govori o nama, našem jeziku, vrijednostima, normama, iden- 
titetu i pripadnosti. 

U suvremenom dobu u kojem živimo zahtjevi su sve veći, kultura 
korespondira s umjetničkim izrazom, zabavom, turizmom, novim teh- 
nologijama, kolektivnim sjećanjem i inovativnošću. 

Upravo u tom kolektivnom sjećanju, u dokumentima karlovačke kulturne povijesti posebno mje- 
sto imaju Glazbena škola Karlovac koja ove godine obilježava 210. obljetnicu osnivanja, naj- 
starija karlovačka čitaonica „Ilirskoga čitanja družtvo 11 osnovana godine 1838., Prvo hrvatsko 
pjevačko društvo ,,Zora“ osnovano 1858. godine. Zajedno čine značajni dio ne samo karlovačke 
nego i općenito hrvatske kulturne scene, kao i mnogi drugi kulturni događaji i značajne osobe 
u prošlosti i sadašnjosti. 

Na takvim temeljima u današnjem trenutku za budućnost je potrebno promišljati strateški: 
donošenjem prve Strategije kulturnog razvoja grada Karlovca sagledali smo svoju poziciju u 
sadašnjosti i odredili se prema bližoj budućnosti. 

U duhu našeg vremena prepoznajemo činjenicu da grad Karlovac svojom bogatom poviješću 
i položajem ima potencijal središta koje na zanimljiv način čuva i interpretira svoju kulturnu 
baštinu, razvija turizam, podupire estetske i umjetničke inovacije i demokratizaciju javnog pro- 
stora i djelovanja. 

Ipak, najvažnije od svega je, što je ovaj strateški dokument prvenstveno usmjeren na ljude, kako 
na aktere u kulturi, tako i na publiku, priziva povezivanje, bolju suradnju, oplemenjivanje, teži 
izvrsnosti i zajedništvu u cilju unapređenja kvalitete života cijele zajednice. 



GRADONAČELNIK GRADA KARLOVCA 

Damir Jelić, prof. 

1.1. Kulturno-povijesni kontinuitet na području Karlovca 


Povijesni i baštinski potencijali čine neophodnu sastavnicu svakog kulturnog djelovanja i ra- 
zvoja. Osviještene povijesne strukture u vidu materijalne i duhovne kulture predstavljaju okvir 
za oblikovanje identiteta i prepoznatljivosti svake zajednice, a ujedno su i jamstvo njezina kon- 
tinuiteta. Povijest Karlovca na specifičan način determinirala je sklopove kulturne baštine o 
kojima će biti riječi u ovoj Strategiji, lako se Strategija prvenstveno bavi suvremenim stanjem 
i perspektivama, institucijama i civilnim dionicima u kulturi te kulturnim potrebama građana, 
u našim će razmatranjima i prijedlozima na prvom mjestu uvijek biti izvorno značenje pojma 
kultura. Naime, samo baštineći i njegujući kulturno stvaralaštvo predaka, suvremeni naraštaji 
mogu „ostati svoji" i dati svoj prinos budućim generacijama. U tom pogledu, suvremenost na- 
meće goleme izazove. Dinamične i nepredvidljive društvene i političke okolnosti, streloviti teh- 
nološki razvoj, gospodarska globalizacija i informacijska umreženost, kušnja su svakoj, a napose 
kulturnoj autentičnosti. 

Sastavnice karlovačke povijesti 

Grad Karlovac „osnovan" je, odnosno planski izgrađen, kao utvrda za obranu od Osmanlija. Na 
temelju administrativne odluke gradačkoga Ratnog vijeća njegova je izgradnja započela 13. srp- 
nja 1579. Pritom je glavnu riječ imao habsburški nadvojvoda Karlo II. Štajerski (1540.-1590.) 
po kojemu je novi grad i prozvan. Renesansna šesterokraka tvrđava (zvijezda) sa šest bastiona, 
pravilnim rasterom ulica i trgova te ulogom vojnog uporišta i središta generalata, upućuje na is- 
hodišno dvjestogodišnje obilježje karlovačke povijesti, na njegovu vojnu i ratnu funkciju. Dakako, 
bilo bi pogrešno zanemariti kulturne prežitke iz epohe prije osnutka grada. Moderno poimanje 
kulture te razvoj suvremenih kulturnih institucija i potreba bilo je povezano s usponom građan- 
skoga društva. Ti procesi započinju potkraj 18. stoljeća kada je Karlovac dobrim dijelom izgubio 
ulogu vojnog središta i granične utvrde. Imajući u vidu te posebnosti, kontinuitet stvaralaštva i 
kulturnoga naslijeđa na karlovačkom području možemo raščlaniti po sljedećim razvojnim fazama: 

1. Prije Grada (do 1579.): arheološki slojevi materijalne kulture na području današnjega Kar- 
lovca potvrđuju trajnu naseljenost u razdobljima prapovijesti, antike i ranog srednjovjekovlja. 
Naime, i stoljećima prije nastanka grada uže i šire područje utoka Korane u Kupu imalo je važno 
geostrategijsko obilježje što se kao konstanta zadržalo do danas. Smješten u blizini četiriju rije- 
ka, kao poveznica Panonije s dinarskim područjem i jadranskim priobaljem, prostor budućega 
Karlovca, napose Dubovca i Pokuplja, bio je naseljen panonsko-ilirskim Kolapijanima koji su se 
našli na putu rimskih osvajanja. Rimski tragovi datiraju od početka 1. st. , a recentna arheološka 
sondiranja i istraživanja u gradskoj okolici potvrđuju niz novih nalazišta iz različitih epoha, od 
neolitika do srednjovjekovlja. 

2. Grad-utvrda (16. i 17. st.): nasljedujući ulogu staroga posjeda i grada Dubovca, srednjovje- 
kovnoga uporišta hrvatskih plemićkih rodova Sudara, Čupora, Blagajskih, Frankopana i Zrinskih, 
a nakon stogodišnjih turskih pritisaka, ratova i migracija, Karlovačka je zvijezda u drugoj polovini 
16. stoljeća postala ključna strateška točka u obrani Hrvatske i Carstva od Osmanlija. Kao pove- 
znica sjevera i juga, središte Hrvatske krajine te centar specifičnog vojnokrajiškog društva i gospo- 
darstva, Karlovac je već 1581. od cara Rudolfa II. dobio stanovite gradske povlastice što je omo- 
gućilo pojavu obrta i trgovine. Prvi stanovnici, žitelji dubovačkog podgrađa, grade civilne kuće, a 
trajno se dograđuju, štite i obnavljaju tvrđavski nasipi, bedemi i šančevi. Pored vojnih institucija, 
vodeću ulogu u gradu i njegovoj obrani sve do sloma urote 1671. imaju potomci povezanih rodova 
Zrinskih i Frankopana koji u gradu posjeduju kuće i kurije. Prometni položaj središnjeg Pokuplja i 
utoka Korane u Kupu već je u 17. stoljeću utjecao na postupni uspon obrta i trgovine koji se pot- 
kraj stoljeća ogledao u organizaciji brojnih cehova, ali i gradnji, dogradnji i opremanju značajnijih 
sakralnih objekata (Presveto Trojstvo, Blažena Djevica Marija Snježna, Franjevački samostan). 
Porazom i protjerivanjem Osmanlija iz Podunavlja, nakon mirovnih ugovora u Karlovcima (1699.) 
i Požarevcu (1718.), Karlovac sve više gubi vojna, a poprima civilna, gradska obilježja. 

3. Prevlast urbanog nad vojnim (18. st): početkom 18. st. grad „izlazi" iz bedemskih okvira i 
širi se u predgrađa prema obali Kupe. Brojnim gradnjama u samoj Zvijezdi staro naselje, pod- 
ložno poplavama i požarima, preobražava se u grad srednjoeuropskih obilježja. Tijekom stoljeća 
Karlovac dobiva ključnu ulogu u povezivanju sjeverne Hrvatske, Slavonije i čitavog Panonskog 
bazena s morem tj. sjevernojadranskim lukama u Bakru (Karolina) i Senju (Jozefina). Dvostru- 
ko cestovno ishodište i lađarska luka na tada plovnoj Kupi postupno se od vojnog komuniteta 
pretvara u urbani i kulturni centar s ojačalim građanskim slojem kao nositeljem razvoja. Kao 
prometno i trgovačko čvorište u kopnenom i riječnom prijevozu, grad 1763. dobiva prvi magi- 
strat, prva katastarska izmjera obavljena je 1770. (252 kućevlasnika), a prvi gradski vodovod 
izgrađen je 1777. Nova epoha započinje 1781. kada Karlovac stječe status slobodnoga kraljev- 
skoga grada i kada se bira prva gradska samouprava koja od vojske preuzima gradske poslove 
i planira daljnji razvoj. Voljom carice Marije Terezije Karlovac je 1776. postao i sjedište novo- 
ustrojene Severinske županije koja je ukinuta 1785. Razdoblje je to velikog trgovačkog uzleta 
koji je iznjedrio novo građanstvo i gradsku kulturu koja se ogledala u novim kasnobarkoknim i 
klasicističkim sklopovima gradskih kuća i ulica, lako grad u strogom smislu gubi vojno značenje, 
njegov položaj i dalje ima strategijsku važnost za Carstvo pa vojska održava Zvijezdu i u njoj 
podiže impozantne logističke objekte. 

4. Građanski Karlovac (19. st.): nakon kratkotrajnog, ali važnog napoleonskog intermezza 
(1809.-1813.) kada je novom cestom Luizijanom povezan s Rijekom (1811.) te je postao po- 
krajinsko središte Građanske i Vojne Hrvatske u sklopu francuske Ilirije, Karlovac je od 1813. 
ponovno pod habsburškom vlašću. U modernizacijskom trokutu Varaždin-Sisak-Karlovac, sa sre- 
dištem u Zagrebu, Karlovac je u prvoj polovici 19. stoljeća nakon glavnoga grada postao najvaž- 
nije gospodarsko i kulturno središte, „najgrađanskiji grad u Hrvatskoj". Uz obrtništvo, trgovinu 
i novčarstvo tada se razvija i prerađivačka industrija (mlinovi, pivovare, koža, drvo). Lađarstvo 
Kupom te kopneni promet Lujzijanom i obnovljenom Jozefinom doseže svoj vrhunac. Uzlet kul- 
turnog života bio je usko povezan s gospodarskim i demografskim rastom (šire područje grada 
imalo je polovicom 19. st. oko 25000 stanovnika). Najvažnije je bilo jačanje građanstva koje 
je listom pripadalo nacionalno integracijskom krugu iliraca. Karlovac je sa svojom intelektual- 
nom, kulturnom i gospodarskom elitom postao uporište ilirskoga pokreta i središte promicanja 
hrvatske nacionalne ideje. U tom krugu od 1830. godine djeluje niz kulturnih preporoditelja, 
pisaca, umjetnika, političara i mecena, od Janka Draškovića (koji 1832. u Prettnerovoj tiskari 
objavljuje ključni politički spis Disertacija...), Ivana Mažuranića, Dragojle Jarnević, Vjekosla- 
va Karasa, Antuna Vakanovića, Dragojla Kušlana, Imbre Tkalca i drugih, do poduzetnika Mije 
Krešića i članova obitelji Vranyczany. Za taj krug veže se osnivanje i djelovanje prvih modernih 
kulturnih ustanova i udruga koje su postale okosnicom budućeg kulturnog života grada. U tom 

razdoblju počinje se njegovati tradicija suvremene glazbene, knjižnične i galerijske djelatnosti. 
Već 1804. gradski je Magistrat osnovao Glazbenu školu (najstarija u Hrvatskoj), a 1838., u 
kući Imbre Tkalca, utemeljeno je Ilirsko čitanja društvo, karlovačka narodna čitaonica. Od 300 
doniranih knjiga, fond je ubrzano rastao, a čitaonica je postala središte društvenog i kulturnog 
života, najvažnije okupljalište pristaša hrvatske kulturne i jezične integracije (od 1847. hrvatski 
je službeni jezik u Gradskom vijeću). Na tragu domoljubnih kulturnih nastojanja godine 1858. 
osnovano je i prvo hrvatsko pjevačko društvo „Zora". Društvo je ubrzo postalo središnjom kul- 
turnom organizacijom u gradu s velikim brojem pjevača i podupiratelja, zavidnom imovinom, 
utjecajem i vjernom publikom. Od amaterskog i domoljubnog zbora ,,Zora“ je prerasla u na- 
jugledniju umjetničku organizaciju pa su se oko društva počele organizirati i druge kulturne, 
osobito scenske djelatnosti. Zalaganjem grada i građana godine 1892. izgrađen je monumen- 
talni „Zorin dom“ kao „društveno stjecište građanstva" i dom svih kulturnih udruga. Sljedećih 
stotinu godina Zorin dom je uistinu bio središnje mjesto gradske kulture i u njemu su se odvijale 
gotovo sve kulturne manifestacije. Najzad, „kako bi se sačuvale sve starine i uspomene grada" 
godine 1904. osnovan je Gradski muzej. Tijekom stoljeća Muzej je razvio svoju ulogu i u više 
zbirki prikupio golemi fundus zavičajne baštine. Unatoč gospodarskoj stagnaciji koja je nastupi- 
la željezničkim povezivanjem Zagreba i Rijeke s Budimpeštom (1873.), Karlovac je ostao grad 
razvijenog kulturnog života i kozmopolitskog ozračja. 

5. Moderni Grad u stoljeću ekstrema (20. st.): unatoč ratnim posljedicama te brojnim političkim 
i gospodarskim turbulencijama nakon sloma Austro-Ugarske 1918., Karlovac se u razdoblju 
monarhističke Jugoslavije širi, urbanizira i industrijalizira. Godine 1921. područje grada ima 
35000, a 1931. 41000 stanovnika. U tom se razdoblju, na temelju suvremenog regulacijskog 
plana iz 1925., podižu novi dijelovi grada na bedemima i bastionima pa Zvijezda sve više gubi 
svoju urbanističku prepoznatljivost. Ratna i poratna zbivanja prožeta totalitarizmom, bila su 
praćena golemim materijalnim i ljudskim gubicima. Posljedice su bile gospodarska kriza i sta- 
gnacija te demografska transformacija i ideološki pritisci pod komunističkim režimom. Odolije- 
vajući zapuštanju urbanog i civilizacijskog nasljeđa, Karlovac je u razdoblju industrijalizacije, 
svojevrsne neomilitarizacije i „socijalističke izgradnje", od 60-tih godina, ipak uspio očuvati i u 
zadanim okvirima razviti kulturni život te održati vezu s tradicijom i osnovati niz novih kulturnih 
institucija i društava. Razaranjima u Domovinskom ratu teško su stradale i gradske kulturne 
ustanove pa njihova obnova traje i danas, no kulturno stvaralaštvo zadržalo je svoju vitalnost i 
visoku razinu kvalitete. 

6. Iskorak u samostalnoj Hrvatskoj: analiza stanja, perspektiva i mogućnosti kulturnog razvoja 
Karlovca u 21. stoljeću obuhvaćena je u idućim poglavljima ove Strategije. 


1.2 Razlozi za donošenje Strategije 


Među najvažnijim razlozima za donošenje Strategije kulturnog razvoja grada Karlovca jest po- 
treba za sustavnim i promišljenim pristupom u razvoju karlovačke kulture. Ograničeni resursi, 
poput proračunskih mogućnosti grada ili raspoloživih ljudskih potencijala koji su svakodnevno 
suprotstavljeni rastu javnih potreba u kulturi, zahtijevaju strateško planiranje, a sve kako bi se 
postojeći resursi iskoristili sukladno potrebama. Strategija kulturnog razvoja je dugoročni do- 
kument koji će za idućih deset godina predstavljati smjernicu razvoja i biti temelj za provedbu 
kulturne politike u Karlovcu. 

Strategijom su obuhvaćeni svi oblici poticanja, razvijanja i unapređivanja kulturnih djelatnosti 
koji pridonose razvitku i unapređivanju kulturnog života grada. Strategija opisuje opće i posebne 
ciljeve te načine njihova ostvarivanja nizom mjera, uz jasno definirane pokazatelje uspješnosti 

kojima će se mjeriti ostvarenje tih ciljeva. Provedba Strategije predviđena je ostvarenjem općih 
strateških ciljeva i prioritetnih projekata, kao i posebnih ciljeva i mjera nužnih za razvoj pojedi- 
nih kulturnih djelatnosti. Strategijom se definiraju ciljevi, prioriteti među ciljevima te mjere kao 
i konkretne aktivnosti za njihovu provedbu. 

Važan razlog za donošenje Strategije leži i u potrebi ostvarivanja transparentnosti u načinu kre- 
iranja kulturne politike, a potom i u načinu njezina provođenja u život. U obje faze građani će 
moći sudjelovati, kao što su i u razdoblju kreiranja Strategije bili pozivani da svojim prijedlozi- 
ma, kritikama i stavovima utječu na njezin sadržaj. U fazi provedbe Strategije također će moći 
nadzirati dinamiku njezina ostvarivanja u praksi. 

Ulazak Republike Hrvatske u Europsku uniju također je važan trenutak jer zahtijeva od svih nas 
odgovarajuće prilagodbe, pa tako i u okvirima strateškog planiranja u području kulture. Naime, 
punopravnim članstvom u Europskoj uniji dodatno su se otvorile mogućnosti za razvoj kulture 
i to u nekoliko važnih dimenzija. Prva među njima je mogućnost suradnje između umjetnika, 
institucija i svih drugih dionika u kulturi na području Unije bez administrativnih i drugih ogra- 
ničenja. Važna dimenzija svakako je mogućnost korištenja financijskih sredstava iz europskih 
fondova, pri čemu valja naglasiti kako je upravo razdoblje od 2014. do 2020. proračunska 
perspektiva Europske unije. 

Strategijom se želi potaknuti niz promjena koje se izravno tiču načina upravljanja gradskim kul- 
turnim resursima: ustanovama i cjelokupnom gradskom kulturnom infrastrukturom i nadgrad- 
njom, kao i načinom poticanja kulturnog i umjetničkog stvaralaštva. Utoliko se za ovu Strategiju 
može reći da je „strategija promjena 1 '. 


1.3. Proces kreiranja Strategije 


Važno obilježje ove Strategije je način njezina kreiranja. Jasno je da je inicijativa za izradu ovog 
strateškog dokumenta potekla od gradonačelnika i gradske uprave te je u svom polazištu proi- 
zašla iz dugogodišnjeg iskustva Upravnog odjela za društvene djelatnosti koje je stečeno proved- 
bom gradske kulturne politike. Unatoč tome što je nadležna gradska uprava svjesna problema 
i razvojnih mogućnosti u području kulture, izradi Strategije pristupilo se sa željom da se u taj 
proces uključi najšira za- 
interesirana javnost, a 
osobito građani koji su i 
publika kulturnih progra- 
ma i aktivni stvaratelji u 
kulturi. Stoga je, kao prvi 
poticaj za pokretanje tog 
procesa, gradonačelnik 
Damir Jelić imenovao rad- 
nu grupu za izradu Stra- 
tegije kulturnog razvoja 
(popis članova nalazi se u 
prilogu) koja ima osnovnu 
zadaću planirati i organi- 
zirati aktivnosti na izradi 
Strategije. 

Na prvom sastanku imenovane radne grupe održanom 7. svibnja 2013. utvrđena je okvirna 
struktura ciljanog strateškog dokumenta te je utvrđen plan aktivnosti koje će se provesti u svrhu 
pripreme i izrade Strategije, a među njima osobito: 

• provesti anketiranje građana s ciljem snimanja stavova i mišljenja vezanih za daljnji ra- 
zvoj kulture grada Karlovca; 

• održati dvije radionice otvorene prema svim zainteresiranima i to: prvu radionicu sa za- 
daćom analize zatečenog stanja te drugu radionicu s usmjerenom raspravom na misiju, 
viziju, te strateške ciljeve i projekte u idućem desetogodišnjem razdoblju; 

• otvoriti mogućnost kontinuiranog predlaganja programa i projekata koji bi trebali postati 
sastavnicama buduće Strategije. 

Anketiranje građana provedeno je od 22. 5. - 27. 6. 2013. u formi primarnog istraživanja s 
anketom koja je sadržavala 17 pitanja. Moglo joj se pristupiti na mrežnim stranicama Grada kao 
i na mrežnim stranicama ustanova kulture i pojedinih udruga. U anketiranju je sudjelovalo 287 
građana od kojih je 95% s područja grada Karlovca. 

Prva radionica održana je 4. 6. 2013. uz aktivno sudjelovanje 28 osoba, većinom iz ustanova 
i udruga u kulturi. Na prvoj radionici provedena je SWOT analiza te su razmatrane sastavnice 
važne za misiju i viziju kulturnog razvoja grada. 

Druga radionica održana je 3. 7. 2013. uz aktivno sudjelovanje 26 osoba među kojima su uz 
predstavnike udruga i ustanova u kulturi bili većim brojem zastupljeni i prosvjetni djelatnici 
iz osnovnog obrazovanja. Druga radionica, nakon razmatranja rezultata SWOT analize i prvih 
pokazatelja dobivenih anketiranjem građana, bila je usmjerena na definiranje misije i vizije 
kulturnog razvoja Karlovca te na raspravu o strateškim ciljevima i projektima u idućem deset- 
ljeću. Isto tako, analizirana su relevantna strateška pitanja te definirani stavovi oko kriterija 
za vrednovanje razvojnih projekata i programa koji će se pojaviti nakon što Strategija bude 
definirana. 

U obje provedene radionice dionici su aktivnim pristupom, popunjavanjem unaprijed pripre- 
mljenih upitnika i raspravom iznijeli svoja stajališta i mišljenja čime su usmjerili proces izrade 
Strategije. U međuvremenu, izrađivači Strategije proveli su brojne konzultacije s ravnateljima 
ustanova kulture u Karlovcu i pojedinim predstavnicima udruga. Isto tako su putem e-maila 
primali prijedloge, stavove i mišljenja građana, kao i pratili medijske priloge objavljivane o pro- 
cesu izrade Strategije. Time se može reći da je u izradi Strategije kombinirana metoda „bottom 
up“ i „top down“, te da su procesi u kulturi grada sagledani iz perspektive svih dionika. Ovakav 
pristup u pripremi i izradi Strategije ne samo da omogućava punu transparentnost nego istovre- 
meno demokratski otvara prostor svim zainteresiranima da utječu i time bitno umanje utjecaj 
politike na kulturu. Stoga sadržaj ove Strategije predstavlja rezultat postignut na radionicama i/ 
ili dobiven na temelju stajališta i mišljenja građana koji je samo prilagođen pravnom i ekonom- 
skom održivom okviru. 

Tijekom procesa kreiranja Strategije rukovodili smo se nače- 
lom izvrsnosti, zbog čega je ukupni proces bio kontinuirano 
otvoren za prijedloge, primjedbe i druge reakcije građana, 
kako bi se ostvario pristup i osobine izvrsnosti u konač- 
nim rješenjima, odnosno Strategiji. Pristup izvrsnosti ima 
tri faze: otkrij sve relevantne informacije, a poznato je da 
više ljudi više zna i uočava, izaberi odgovarajuću strategiju 
djelovanja te djeluj kako bi se izabrana strategija provela u 
djelo. 

Kako bi izabrana strategija imala osobine izvrsnosti tijekom procesa njezine izrade primijenjena 
su sljedeća načela: 

• orijentacije na poznato - kao polazište prikupljene su sve relevantne informacije o dioni- 
cima i aktivnostima u kulturnom životu grada, 

• bliskosti s građanima - prikupljanje i analiza stavova i mišljenja građana, 

• produktivnosti ostvarene ljudskim potencijalima - prikupljene i analizirane ideje i prijed- 
lozi građana i dionika organiziranih radionica i razgovora, 

• autonomije i poduzetništva - u predloženim rješenjima zagovara se autonomija kulturnih 
dionika poštujući slobodu stvaralaštva uz poticanje poduzetništva na svim razinama, 

• zajedničkih uvjerenja i vrijednosti - razvoj kulture grada mora u svom izvorištu poštovati 
tradiciju kao okvir u kojem su građani izgradili svoja uvjerenja i vrijednosti, 

• sklonosti akcijama - jer su one nositelji promjene, a time i jedini način provedbe izabra- 
ne Strategije, 

• jednostavne organizacije i upravljanja - kako bi se osigurala što lakša provedba izabrane 
Strategije, 

• istovremene opuštenosti i stege - u načinu kreiranja, ali i provedbe utvrđene Strategije. 

0 nacrtu Strategije provedena je javna rasprava od 19. 11. - 8. 12. 2013. i to objavljivanjem 
teksta nacrta na gradskim web stranicama te općim pozivom građanima Karlovca da se uključe 
u javna raspravu i tako doprinesu njezinoj kvaliteti. Dana 28. 11. 2013. u velikoj vijećnici Grada 
Karlovca održana je javna prezentacija nacrta te su nazočni građani imali prigodu iznijeti svoja 
stajališta i prijedloge za dopunu ili izmjenu teksta. Tijekom javne rasprave zaprimljen je manji 
broj pisanih reakcija građana među kojima se nalaze i potpore građana za donošenje Strategije 
kao i za pojedina predložena rješenja. 

Posebno važan doprinos u izradi teksta Strategije dale su rasprave provedene na sastancima 
Radne grupe, osobito u fazi rasprave nacrta teksta i njegova oblikovanja u prijedlog Strategije 
kulturnog razvoja grada Karlovca. 

STATUSNA ANALIZA 


U okviru statusne analize na razini grada Karlovca sagledano je stanje: 

• institucionalne kulturne infrastrukture, 

• udruga u kulturi i umjetničkih organizacija, 

• manifestacija i programa u kulturi, 

• kulturne baštine, 

• kulturnih potreba građana te 

• kulturne politike ostvarene u prethodnom razdoblju. 


2.1. Institucionalna infrastruktura kulture 

Institucionalnu infrastrukturu čine ključne ustanove kulture: 

• Gradsko kazalište „Zorin dom“, 

• Gradski muzej, 

• Gradska knjižnica „Ivan Goran Kovačić", 

• Glazbena škola Karlovac i 

• Državni arhiv. 

Prve četiri ustanove osnovao je grad Karlovac i one danas predstavljaju temeljna uporišta za 
razvoj kulture u gradu, dok je sukladno propisima osnivač Državnog arhiva u Karlovcu Republika 
Hrvatska. Danas osnivačka prava nad Glazbenom školom ima Karlovačka županija. 

Gradsko kazalište „Zorin dom“ 

adresa: Domobranska 1 

telefon: 047/614-952 
fax: 047/614-950 

ravnatelj: Srećko Šestan 
uri: www.zorin-dom.hr 

e-mail: ravnatelj@zorin-dom.hr 

Želja i namjera da se u Karlovcu sagradi zgrada za potrebe održavanja kazališnih i glazbenih 
programa postoji još od početka 19. stoljeća. Osamdesetih godina pjevačko društvo «Zora» 
profiliralo se kao nezaobilazna karlovačka institucija koja je bila nositelj kulturnog života grada 
Karlovca. Organizirala je koncerte, kazališna gostovanja i ostala kulturna događanja u gradu, 
upravo sve ono što «Zorin dom» danas čini. Društvo takvoga ugleda moralo je dobiti svoj prostor. 



11 



STRATEGIJA KULTURNOG RAZVOJA 



Godine 1886. na inicijativu «Zore» zaključeno je da se u gradu podigne dostojni dom „koji bi 
bio duševnim i društvenim stjecištem građanstva i stanovništva Karlovca, a koji bi ujedno bio 
samom gradu ures". Tako je 1892. za samo sedam mjeseci, prema nacrtima Gjure Carneluttija, u 
sklopu urbanističke cjeline povijesne Zvijezde, izgrađen Zorin dom. Izgradnju su svojim prilozima 
financirali sami građani Karlovca. Svojim oblikovanjem, u neorenesansnom stilu bogato razve- 
denih i oblikovanih pročelja, skladno je uklopljena u okolni ambijent i prostor postojećeg parka. 

OSTVARIVANJE KAZALIŠNOG PROGRAMA 

U godini 2012. Gradsko kazalište (u daljnjem tekstu: Kazalište) je samostalno ili u suorganiza- 
ciji u Karlovcu ili na gostovanjima održalo 202 programa bilježeći 43.509 posjetitelja. Ostva- 
rene su 33 kazališne predstave za građanstvo (kao profesionalne produkcije i koprodukcije), 6 
koncertnih programa, 1 izložba, 23 programa dramskog studija, 18 programa baletnog studija, 
9 programa Dječjeg zbora „Zorica" te 12 programa PHPD „Zora". 

Među tradicionalnim programima koje organizira Kazalište, mogu se izdvojiti: 

- Karlovački božićno-novogodišnji koncert s 255 posjetitelja, 

- Karlovčanima s ljubavlju, Valentinovo s 800 posjetitelja, 

- Dan hrvatskog zbornog pjevanja „Zora" i gosti sa 160 posjetitelja, 

- Kloviću u čast, Crkva sv. Martina, Grižane s 40 posjetitelja, 

- Noć kazališta s 993 posjetitelja te 

- Dan „Zorin doma", 27. 11. s 303 posjetitelja. 

FINANCIJSKI OKVIR 

Utvrđeni financijski i kadrovski okvir od strane Grada kao osnivača Kazališta daje početni oslo- 
nac u realizaciji predloženog programa. Ukupna sredstva za plaće te materijalne i financijske 
rashode za sada su dostatni za normalno funkcioniranje Kazališta. Međutim, programski dio 
financijskog planiranja treba ubuduće razmatrati kao varijabilnu kategoriju u odnosu na plani- 
rane programe, koji će se razvijati sukladno potrebama građana i Grada, kao i Županije budući 
da se radi o ustanovi od šireg društvenog interesa. Analizirajući financijsko poslovanje Kazališta 
može se zaključiti kako je za redovni rad Kazališta na sadašnjoj razini programa i kvalitete nužno 
osigurati nešto manje od 5 milijuna kuna, od čega danas osnivač osigurava 80% dok preostalih 
20% čine vlastiti prihodi i drugi izvori. 

Ako pak prikažemo sredstava koja je Kazalište ostvarilo u razdoblju od 2008. do 2012. iz tri 
proračunska izvora: Grada Karlovca, Karlovačke županije i Ministarstva kulture, razvidan je pre- 
maleni udio županijskog proračuna uvažavajući da se radi o ustanovi čiji su programi od interesa 
i za građane Županije. 


Gradsko kazalište "Zorin dom" 

2008. 

2009. 

2010. 

2011. 

2012. 

Grad Karlovac 

4.088.403 

4.131.802 

3.499.270 

3.715.765 

3.249.230 

Ministarstvo kulture 

197.000 

140.000 

130.000 

80.000 

57.000 

Karlovačka županija 

87.500 

70.000 

42.500 

35.000 

50.000 

Ukupno 

4.372.903 

4.341.802 

3.671.770 

3.830.765 

3.356.230 


Kada govorimo o kapitalnim ulaganjima u Kazalište treba naglasiti kako je u razdoblju od 2008. 
do 2012. uloženo samo 150.000 kuna pa se u idućem razdoblju trebaju planirati odgovarajuća 
sredstva za investicijsko održavanje kao što su ulaganja u klimatizaciju i uređenje interijera ka- 
zališne zgrade. Zgrada kazališta obnovljena je u razdoblju od 1987. - 2001., s prekidom od 5 
godina za vrijeme trajanja ratnih razaranja. Vrijednost radova bila je 5,9 milijuna eura. 

RAZVOJ LJUDSKIH POTENCIJALA 

U vrijeme izrade ove Strategije u Kazalištu je stalno zaposleno 19 osoba, povremeno 3 osobe, 
dok je angažirano 7 vanjskih suradnika. Grad je kao osnivač preuzeo obvezu jačanja kazališnog 
ansambla u narednom razdoblju s ciljem uspostave profesionalnog ansambla. 

VIZIJA I MISIJA KAZALIŠTA 
Vizija 

Svojim djelovanjem Gradsko kazalište „Zorin dom“ postaje čvrsta kazališna i kulturna institucija od 
društvene važnosti za Grad i Županiju, a u ostvarenju Strategije kulturnog razvitka Republike Hrvat- 
ske i značajna točka djelovanja regionalnih kazališta u cilju širenja kazališne i kulturne djelatnosti. 

Misija 

Programskim razvojem te profesionalnom produkcijom i koprodukcijom kazališnih predstava, 
njegujući i razvijajući ostale djelatnosti (Dramski studio, Baletni studio, djelatnost PHPD ,,Zora“) 
te uspostavom rada Lutkarskog studija postići sinergiju i postati stjecište scenskih djelatnosti. 

STRATEŠKI CILJEVI KAZALIŠTA 

Jačati programsku i kulturološku ulogu Kazališta 

U okviru ovog strateškog cilja Kazalište namjerava: 

• ostvariti uvjete za kontinuiranu profesionalnu premijernu produkciju kazališnih predstava, 

• uključiti se u mrežu regionalnih i javnih kazališta i na taj način otvoriti mogućnost većeg 
broja programa i bolju fluktuaciju umjetnika, 

• razvijati suradnju s udrugama koje njeguju kulturni amaterizam, ostvariti realizaciju za- 
jedničkih programa i festivala kao mogućih žarišta kulturne suradnje te mjesta koja pove- 
zuju umjetnike (amatere) s vlastitom produkcijom koja kasnije nastavlja živjeti neovisno 
o festivalima i smotrama, 

• u suradnji s gradovima i općinama s područja Županije poduprijeti rad amaterskih sku- 
pina te osobito poticati prijenos znanja o nematerijalnoj baštini i organizirati pružanje 
stručne pomoći voditeljima amaterskih skupina, 

• za građane, a osobito djecu i mlade razvijati komunikaciju s ciljanim skupinama, ostvari- 
ti bolju prisutnost kazališta u školskom sustavu, organizirati kazališne kampove kao ma- 
nifestacije koje pridonose razvoju senzibiliteta i ljubavi prema kazalištu kao djelovanju u 
odgoju publike i budućih kazališnih djelatnika, 

• organiziranjem neformalnog kazališnog obrazovanja, nizom radionica i seminara unapre- 
đivati kazališnu kulturu, 

• sudjelovati i tehnički podržavati realizaciju dogovorenih gradskih i županijskih manife- 
stacija i programa, 

• pridonositi razvoju kulturnog turizma, a osobito unapređenjem kvalitete kazališnih pro- 
grama i bolju komunikaciju među organizatorima kulturnih sadržaja kako bi se programi 
koordinirali te pridonijelo povećanju broja festivala, programa, radionica, prezentacija. 

Jačati programsku suradnju 

Kazalište će ovaj strateški cilj ostvarivati suradnjom s: 

• ustanovama i tvrtkama u Karlovcu, a osobito suradnju i partnerstvo s tvrtkama i organi- 
zacijama čije su usluge i proizvodi komplementarni našima, uz maksimalno korištenje 
iskustva, resursa, tehničke opreme i prostora, 

• ustanovama i tvrtkama u Hrvatskoj s kojima će ostvariti partnerske odnose i zajedničkim 
programskim sadržajima promovirati Grad i Županiju te poticati sklapanje sporazuma 
(godišnjih i višegodišnjih) težeći prema trajnijim oblicima suradnje, 

• međunarodnom razinom, osobito s institucijama i pojedincima iz kulturnog sektora EU, 
kulturnim programima i projektima kao i korištenjem međunarodnih izvora financiranja. 

Gradski muzej Karlovac 

adresa: Strossmayerov trg 7 
telefon: 615-980 
fax: 615-981 

ravnatelj: Hrvojka Božić 
uri: www.gmk.hr 

e-mail: gradski-muzej@ka.t-com.hr 

Inicijative za osnivanjem muzeja u Karlovcu javljaju se od kraja 19. stoljeća, no tek 18. prosinca 
1904. godine Gradsko zastupstvo iznosi mišljenje o potrebi osnivanja muzeja i osigurava inici- 
jalna sredstva od 500 kruna. Nedostatna sredstva nisu omogućila početak rada te je tek 1911. 
osnovan Muzealni odbor sa zadaćom prikupljanja građe, čijem je smještaju trebala poslužiti 
jedna privremeno dodijeljena prostorija na drugom katu Gradske vijećnice. 

Aktivnosti na sakupljanju predmeta zamiru tijekom I. svjetskog rata i obnavljaju se tek nakon 

11. svjetskog rata, 1952. godine, kada se kao prva stručna osoba (kustos) zapošljava profesorica 
Ivana Vrbanić. Već iduće 1953. Muzeju je dodijeljen jedan od najstarijih sačuvanih objekata 
barokne stambene arhitekture tipa curiae iz prve polovine 17. st. koju je dao izgraditi karlovački 
general Vuk Krsto Frankopan u Zvijezdi u kojoj je i danas sjedište Gradskog muzeja Karlovac. 

Gradski muzej Karlovac ubrzo se i službeno spaja s Galerijom slika grada Karlovca osnovanom 

12. srpnja 1945. kao prvom galerijskom ustanovom osnovanoj u Hrvatskoj nakon II. svjetskog 
rata i prvom aktivnom muzejsko-galerijskom institucijom grada Karlovca. 

Osnivač muzeja je Grad Karlovac. Kao javna i neprofitna ustanova Muzej obavlja djelatnosti 
sabiranja, zaštite, istraživanja, dokumentiranja i komuniciranja predmeta kulturne baštine i 
suvremene umjetnosti grada Karlovca, karlovačkog područja i njegovih stanovnika. Zakonski 
okvir unutar kojeg Gradski muzej Karlovac djeluje čine nacionalni zakoni i pravilnici. Muzej 
ima Prirodoslovni, Arheološki, Etnografski, Galerijski, Kulturno-povijesni, Povijesni odjel i Odjel 
suvremene povijesti. Muzejski predmeti su organizirani u zbirke unutar pojedinih odjela. 

Sjedište muzeja nalazi se od 1953. godine u kuriji iz prve polovice 17. stoljeća u središtu 
karlovačke Zvijezde na Strossmayerovom trgu 7. U vlasništvu Gradskog muzeja je zgrada Ga- 
lerije Vjekoslav Karaš i Memorijalna kuća obitelji Ribar u Vukmaniću, a na korištenje Muzeju 
je dodijeljen prostor Branič kule na Starom gradu Dubovcu, Vojni kompleks Turanj i Bosanski 
magazin. Za sve lokacije u sastavu Gradskog muzeja Karlovac treba pronaći način organiziranja 
i provedbe čuvarske i prijemne službe, a za lokacije Stari grad Dubovac, Lapidarij Topusko i 
Memorijalna kuća obitelji Ribar u Vukmaniću te Bosanski magazin potrebno je definirati status 
i buduću namjenu. 

Galerija „Vjekoslav Karas“ 

Galerija „Vjekoslav Karas“ sagrađena je 1975. godine 
u Novom centru. Izložbeni prostor na prvom katu na- 
jatraktivniji je i najopremljeniji izložbeni prostora u 
Karlovcu, karakterizira ga preglednost i fleksibilnost. U 
Galeriji „Vjekoslav Karas“ održavaju se povremene likov- 
ne i muzejske izložbe. Izložbena djelatnost vezana uz 
suvremenu likovnu umjetnost problematizira i vrednuje 
suvremenu karlovačku te prati i prezentira nacionalnu 
umjetničku scenu. 

Stari grad Dubovac 

Stari grad Dubovac najstariji je karlovački spomenik. 

Bogata povijest i pionirska odluka da bude sačuvan u 
ime kolektivne memorije rano su ga učinili omiljenim 
okupljalištem građana te je već od 1896. godine u 
općinskom vlasništvu i otvoren za javnost. Suvremenu 
obnovu, od 1952. do 1961., pod okriljem Konzerva- 
torskog zavoda Hrvatske vodila je Greta Jurišić. Kao 
vlasnik, Gradski muzej Karlovac upravljao je Dubov- 
cem od 1965. do 2007., a trenutno je korisnik Branič-kule s vidikovcem u kojoj je postavljena 
i izložba „Oko Kupe i Korane" autora Laže Čučkovića i Željka Kovačića. 

Dubovac je prozvan po nekadašnjoj hrastovoj (dubovoj) šumi koja ga je okruživala a prenio ga je na 
suvremen u gradsku četvrt na karlovačkoj periferij i . I kao što se u 1 6. stoljeću govori lo „ Karlovac pod 
Dubovcem", jer je Dubovac biostariji i poznatiji, tako je i danasStari grad na brdu povrh Kupe naju- 
očljivije obilježje karlovačkog kulturno-povijesnog krajolika na koji se otvara pogled s auto-ceste. 

Najvažniji predložak za obnovu u 20. stoljeću bila je snimka vojnog inženjera Kreya iz 1777. 
na kojoj je dokumentirana građevina tipa kaštela, zidana uglavnom lomljenim kamenom, nepra- 
vilna četvrtasta tlocrta, ojačana ugaonim kulama. Četvrtasta branič-kula za otprilike dva kata 
nadvisuje tri oble, dvokatne kule između kojih su pak razvijena krila s obrambenim, skladišnim 
i stambenim prostorijama. Međašem u graditeljskoj povijesti može se smatrati godina 1511. 
kada tadašnji vlasnik, Bernardin Frankopan, u jednom svom pismu spominje da je Dubovac od 
pretežno drvenog postao kameno zdanje. 

Od 1997. provode se i arheološka istraživanja koja su razotkrila bogate prapovijesne i starovje- 
kovne slojeve nekadašnjeg naselja, osobito značajnog u kasno brončano i rano željezno doba. 
U srednjem se vijeku Dubovac razvio kao naselje s utvrdom na rubu Podunavlja, tek stotinjak 
kilometara udaljeno od mora, na raskrižju riječnih i cestovnih putova te na području velike 
gustoće utvrđenih položaja. Prvi put se spominje 1339. godine, kada dobiva svojeg prvog žu- 
pnika. Često pisana glagoljicom, svjedočanstva o trgovačkim i obrtničkim, pravnim i školskim 
okolnostima života dubovačkih purgera-slobodnjaka najbrojnija su tijekom nekoliko desetljeća 
koja prethode zlosretnom Velikom petku 1578., kada su Osmanlije do temelja poharale njihovu 
varoš. Izbjeglice su već iduće godine pribježište pronašle u novoosnovanom i hitro građenom 
Karlovcu, a preostao je samo kaštel što ga je, zajedno s dubovačkim veleposjedom, tih godina 
od Jurja Zrinskog kupilo Ratno vijeće koje je rukovodilo hrvatskom vojnom granicom. Premda 
zemljišno nevelik, dubovački veleposjed je bio gospodarski značajan kao regionalno trgovište. 
Njegovi su vlasnici bile, između ostalih, i značajne velikaške obitelji: Sudar (1387.-1426.), 
Frankopan (1442.-1550.) i Zrinski (1550.-1578.), a potom karlovačko vojno zapovjedništvo 
(1678.-1810.). 



Vojni kompleks Turanj 

Na južnim prilazima gradu Karlovcu, između državne 
ceste Karlovac-Slunj-Plitvice-Split i rijeke Korane, u 
prigradskom naselju Turanj, nalaze se ostaci austrijske 
vojarne, svjedok zanimljive i bogate vojne prošlosti gra- 
da Karlovca. 

Povijest Turnja vezana je uz nastanak karlovačke tvrđa- 
ve. Podiže se u isto vrijeme kada i tvrđava, kao pred- 
straža tvrđavi i zaštita za mostove preko rijeka Korane i 

Mrežnice. Godine 1582. završena je gradnja drvene stražarske kule. Taj prvi “turan” podignut je 
na zaravni u blizini mosta preko Korane, u 18 st. prozvan je Križanić Turanj po zapovjednicima 
krajiške straže - braći Križanić. Do tada je izgrađeno niz objekata o čemu svjedoči tlocrt Martina 
Klausa, karlovačkog oružara iz 1712. 

Pomicanjem granice nakon mira u Srijemskim Karlovcima 1699. godine, Turanj je izgubio zna- 
čenje predstraže ali je i dalje ostao u vlasništvu Karlovačkog generalata. Od 1746. sjedište je 
Turanjske krajiške kapetanije, a nakon provedenih reformi uključen je u sastav Slunjske pukov- 
nije. Krajem 18. st. podižu se na Turnju zidane manufakture za potrebe krajiške vojske. Nakon 
njihove propasti tamo se smješta matematička škola za časnike Ogulinske i Slunjske pukovnije. 
Turanj ostaje u posjedu vojnih vlasti i u vrijeme monarhističke i socijalističke Jugoslavije. 

Ratna zbivanja u Domovinskom ratu potvrdila su Turanj kao predstražu Karlovaca. Na Turnju su 
hrvatski branitelji zaustavili i slomili pokušaje zauzimanja grada, tu su vođeni brojni pregovori o 
uspostavljanju primirja, odvijale se razmjene zarobljenika, prihvaćali izbjegli i prognani. Turanj 
je za Karlovčane simbol pobjede, povratka i novog života na ratom opustošenim područjima. Na 
mjestu vojarne danas su ostaci objekata oštećeni u Domovinskom ratu, kasnije dodatno devasti- 
rani. Na prostoru oko objekata smještena su sredstva borbene tehnike iz zbirke oružja i vojnih 
vozila Domovinskog rata. 

U budućnosti Turanj bi trebao postati mjesto istraživanja i komuniciranja saznanja o ulozi grada 
Karlovca i karlovačkog kraja u vojnoj povijesti Hrvatske i Europe. Prvi korak je uređenje prostora 
za izložbu Karlovac 1991.- 1995. u zgradi koju su branitelji tijekom Domovinskog rata popular- 
no nazvali Hotel California. 

Memorijalna kuća obitelji Ribar u Vukmaniću 

Memorijalna kuća obitelji Ribar, površine cca 300 m 2 , smještena u selu Vukmanić 14 km od 
Karlovca, darovana je 1964. godine Gradskom muzeju Karlovac te je u njoj od 1968. do Domo- 
vinskog rata na 1. katu zgrade bila postavljena izložba o životu i radu članova obitelji Ribar. Tije- 
kom Domovinskog rata zgrada je teško devastirana, a najveći dio građe je otuđen. Nakon 1995. 
objekt je obnovljen, a do sada u njega nisu vraćeni muzejski sadržaji. Otuđenjem i nepovratnim 
uništenjem muzejske zbirke prijeratna memorijalna funkcija prostora dovedena je u pitanje. 

Zgrada Bosanskog magazina 

Zgrada Bosanskog magazina s kraja 18. st., površine cca 1300 m 2 , bivši je vojni objekt smje- 
šten na jedinom sačuvanom bastionu karlovačke Zvijezde. Zgrada je 2011. predana na privre- 
meno korištenje Gradskom muzeju Karlovac za smještaj zbirki iz Domovinskog rata. 

Muzejska zbirka Topusko 

Od 2010. u vlasništvu Gradskog muzeja Karlovac nalazi se Muzejska zbirka Topusko gdje je tre- 
nutno i pohranjena s namjerom izlaganja in situ. Dvadesetak kamenih spomenika, datiranih od 
1. do 19. st. već se nalazi na stalnoj izložbi u predvorju hotela Toplice u Topuskom, a nekoliko 
eksponata je izloženo u parkovima na mjestima gdje su i nađeni. Priprema se otvaranje novog 
lapidarija sa stotinjak izložaka u Draškovićevim podrumima u Topuskom. 

FINANCIJSKI OKVIR 

Godišnji prihodi i rashodi muzeja kreću se oko iznosa od 3,5 milijuna kuna, od kojih nešto više 
od 65% osigurava grad Karlovac kao osnivač, dok 20% čine vlastiti prihodi, a preostala sred- 
stva se osiguravaju iz drugih izvora (u 2011. je 12,4% bilo osigurano iz proračuna Ministarstva 
kulture, a 2010. je Karlovačka županija osigurala 1,4% sredstava). 

Ako pak prikažemo sredstava koja je Gradski muzej ostvario u razdoblju od 2008. do 2012. iz 
tri proračunska izvora: Grada Karlovca, Karlovačke županije i Ministarstva kulture razvidno je 
premalen udio županijskog proračuna, koji se tijekom prikazanog razdoblja drastično smanjio, 
uvažavajući da se radi o ustanovi čiji su programi od interesa i za građane Županije. 


Gradski muzej 

2008. 

2009. 

2010. 

2011. 

2012. 

Grad Karlovac 

3.268.216 

2.996.244 

3.004.090 

2.861.466 

3.518.156 

Ministarstvo kulture 

533.066 

190.262 

264.738 

75.000 

156.711 

Karlovačka županija 

30.000 

12.274 

14.726 

2.000 

7.000 

Ukupno 

3.831.282 

3.198.780 

3.283.554 

2.938.466 

3.681.867 


RAZVOJ LJUDSKIH POTENCIJALA 

U Muzeju je zaposleno 17 djelatnika na neodređeno vrijeme. Najveći dio zaposlenih čini struč- 
no osoblje koje obavlja sve poslove vezane za 46 muzejskih zbirki koje su razvrstane u sedam 
muzejskih odjela. Kada se tome pridoda broj lokacija na kojima muzej djeluje tada je razvidno 
da je nužno dalje razvijati ljudske potencijale kako bi se svi poslovi mogli uspješno i na vrijeme 
obavljati. Posebno treba naglasiti kako muzej uz intenzivan stručni rad producira veliki broj 
programa i to u vrlo skromnim prostornim mogućnostima. 

VIZIJA I MISIJA 

U Strateškom planu Gradskog muzeja Karlovac za razdoblje 2013.-2015. utvrđena je vizija i 
misija ustanove te strateške odrednice daljnjeg razvoja ustanove. 

Vizija Gradskog muzeja Karlovac 

Biti izvrsna, vodeća ustanova u kulturi grada Karlovca koja će temeljem rezultata dosljednog 
stručnog muzejskog rada pridonijeti stvaranju kvalitetnijeg društvenog i kulturnog ozračja u gra- 
du Karlovcu te snažno obilježiti identitet grada i okolice. 

Poslanje Gradskog muzeja Karlovac 

Gradski muzej Karlovac je javna, neprofitna ustanova utemeljena 1904. godine sa svrhom oču- 
vanja i predstavljanja baštine grada Karlovca, karlovačkog područja i njegovih stanovnika. Muzej 
svoje poslanje provodi prikupljanjem, zaštitom, istraživanjima i dokumentiranjem predmeta ba- 
štine i suvremene umjetnosti predstavljajući ih na izložbama, obrazovnim programima, publika- 
cijama i drugim aktivnostima. Težeći otvorenosti i pristupačnosti, a ispunjavajući svoje poslanje, 
Muzej pruža podršku korisnicima u dostizanju mudrosti kao temeljnog jamstva postizanja ravno- 
teže između očuvanog bogatstva baštine i izazova suvremenog razvoja. 

Vrijednosti Gradskog muzeja Karlovac 

Strateški plan Gradskog muzeja Karlovac temelji se na vrijednostima koje motiviraju muzejsko 
djelovanje i jamče postizanje izvrsnosti u ostvarenju zadanih ciljeva. 

Stručnost 

Potpora i poštovanje stručnog muzejskog rada u bavljenju materijalnom i nematerijalnom kul- 
turnom i prirodnom baštinom grada Karlovca i okolice u upravljanju zbirkama Gradskog muzeja 
Karlovac koje predstavljaju neiscrpan izvor za istraživanje i razumijevanje povijesti te jačanje 
identiteta stanovnika grada Karlovca, karlovačkog područja i Republike Hrvatske. 

Edukativnost 

Poticanje stvaranja neformalnog obrazovnog okruženja u kojem najširi spektar korisnika bilo 
svjesno bilo nesvjesno svoje slobodno vrijeme provodi na kvalitetan način (utvrđivanjem i proši- 
rivanjem poznatog, otkrivanjem, istraživanjem i doživljavanjem nepoznatog) te ga potiče na kri- 
tičko razmišljanje i pridonosi osobnom razvoju pojedinca, njegovom samopoštovanju te razvoju 
zajednice u cjelini. Usmjerenje na programe za djecu i mlade jer se kod njih tek stvara pogled 
na svijet i sebe samoga, razvija osobnost i društvena osviještenost. 

Komunikativnost 

Potpora osmišljavanju muzejskih izložbi i drugih oblika prezentacije kulturne i prirodne baštine 
grada Karlovca i okolice uz korištenje suvremenih tehničkih mogućnosti, a posebno prezentaci- 
jom zbirki na internetu u cilju što većeg širenja spoznaja o baštinjenom bogatstvu. U muzejskoj 
komunikaciji je potrebno pronalaziti nove mogućnosti prezentacije muzejskih predmeta i priča 
koje oni mogu ispričati i izvan samoga muzeja u javnom prostoru grada, školama, i si. Javnu 
sliku muzeja jačati u suradnji s medijima, volonterima, prijateljima muzeja i si. Inzistiranjem 
na komunikativnosti jača se upliv Gradskog muzeja Karlovac na suvremeni, društveni i kulturni 
trenutak lokalne zajednice. 

Posebnost muzejskog doživljaja 

Poticanje stvaranja muzejskog okruženja u kojem će najširi spektar korisnika „zaboraviti" stvar- 
nost u kojoj žive te će im omogućiti aktivno uživanje u lijepom i očuđujućem, što će ih učiniti 
ponosnima i sretnima, sklonijima toleranciji, empatiji i poštivanju drugih i drugačijih. Obraćanje 
posebne pažnje programima za djecu i mlade. 

Pouzdanost 

Gradski muzej Karlovac surađujući s najširim krugom partnera i suradnika (javna uprava, gos- 
podarski sektor, baštinske ustanove, visokoškolske i znanstvene ustanove, strukovne udruge, 
ostale udruge građana, pojedinci - profesionalci najrazličitijih profila i amateri, volonteri...) 
planira, organizira i realizira brojne programe, pri tome posebnu pažnju posvećuje stvaranju 
transparentnog suradničkog okruženja punog povjerenja. Rad Gradskog muzeja Karlovac očituje 
se u poštivanju ICOM-ovog Etičkog kodeksa i svih zakonskih normi Republike Hrvatske. 

STRATEŠKI CILJEVI 

U Strateškom planu Gradskog muzeja za razdoblje od 2013. do 2015. utvrđeni su sljedeći 
strateški ciljevi: 

1. poticanje kvalitetnijeg funkcioniranja Muzeja u smislu očuvanja, zaštite, istraživanja i pro- 
mocije muzejske baštine kao i ostvarivanja društvene uloge muzeja, a osobito: 

1.1. razvoj muzejske infrastrukture, 

1.2. povećanje razine inventiranosti, istraženosti, obrade i prezentacije te zaštite i očuvanja 
muzejske građe i spomeničke baštine, 

1.3. postizanje statusa regionalnog muzeja, 

1.4. upravljanje radnom uspješnosti, 

1.5. prepoznavanje potreba zajednice, 

1.6. stvaranje dobre slike muzeja u javnosti, 

1.7. partnerstvo s drugim subjektima (kulturnim, obrazovnim, gospodarskim); 

2. veća dostupnost kulturne baštine u digitalnom okruženju, a osobito uvođenje novih oblika 
komunikacije i novih medija u prezentaciji muzejske građe; 

3. poticanje institucionalne i izvaninstitucionalne međuregionalne i međunarodne suradnje, a 
osobito izgradnja mreže partnerstva i suradnja na izradi projekata. 

Gradska knjižnica „Ivan Goran Kovačić", Karlovac 

adresa: Šestićeva 1 

telefon: 412-377 

fax: 412-371 

ravnateljica: Frida Bišćan 
uri: www.gkka.hr 

e-mail: gk-igk@ka.htnet.hr 

Gradska knjižnica „Ivan Goran Kovačić" osnovana je 1. ožujka 1838. godine kao „Ilirsko čitanja 
društvo" i ubrzo je postala najpopularnija kulturna ustanova u gradu. Ilirski pokret i hrvatski na- 
rodni preporod, te položaj grada Karlovca na križištu prometnica i na slivu četiriju rijeka - Kupe, 
Korane, Mrežnice i Dobre - utječe na sveukupni gospodarski i kulturni razvoj grada. Čitaonica uz 
čitaoničku djelatnost počinje skupljati i knjižnu građu i ubrzo je posuđuje svojim korisnicima. Iz 
tog vremena sačuvana je i zbirka knjiga označena ilirskim grbom - polumjesecom i zvijezdom. 

Fond Ilirske knjižnice u početku je bio skroman jer nije bilo sredstava za nabavu knjiga, pa su 
prve knjige darovali osnivači iz svojih kućnih zbirki. Potporom gradske uprave i od novca dobive- 
nog članarinom počinju se kupovati knjige koje će pronositi novi duh, ideje i ljubav za domovinu 
i narodni jezik, kao i „znanstvene i krasoslovne knjige inih naroda". Iz te Knjižnice danas je 
sačuvano oko 180 svezaka, uglavnom knjiga iz lijepe književnosti, povijesti, zemljopisa kao i ne- 
koliko primjeraka periodike. Žig Ilirske čitaonice povezuje tu ustanovu s današnjom knjižnicom. 
Knjige iz Ilirske čitaonice danas se čuvaju u Zavičajnoj zbirci Gradske knjižnice. 

Godine 1861. u okviru Karlovačke čitaonice počinju se tiskati prve novine na hrvatskom jeziku 
„Karlovački viestnik". Rad knjižnice u vrijeme banovanja Khuen Hedervaryja jenjava. Početkom 
20. stoljeća ponovo počinje aktivnost knjižnica te uz Pučku knjižnicu (1905.) i Hrvatski sokol 
osniva svoju Sokolsku čitaonicu (1906.). Obje se spajaju 1907. godine u jedinstvenu ustanovu. 
Od 1910. godine knjižnica i čitaonica djeluju pod nazivom „Gradska knjižnica". U tom se raz- 
doblju organiziraju mnoge aktivnosti u okviru knjižnice, a osobito brojna predavanja. Knjižni 
fond tada je brojao oko 10.000 knjiga. Između dva rata rad knjižnice se nastavlja smanjenim 
intenzitetom, a tijekom drugog svjetskog rata gotovo se potpuno gasi. 

Nakon 1948. godine djelatnost Knjižnice se proširuje raznovrsnim aktivnostima. Broj knjiga 
raste, kao i broj članova knjižnice. Godine 1952. knjižnica je smještena u Gundulićevoj ulici uz 
rijeku Kupu na samom rubu gradske Zvijezde. Godine 1956. osniva se zasebni Odjel za djecu 
i omladinu, i otada se toj djelatnosti posvećuje posebna pažnja. Otvoren je čitaonički prostor u 
Banjavčićevoj ulici u staroj gradskoj jezgri. 

Povećani broj knjiga i veliki broj članova nametnuo je pitanje dugoročnog rješenja radnih i 
spremišnih prostora. Prva etapa nove knjižnice, površine 1600m 2 izgrađena je 1976. godine. 
Godine 2003. Grad Karlovac donio je odluku o nastavku gradnje uz male izmjene prvobitnog 
projekta. Dodatnih 2000m 2 će uvelike olakšati rad u tada već pretrpanom prostoru, pružiti 
korisnicima više sadržaja i riješiti problem prostora knjižnice za duži niz godina. Za vrijeme Do- 
movinskog rata knjižnica je bila teško oštećena (procijenjena šteta preko 150.000 eura). Poslje- 
dice ratne štete sanirani su tijekom 1995. i 1996. godine. Svečano otvaranje dograđenog dijela 
knjižnice bilo je povodom manifestacije Mjesec hrvatske knjige, 15. listopada 2007. Sredstva 
za dogradnju osigurali su Grad Karlovac, Ministarstvo kulture Republike Hrvatske i Karlovačka 
županija. 

Danas su osnovne funkcije Knjižnice: 

• nabava knjižne i neknjižne građe na svim medijima, 

• stručna i tehnička obrada građe, 

• preventivna zaštita građe, 

• stvaranje i čuvanje posebnih zbirki, 

• davanje građe na korištenje, 

• organizacija književnih tribina, predavanja, izložaba i drugih programa, 

• izdavačka djelatnost te 

• matičnost za knjižnice na području Karlovačke županije. 

U okviru Knjižnice uz zajedničke službe djeluju sljedeći odjeli: 

• Informativno-posudbeni odjel, 

• Odjel za djecu i mladež i igraonica, 

• Studijski odjel, 

• Zavičajni odjel, 

• Glazbeni odjel, 

• Bibliobusna služba, 

• Knjižnica i čitaonica Švarča te 

• Knjižnica za mlade. 

Godišnje Knjižnicu posjeti preko 280.000 
građana, a prosječno dnevno kroz Odjel 
posudbe prođe 580 građana po čemu lako 
možemo uočiti njezinu ulogu u kulturnoj 
infrastrukturi ne samo Karlovca već i čita- 
ve Županije. U Knjižnicu je upisano više 
od 10.000 članova. 

Knjižnica organizira brojne aktivnosti i pro- 
grame od izložaba i radionica do promocija 
knjiga i susreta s književnicima i ilustrato- 
rima. Posebne aktivnosti i programi usmje- 
reni su prema djeci i mladima, pa je tako 
organiziran program za bebe i njihove rodi- 
telje. Od brojnih programa koje organizira 
knjižnica navest ćemo neke: Đački dani, predavanja, projekcije filmova, kvizovi, prigodni pro- 
grami i svečanosti, program Mladi knjižničar, program Sat druženja s „velikom" knjigom, dječje 
kazališne predstave, misaona igra Go, igraonice, računalna izobrazba i dr. 

Knjižnica ima organizirani Glazbeni odjel gdje korisnici mogu posuđivati i upoznavati se s glaz- 
benom građom. 

Knjižnica uz svoje prostore koristi i prostore Knjižnice i čitaonice na Švarči i Knjižnice za mlade. 
Također, organizirana je i bibliobusna služba koja obilazi 41 stajalište na područja grada Karlov- 
ca i Ozlja te još osam općina u Karlovačkoj županiji. 

Karlovačka knjižnica obavlja matičnu službu za knjižnice u Županiji. Na području Karlovačke 
županije djeluje sedam narodnih knjižnica, dok 15 općina nema organiziranu knjižničnu djelat- 
nost. I ovaj podatak govori o značaju karlovačke Knjižnice za šire područje. 

Uz matičnost središnja je knjižnica Slovenaca u Republici Hrvatskoj. 


Prikaz korisnika Knjižnice na godišnjoj razini 

i% 1% i* 


■ Zaposleni 

■ UtenidOi 

■ U<en<iSS 

■ Studen« 

■ NcrapoVcm 

■ Umirovljen«« 

■ Predškolski korisnici 

■ Specijalni korisnici 

■ Bebe 

■ Ostali 

FINANCIJSKI OKVIR 

Sredstva za rad Knjižnice osiguravaju se iz: gradskog proračuna, županijskog proračuna, pro- 
računa Ministarstva kulture, donacijama, fondova te vlastitim prihodima: članarinama i zaka- 
sninama, najamninama, prodajom knjiga i drugim uslugama. Ako prikažemo sredstava koja 
je Gradska knjižnica ostvarila u razdoblju od 2008. do 2012. iz tri proračunska izvora: Grada 
Karlovca, Karlovačke županije i Ministarstva kulture razvidno je premalen udio županijskog 
proračuna, pogotovo ako se ima u vidu da je riječ o ustanovi čiji su programi od interesa i za 
građane Županije, a što je vidljivo po broju korisnika i pruženih usluga. 


Gradska knjižnica IGK 

2008. 

2009. 

2010. 

2011. 

2012. 

Grad Karlovac 

6.257.286 

6.669.075 

6.154.871 

5.947.811 

6.481.990 

Ministarstvo kulture 

530.000 

490.000 

500.000 

460.000 

460.000 

Karlovačka županija 

70.000 

20.000 

21.000 

7.000 

20.000 

Ukupno 

6.857.286 

7.179.075 

6.675.871 

6.414.811 

6.961.990 


Što se tiče kapitalnih ulaganja u Gradsku knjižnicu treba se podsjetiti da su novi radni prostori 
otvoreni u listopadu 2007., a u idućem četverogodišnjem razdoblju u kapitalna ulaganja ulo- 
ženo je dodatnih 996.628 kuna. U idućem razdoblju potrebno je planirati dodatna sredstva za 
investicijsko ulaganje kako bi se u potpunosti završila sanacija starog dijela zgrade (stolarija i 
izolacija fasade). 

VIZIJA I MISIJA 
Vizija 

Vizija Gradske knjižnice „Ivan Goran Kovačić" je osigurati svim građanima jednaku dostupnost 
svim vrstama informacija, širokom spektru znanja, svjetskoj i nacionalnoj kulturnoj baštini i ra- 
znovrsnim oblicima kulturne razonode kao osnovama za učenje tijekom cijeloga života, neovisno 
odlučivanje i kulturni razvitak pojedinaca i društvenih skupina. Kao matična knjižnica Karlo- 
vačke županije želimo postati ravnopravnim i sastavnim dijelom mreže hrvatskih i europskih 
knjižnica. 

Misija 

Gradska knjižnica „Ivan Goran Kovačić" suvremeno je organizirana narodna knjižnica, među pet 
najvećih narodnih knjižnica u Hrvatskoj. Ona je ujedno najveća i najstarija kulturna ustanova u 
Gradu Karlovcu i Karlovačkoj županiji, osnovana 1. ožujka 1838. na poticaj uglednih građana 
Karlovca. Počinje djelovati pod nazivom « 1 1 irsko čitanja društvo« i temelji se na idejama ilirskog 
pokreta. Tijekom toga razdoblja ona je bila i ostala središte kulturnih zbivanja u gradu; mjesto 
koje sakuplja i čuva pisanu riječ i na taj način promiče kulturu i povijest hrvatskog naroda. 

STRATEŠKI CILJEVI 

U Strateškom planu za razdoblje od 2012. do 2014. Knjižnica je kao strateške ciljeve utvrdila: 

Razvoj čitalačke kulture i pismenosti, cjeloživotno učenje, bolja dostupnost informacija, a oso- 
bito: 

• jednake mogućnosti za sve građane u korištenju pristupa znanju i informacijama, 

• pristup telekomunikacijskoj i informacijskoj infrastrukturi, 

• osiguravanje uvjeta za nabavu različite vrste građe, 

• analiza i vrednovanje dijela građe (zavičajna zbirka) i njezina zaštita (fizička i digitaliza- 
cijom), 

• nakladnička djelatnost, 

• podizanje razina svih vrsta pismenosti, 

• promicanje čitanja, 

• sustavno istraživanje potreba korisnika, 

• kontinuirano i sustavno obrazovanje knjižničnih djelatnika, 

• suradnja na međunarodnoj razini te 

• uključivanje u turističku ponudu. 

Jačanje mreže knjižnica, a osobito: 

• izgradnja mreže knjižnica na području Karlovačke županije, 

• razvoj svih narodnih knjižnica i njihovo međusobno informatičko povezivanje. 


Glazbena škola Karlovac 

adresa: Augusta Cesarca 3 

telefon: 047/615-161 

fax: 047/615-135 

ravnateljica: Ljiljana Ščedrov 
uri: www.glazbena-ka.hr 



U Republici Hrvatskoj djeluju 82 glazbene škole, a Glazbena škola u Karlovcu jedna je od 30 
glazbenih institucija koja osim osnovne ima i srednju školu. To je jedina umjetnička škola u 
Karlovačkoj županiji. Polazi je 514 učenika koji, osim nastave iz teoretskih predmeta, sviraju 
i jedan od instrumenata: klavir, gitaru, violinu, violu, violončelo, kontrabas, blok flautu, flautu, 
klarinet, obou, saksofon, kornu, trubu, harmoniku, orgulje ili udaraljke. Škola ima i dislocirana 
razredna odjeljenja u Vrbovskom, a prema potrebi i u Ozlju, Dugoj Resi i ostalim bližim mje- 
stima. U okviru Glazbene škole djeluju Karlovački komorni orkestar, gudački orkestar učenika 
osnovne i srednje škole, školski puhački orkestar i orkestar gitara. Škola se nalazi u prekrasnoj 
zgradi palače obitelji Reiner (izgrađene 1896. godine) u ulici Augusta Cesarca, ima malu kon- 
certnu dvoranu s 80 mjesta te se ubraja među najljepše školske zgrade u Hrvatskoj. Brojni 
uspjesi nekadašnjih učenika Glazbene škole kao i komornih ansambala i orkestara nastalih u 
okviru škole stvorili su glazbenu tradiciju koja je bitno oblikovala kulturni život grada Karlovca 
tijekom dva stoljeća. 

Glazbena škola Karlovcu smatra se, prema postojećim podacima, najstarijom samostalnom glaz- 
benom školom u Hrvatskoj. Osnovana je uredbom Kraljevskog namjesničkog vijeća br. 16 192 
od 10. listopada 1804. godine. Škola je počela raditi 1. prosinca 1804. godine u prizemlju 
Gradskog magistrata u prostoriji s jednim stolom, nekoliko stolica i stalkom za note. Prvi učitelj 
glazbe Franz Zihak bio je ujedno i gradski orguljaš. U početku škola je imala dvadeset učenika 
koji su učili klarinet, obou, fagot, rog i violinu te pjevanje i dirigiranje. Za potrebe škole Gradski 
je magistrat iz Beča naručio kompletan instrumentarij čak i jedan dobar klavir. 

Tijekom proteklih tridesetak godina broj učenika povećao se na 514, a broj nastavnika na 45. 
Otvoreni su i novi odjeli: za harmoniku, gitaru, orgulje i udaraljke. Godine 1975. škola je dobila 
sadašnju zgradu. Deset godina kasnije otvorena je i koncertna dvorana u kojoj je do danas odr- 
žano preko 650 koncerata. Tu su muzicirali osim učenika i studenata i međunarodno priznati 
umjetnici te mladi umjetnici na početku svoje karijere. 

Pri Glazbenoj školi osnovan je 1986. godine Karlovački puhački orkestar, a zatim 1987. i Kar- 
lovački komorni orkestar. 

Karlovačka glazbena škola, danas kao i nekad, okuplja čitav glazbeni potencijal grada. Nastav- 
nici i učenici - sadašnji i bivši - sudjeluju u kulturnom životu grada Karlovca svirajući u Kar- 
lovačkom komornom orkestru i Gradskom puhačkom orkestru. Učenici sudjeluju u školskom 
gudačkom i puhačkom orkestru, u orkestru gitara te zborovima osnovnoškolskog i srednjoškol- 
skog uzrasta. U prostorima škole djeluju dječji zbor Cicibani, Karlovački vokalni oktet. Učenici 
Glazbene škole sudjelovali su na raznim glazbenim natjecanjima i pokazali odlične rezultate. U 
posljednjih su 30 godina dobili oko 180 vrijednih priznanja. Među najznačajnijim priznanjima 
su Priznanje grada Karlovca za 1973. i 1984. godinu te Plaketa grada Karlovca 2004. 

Cilj djelovanja Glazbene škole - kao jedine umjetničke škole u Županiji - uvijek će biti prenoše- 
nje glazbenog znanja i umijeća što većem broju djece i mladeži. Glazbeno obrazovanja pružit će 
im mogućnost cijeloživotnog bavljenja glazbom bilo kao glazbenicima ili glazbeno obrazovanoj 
publici. Djelovanje Glazbene škole može se obogatiti i proširiti područjima za koja već sada 
postoji osobit interes djece, mladeži i odraslih građana, a to su: 

• otvaranje dislociranih razrednih odjela u onim županijskim mjestima koja nemaju mo- 
gućnost glazbenog obrazovanja, 

• organiziranje programa glazbenog obrazovanja odraslih, 

• otvaranje programa, odnosno odjela za klasični balet i/ili suvremeni ples. 

Proširenje djelatnosti Glazbene škole zasigurno će vidljivo utjecati na podizanje kvalitete i ople- 
menjivanje života građana Karlovca i Karlovačke županije. 


KARLOVAČKI KOMORNI ORKESTAR 

Karlovački komorni orkestar osnovan je 1987. god. na inicijativu nastavnika gudačkog odjela 
Glazbene škole. Samo nekoliko gradova u Hrvatskoj, uz one koji imaju orkestre uz operna ka- 
zališta, ima takav orkestar: Varaždin, Dubrovnik, Zadar i Karlovac. Posebnost karlovačkog je da 
članove orkestra čine profesori Glazbene škole te sadašnji i bivši učenici. Spomenimo da orke- 
star želi u budućnosti proširiti svoje djelovanje (ovisno o raspoloživosti potrebnih glazbenika) 
i nastaviti slavnu tradiciju Simfonijskog orkestra koji je djelovao u Karlovcu 1949. - 1966., a 
kojeg se i danas sjećaju brojni Karlovčani. 

Kontinuiranim nastupima - najmanje 2 koncerta u sezoni - Karlovački komorni orkestar stvara 
novu kvalitetu gradskog kulturnog i glazbenog života. Tijekom 25 godina djelovanja orkestar je 
imao više od pedeset koncerata pred karlovačkom publikom - samostalni ili u suradnji s PHPD 
„Zora", Chorusom Carolostadien, Karlovačkim vokalnim oktetom, brojnim solistima i talentira- 
nim učenicima. 

Repertoar je najvećim dijelom određen gudačkim sastavom orkestra te se, uglavnom, sastoji od 
skladbi iz razdoblja bečke klasike i baroka uz povremena proširenja programa djelima romantič- 
kih i suvremenih skladatelja. Orkestar na svojim koncertima gotovo uvijek ima i djela hrvatskih 
skladatelja, a prvi CD u cjelosti je posvećen hrvatskoj glazbenoj baštini. 

Karlovački komorni orkestar uspješno je predstavio Karlovac i njegovu kulturu u Zagrebu, Čakov- 
cu, Zadru, Ogulinu, Jastrebarskom, Ozlju. Bilo bi korisno i dobro da i u vremenima koja dolaze 
nastavi ovu kulturnu promidžbu i na drugim gostovanjima, kako u Hrvatskoj tako i u zemljama 
Europske unije. 

Državni arhiv u Karlovcu 

adresa: Ljudevita Šestica 5 

telefon: 047/412-366 

fax: 047/412-362 

ravnateljica: Davorka Janković - Škrtić 

e-mail: daka-arhiv@ka.t-com.hr 



Državni arhiv u Karlovcu javna je ustanova od posebnog interesa koja obavlja arhivsku djelat- 
nost kao javnu službu. Osnovan je 11.10.1960. godine kao Historijski arhiv u Karlovcu, koji je 
Rješenjem Ministarstva kulture Republike Hrvatske 1993. godine promijenio naziv u Povijesni 
arhiv Karlovac, a od 1997. godine, temeljem Zakona o arhivskom gradivu i arhivima („Narodne 
novine" broj 105/97) djeluje kao Državni arhiv u Karlovcu. Osnivač Državnog arhiva u Karlovcu 
je Republika Hrvatska, a prava i dužnosti osnivača obavlja Ministarstvo kulture. 

Državni arhiv u Karlovcu u svojim spremištima čuva arhivsko gradivo nastalo djelovanjem 
najvažnijih upravnih, pravosudnih, gospodarskih, kulturnih, zdravstvenih i drugih institucija, 
te istaknutih obitelji i pojedinaca na području Karlovačke županije (gradovi: Karlovac, Duga 
Resa, Ogulin, Ozalj i Slunj te općine: Barilović, Bosiljevo, Cetingrad, Draganić, Generalski 
Stol, Josipdol, Krnjak, Lasinja, Netretić, Plaški, Rakovica, Ribnik, Saborsko, Tounj, Vojnić i 
Žakanje), općina Gvozd (Vrginmost) i Topusko u Sisačko-moslavačkoj županiji te grada Vrbov- 
skog u Primorsko-goranskoj županiji. Na tom području ĐAKA vrši nadzor nad pismohranama, 
poduzima zakonske mjere za zaštitu gradiva te preuzima javno arhivsko gradivo koje nastaje 
djelatnošću državnih tijela, pravnih osoba s javnim ovlastima i javnih službi koje obavljaju 
djelatnost na području djelovanja ovog Arhiva, a otkupom ili poklonom prikuplja privatno ar- 
hivsko gradivo. 

Državni arhiv u Karlovcu sređuje, popisuje i objavljuje arhivsko gradivo, izrađuje i objavljuju 
obavijesna pomagala za pojedine arhivske fondove i zbirke, te gradivo daje na korištenje. Svrha 
arhivističkog rada je davanje gradiva na korištenje. Time podaci sadržani u arhivskom gradivu 
postaju dostupni i mogu se koristiti kako u službene, znanstvene i publicističke svrhe, tako i za 
osobne potrebe radi ostvarivanja određenih pravnih interesa. Arhiv obavlja i sigurnosno i zaštit- 
no snimanje arhivskoga gradiva te restauratorske i konzervatorske poslove vezane uz arhivsko 
gradivo, organizira predavanja, tečajeve, priređuje izložbe i provodi druge oblike kulturne djelat- 
nosti radi poticanja zanimanja za arhivsko gradivo i arhivsku djelatnost. 

Cjelinu arhivskih fondova i zbirki koja se čuva u Državnom arhivu u Karlovcu čini oko četiri 
stotine osamdeset arhivskih fondova i zbirki, u ukupnoj količini od oko 4.000 dužnih metara 
arhivskog gradiva i druge dokumentacije, od koje najstariji dokument potječe iz 1497. godine. 
Za cjelinu arhivskih fondova i zbirki u posjedu Državnog arhiva u Karlovcu utvrđeno je svojstvo 
kulturnog dobra. 

Gradivo koje se čuva u Državnom arhivu u Karlovcu važno je za istraživanje upravne, gospodar- 
ske, socijalno-zdravstvene, kulturno-prosvjetne i pravne povijesti u prvom redu grada Karlovca 
i okolice za razdoblje od 18. stoljeća do 1941. godine. Za proučavanje povijesti Vojne krajine, 
francuske uprave i Kraljevstva Ilirije gradivo se čuva u Ratnom arhivu u Beču, u Arhivu Republi- 
ke Slovenije u Ljubljani te u Hrvatskom državnom arhivu. Za razdoblje Drugoga svjetskoga rata 
te za razdoblje nakon 1945. godine gradivo koje se čuva u Arhivu omogućuje istraživanja i za 
šire područje nadležnosti Arhiva. Riječ je o arhivskim fondovima uprave, pravosuđa, školstva, 

zdravstva i socijalnih ustanova, gospodarstva, udruga i društveno političkih organizacija. Saču- 
vano gradivo 18. i prve polovice 19. stoljeća pisano je njemačkim i latinskim jezikom, a iz 20. 
stoljeća hrvatskim jezikom. 

Kao osobito vrijedno gradivo koje se čuva u Državnom arhivu u Karlovcu valja istaknuti Zbirku 
isprava- povelje (1767.-1878.) među kojima je i isprava cara Josipa II. kojom potvrđuje slobode 
i prava gradu Karlovcu od 8. listopada 1781. godine i isprava kojom Marija Terezija potvrđuje 
prava cehovima u Karlovačkom i Varaždinskom generalatu, te Lici i Krbavi od 21. rujna 1767. 
godine. Tu su i fondovi Gradskog poglavarstva Karlovac, nastali radom gradske uprave od osnut- 
ka 1579., a sačuvani za razdoblje 1714.-1945., koji su zahvaljujući zemljopisnom položaju 
Karlovca kao prometnog središta, vrijedan izvor za lokalnu i nacionalnu povijest. 

Svojim se značenjem ističu i Zbirka građevinskih nacrta kotara Karlovac, Ogulin, Otočac, Gos- 
pić, Delnice i Sušak (1829.-1944.), Zbirka matičnih knjiga (1699.-1946.), kao i zbirke ra- 
zglednica i fotografija, gradivo gruntovnice, trgovačkih registara. 

Za izučavanje povijesti školstva 19. stoljeća dragocjeni su podaci sadržani u gradivu fondova 
Kraljevska gimnazija u Karlovcu i Kraljevska viša realna škola u Rakovcu čijom integracijom 
započinje novo razdoblje povijesti karlovačkoga srednjeg školstva - povijest Kraljevske velike 
realne gimnazije u Rakovcu - Karlovcu. 


2.2. Udruge u kulturi i umjetničke organizacije 


Na području grada Karlovca djeluje velik broj udruga građana koje u cijelosti ili djelomično 
svoje aktivnosti usmjeravaju na područje kulture. Među njima posebno mjesto ima Zajedni- 
ca organizacija amaterskih kulturnih djelatnosti koja već duže od šezdeset godina koordinira 
udruge građana usmjerene prema očuvanju, promicanju i unapređenju izvorne kulturne baštine 
karlovačkog kraja. Uz Zajednicu djeluju i druge udruge koje sudjeluju u produkciji i organizaciji 
kulturnog života u Karlovcu i šire. Za razliku od brojnih udruga posvećenih kulturi, na području 
grada djeluju brojni umjetnici ali samo jedna umjetnička organizacija. 


Zajednica organizacija amaterskih kulturnih 
djelatnosti Karlovac 


adresa: M. Držića 4 

telefon: 611-203 

fax: 611-203 


predsjednik: Željko Kunčić 
uri: http://www.zoakd.hr/ 

e-mail: zoakd@ka.t-com.hr 



Karlovački kulturni amaterizam dugovječan je barem koliko i sam grad Karlovac. Zajednica 
organizacija amaterskih kulturnih djelatnosti (ZOAKD) Karlovac djeluje više od 6 desetljeća. 
Osnovana je 12. rujna 1948. kao Savez kulturno-prosvjetnih društava grada Karlovca. U tom 
razdoblju Zajednica je radila na očuvanju, promicanju i unapređenju izvorne kulturne baštine 
karlovačkog kraja, ali i u promicanju novih glazbenih, likovnih, dramskih i drugih kulturnih izri- 
čaja. Poticala je i pomagala osnutak i djelatnosti kulturnih ustanova i društava u gradu. 

Zajednica je bila jedna od prvih ustanova iz oblasti kulture osnovanih u Karlovcu nakon 2. svjet- 
skog rata. Od osnutka do danas čine je istinski zanesenjaci narodnog plesa i glazbe, zbornog 
pjevanja, glume, suvremenog plesa, likovne umjetnosti... Među njima su intelektualci (pro- 
svjetni radnici, liječnici, odvjetnici), obrtnici, radnici, seljaci, studenti i učenici. Bez obzira na 
zvanje i zanimanje, kao i na dob, od učenika do umirovljenika, svi koji su gajili ljubav prema 
amaterskom kulturnom radu - u šest desetljeća više desetaka tisuća Karlovčana - postali su 
dijelom jedne velike obitelji: Zajednice. Amateri karlovačkih kulturnih i umjetničkih društava 
nebrojeno su puta posvjedočili da se po pristupu i postignućima kulturnog stvaralaštva približa- 
vaju profesionalizaciji. 

Zajednica priređuje brojna kulturna događanja i manifestacije u Karlovcu, posebice koncertne 
nastupe, smotre i festivale amaterske kulturno-umjetničke djelatnosti, od kojih su mnogi na 
državnoj i međunarodnoj razini. 

Danas Zajednica broji 35 udruga i ima više od dvije tisuće članova. Članice ZOAKD su: 

01. KUD Rečica 

02. Karlovački tamburaški orkestar 

03. KUD Turanj 

04. KUD Mostanje 

05. KUD ,,Sv. Ana-Vučjak“ 

06. KUD Mahično 

07. KUD ,,Sv. Margareta -Velika Jelsa“ 

08. KUDZadobarje 

09. KUD ,,Sv. Antun - Pokupska dolina" 

10. SKPD Triglav 

11. Karlovačko pjevačko društvo- VG „Karlovčanke" 

12. Matica umirovljenika Karlovac 

13. Chorus Carolostadien 

14. Karlovački vokalni oktet 

15. Plesni centar „Studio 23 „ 

16. Udruga likovnih autora Karlovac ( ULAK ) 

17. KUD ,,Sv. Antun - Zadobarje,, 

18. F.A. „Ivan Mažuranić" 

19. Folklorna družina ,,Vuga“ 

20. Karlovačke mažoretkinje 

21. Klapa „Furešti „ 

22. Udruga Ilirka 

23. Udruga „ Promenada klub" 

24. KUD Stative 

25. ZUKZamršje 

26. Udruga za promicanje kulture orijentalnog plesa - HAMA 

27. Udruga karlovačkih bubnjara Carolosboom 

28. Dječji zbor „Cicibani" 

29. Muški vokalni sastav „Klapa Carolo" 

30. KUD ,,Sv. Rok" Brežani 

31. Klapa „Voneti" 

32. Prvi mješoviti pjevački zbor hrvatskih branitelja KŽ „Petar Svačić" 

33. Centar za ples i izvedbenu umjetnost „Free Dance" 

34. KUD Župe“Sv. Rok" Skakavac 

35. Klapa „Corona" 

Planovi aktivnosti ZOAKD 

Kontinuirano održavanje smotri županijskog značaja: 

• Festival kazališnih amatera Karlovačke županije 

• Smotra puhačkih orkestara Karlovačke županije 

• Smotra tamburaških orkestara i malih sastava Karlovačke županije 

• Smotra dječjeg folklora Karlovačke županije 

• Smotra pjevačkih zborova i vokalnih grupa Karlovačke županije 

• Susret plesnih ansambala Karlovačke županije 

• Smotra koreografiranog folklora Karlovačke županije 

• Karlovačka smotra izvornog folklora 

Organizacija tradicionalnih koncerata: 

• Koncert hrvatskih pučkih božičnih pjesama „Narodi nam se Kralj nebeski" (od 1992.), 

• „Gradu za rođendan" (od 90-ih godina), 

• Večer tradicijske glazbe „ Večer selskih gucov" (od 2003.). 

Očuvanje kulturne baštine - seminari i radionice: 

• Knjiganje krila i štikanje - namjera je zaštititi „krila" (dio karlovačke ženske nošnje) kao 
nematerijalno kulturno dobro RH, 

• Guci i rozganje - obveza je ZOAKD kao nositelja zaštićenog nematerijalnog kulturnog 
dobra održavati tradiciju specifičnog sviranja i pjevanja karlovačkog kraja. 

Stručno usavršavanje: 

• Dirigenata pjevačkih zborova i voditelja vokalnih grupa 

• Voditelja folklornih skupina u područjima: dječjeg folklora, metodike rada s izvornim 
folklornim skupinama, te folklornog pjevanja. 


Puhački orkestar grada Karlovca 

Puhački orkestar grada Karlovca osnovan je 15. lipnja 1986. godine pri Glazbenoj školi Karlo- 
vac. 16. prosinca 1994. Gradsko vijeće grada Karlovca na svojoj 17. sjednici donijelo je odluku 
o osnivanju Puhačkog orkestra grada Karlovca. Orkestar od tada službeno djeluje pod ovim 
imenom. Puhački orkestar grada Karlovca zaštitni je znak grada Karlovca. Svoju kvalitetu doka- 
zao je brojnim koncertima, nastupima na svečanostima i natjecanjima u Karlovcu, Karlovačkoj 
županiji, širom Republike Hrvatske i izvan nje. 

Puhački orkestar dugi niz godina djelovao je u Karlovcu zbog nekadašnje vojne funkcije Glaz- 
bene škole, osnovane upravo zbog potreba puhačkog orkestra 1804. godine. Od samog početka 
do danas članovi orkestra su učenici Glazbene škole, studenti, nastavnici i profesori glazbe, 
studenti glazbe i glazbeni amateri svih zanimanja, struka, stupnjeva, obrazovanja i uzrasta. 0 
tome najbolje govori raspon godina života članova: od 11 do 79 godina života. 

Sve ove godine orkestar postiže niz zapaženih (preko 500) javnih nastupa na velikom broju 
različitih međunarodnih, državnih, regionalnih i županijskih natjecanja, svečanih i samostalnih 
koncerata, promenadnih koncerata, raznih gradskih, županijskih manifestacija organiziranih od 
strane vojske, športskih klubova, turističkih, gospodarskih organizacija i udruga, gostovanja 
širom Republike Hrvatske i izvan nje, dobrom prijateljskom i profesionalnom suradnjom s mno- 
gim puhačkim orkestrima i orkestrima ostale glazbene vrste. 

Dosadašnji dirigenti i voditelji Puhačkog orkestra grada Karlovca su profesori: Josip Nochta, 
Ratko Pogačić, Tihomir Bokun te Danijel Martinović, koji je sadašnji dirigent. 

Ostale udruge građana 

Prema podacima iz registara udruga na području grada Karlovca djeluje više od 600 udruga. 
Brojne udruge u svojim odrednicama imaju planirane aktivnosti iz područja kulture i/ili aktiv- 
nosti vrlo bliske kulturi. Kako bi bilo nemoguće nabrojiti sve udruge koje djeluju u području 
kulture ovdje izdvajamo one koje su se aktivno uključile u procesu izrade Strategije te u tom 
procesu dale osnovne informacije o svom djelovanju i planovima u idućem razdoblju. Riječ je o 
udrugama koje su izrazile spremnost za sudjelovanje u provedbi Strategije. 

Matica hrvatska ogranak Karlovac 

Kulturna udruga s dugogodišnjom tradicijom i članstvom, koje svoje aktivnosti, poglavito, ra- 
zvija u suranji s HAZU-om i institucijama visokog obrazovanja. Organizira nacionalnu nagradu 
za mlade hrvatske pjesnike „Zdravko Pucak“. Izdaje časopis za kulturu, umjetnost i društvena 
zbivanja „Svjetlo". Organizira tribine u kojima predstavlja eminentna imena hrvatske književno- 
sti i umjetnosti. 

Folklorni ansambl „Matija Gubec" 

Društvo je osnovano 1936. godine i jedno je od najstarijih u RH. Kontinuirano djeluje tijekom 
Drugog svjetskog rata i Domovinskog rata. Tijekom dugogodišnje tradicije ansambl se profilirao 
u gradsko društvo koje njeguje pjesmu, ples i narodne običaje iz cijele Hrvatske. Dobitnik je 
mnogih nagrada na domaćoj i međunarodnoj sceni. U zadnje tri godine proglašavan je najbo- 
ljim ansamblom koreografiranog folklora u RH. Ansambl svojim djelovanjem pruža pozitivan 
primjer drugim društvima u pogledu scenske primjene folklorne baštine te je veliki rasadnik 
kvalitetnih pjevača, plesača, glazbenika te voditelja za druga društva na području Grada i Žu- 
panije. Ansambl je prezentirao hrvatsku nacionalnu baštinu na svim kontinentima. Od 1990. 
godine član je CIOFF-a (Conseil International des organisations de Festivals de Folklore et d’Arts 
Traditionnels) . Okuplja mlade svih uzrasta na temeljima zagrebačke škole folklora te promiče 
tradicijske vrijednosti, zajedništvo i timski rad. Potaknut iskustvima sudjelovanja na mnogim 
međunarodnim festivalima folklora, FA Matija Gubec organizira od 1998. godine Međunarodni 
festival folklora u Karlovcu. 

Dubovački streličari, Streličarski klub Dubovac 

Streličarski klub Dubovac osnovan je 1998. od nekolicine istinskih zaljubljenika u taj zani- 
mljivi i zabavni šport. Trenutačno klub broji 30-ak aktivnih članova koji svakodnevno rade na 
poboljšanju rezultata i usavršavanju tehnike gađanja. Osim u športu, klub je aktivan i prilikom 
raznih kulturnih događanja kao kostimirani srednjovjekovni streličari i ratnici, u sklopu sekcije 
Dubovački streličari. 

Kinoklub Karlovac 

Kinoklub Karlovac je udruga mladih koji se bave audiovizualnom djelatnošću te promiče 
filmsku i video kulturu te srodne umjetnosti. Svojevrsni smisao i strategija djelovanja udruge 
osmišljeni su najvećim dijelom idejama samih učenika-članova, pri čemu se uloga voditelja 
svodi na pomoć pri njihovom oblikovanju. Primarna djelatnost Kinokluba je rad na vlastitim, 
autorskim djelima kao i suradnja s uspješnim lokalnim poslovnim subjektima, karlovačkim 
udrugama i drugim partnerima na području audiovizualnog stvaralaštva. U okviru edukativ- 
ne djelatnosti održava se tečaj filmske umjetnosti i različite radionice za djecu u osnovnim 
školama te specijalističke radionice za mlade. Kinoklub je i suorganizator Filmske revije 
mladeži i Four River Film Festivala, nacionalne kao i međunarodne manifestacije posveće- 
ne srednjoškolskom filmu te Karlovačkog riječnog kina, jedinstvenog open air kina na obali 
rijeke Korane. 

KA-MATRIX - Udruga za društveni razvoj osnovana je 2006. godine. Misija Udruge je sustavno i 
kontinuirano uključivanje, educiranje i informiranje građana, a osobito mladih na osobni razvoj 
i aktivno sudjelovanje u društvu. Misija se provodi kroz tri strateška cilja organizacije od koji 
je jedan - poticanje i promicanje razvoja nezavisne kulture i novih medija. Udruga se zalaže 
za: razvijanje lokalnih kapaciteta za nezavisne medije i nezavisnu kulturu; poticanje kulturne 
suradnju i razmjene, zagovaranje i izradu kriterija i strategija u području nezavisne kulture s 
naglaskom na mlade, poticanje razvoja izvedbenih umjetnosti i razvoj novih medijskih kultura. 

Udruga za promicanje kreativnosti, rada i organizacije mladih Poluga osnovana je u 2007. godi- 
ni kao udruga mladih, od kada djeluje na područjima nezavisne kulture, neformalne edukacije i 
mladih. Od važnijih projekata udruge može se izdvojiti LED Fest - festival moderne elektroničke 
glazbe i video izričaja koji se održava kontinuirano od 2008. godine, zatim inicijativa F-Alter za 
poticanje za alternativnim izražavanjem kroz glazbu i uličnu umjetnost te LEDukacija - nefor- 
malna edukacija mladih o modernim načinima izražavanja putem računalnih programa. Udruga 
Poluga je od 2011. godine u partnerstvu s udrugom Carpe Diem jedna od voditeljica Centra 
za mlade u Grabriku gdje se kontinuirano bavi pitanjima mladih, a od 2014. godine koordinira 
mrežom organizacija u nezavisnoj kulturi na području Karlovca - KAoperativa, koja trenutačno 
broji desetak članica. 

„Studio 8“ udruga je za mlade koja se bavi kulturom i aktivizmom mladih. Ciljevi udruge su stva- 
ranje kvalitetnih preduvjeta za kulturne i društveno korisne sadržaje u Karlovcu, promicanje i 
poticanje kulturnih aktivnosti mladih te praćenje i djelovanje na području kulturnih politika i 
politika za mlade. Udruga postoji 6 godina te najviše djeluje na području glazbe kroz svoj studio, 
vježbaonicu za bendove te kulturno-umjetnički program ,,KAbina“ koji spaja glazbu, književ- 
nost, slikarstvo i fotografiju u jedan inovativan program koji se održava ponedjeljkom, u hladni- 
jim mjesecima. Do sada KAbina je ugostila preko 80 bendova, 40 književnika, 15 fotografa i 10 
likovnjaka iz cijele Hrvatske, a i inozemstva. 

Carpe Diem je udruga osnovana 2005. godine s ciljem poticanja i razvoja kreativnih i socijalnih 
potencijala djece, mladih i odraslih. Područje djelovanja je Republika Hrvatska. Djelatnosti 
udruge su: mladi, nezavisna kultura, umjetničko stvaralaštvo i neformalno učenje. Od 2008. 
godine udruga vodi Centar za mlade u Grabriku, a od 2009. godine Info centar za mlade. Par- 
tner je Regionalnom info centru za mlade UMKI iz Rijeke. Godine 2012. potpisivanjem Povelje 
o partnerstvu i suradnji s Karlovačkom županijom na području informiranja i savjetovanja mla- 
dih, postaje Županijski info centar za mlade. Kroz Info centar informiraju i educiraju mlade za 
aktivno sudjelovanje u društvu, javnoj politici, promociji volonterizma, razvoju nezavisne kulture 
mladih i dr. 

Udruga Bratstvo svetog Mihovila 

Bratstvo svetog Mihovila je udruga građana osnovana 2005. s ciljem istraživanja, proučavanja, 
oživljavanja, podučavanja te prezentacije starih zanata, vještina, umijeća i znanja vezanih uz 
lokalnu i nacionalnu baštinu. Udruga je organizator Sajma vlastelinstva na Dubovcu. 

Novi svijet - Urbani 

Novi Svijet - Centar za kulturu komuniciranja, internacionalnu suradnju i edukaciju. Sjedište 
udruge je u Karlovcu, a područje djelovanja je Republika Hrvatska. Udruga organizira kulturnu 
manifestaciju Karlovački salon koja se odvija u tematskim događanjima svaki mjesec te uk- 
ljučuje dva tematska Salona posebne tematike vezane uz manifestaciju regionalnog značaja s 
posebnim cjelogodišnjim programom. 

Historia Viva Karlovac 

Udruga građana „Historia Viva“ iz Karlovca njeguje uspomenu na povijesne osobe i događaje 
vezane za Karlovac i Karlovačku županiju, ali i čitavu Hrvatsku. Društvo uspješno sudjeluje u 
scenskom, kulturnom, turističkom, edukativnom i općenito društvenom životu grada oživljava- 
jući povijesne osobe Karlovca i Karlovačke županije te na taj način čuva kulturnu i povijesnu 
baštinu i približava je građanstvu na pristupačan i zanimljiv način. 

Centar za plesnu i izvedbenu umjetnost F.R.E.E. D.A.N.C.E. Karlovac 

Centar djeluje od 2004. na nezavisnoj plesnoj umjetničkoj sceni. Primarna djelatnost Free 
Dance je: plesna edukacija, organizacija, suradnja i produciranje plesno-izvedbenih projekata 
te razvijanje plesne umjetnosti kao i promicanje i razvoj suvremenih umjetničkih izražaja te 
umjetničkog obrazovanja. 

Umjetnici i umjetničke organizacije 

U Karlovcu djeluju brojni umjetnici, tako se likovni okupljaju i djeluju u Udruzi likovnih auto- 
ra Karlovac - ULAK. ULAK je dom mnogih karlovačkih umjetnika s dugom tradicijom posto- 
janja. U Karlovcu djeluje i Udruga umjetnika, a pri Ministarstvu kulture registrirana je samo 
jedna umjetnička organizacija, a to je Umjetnička organizacija „Lepeza" koja djeluje u području 
glazbeno-scenske umjetnosti. 


2.3. Manifestacije i programi kulture 


Većina kulturnih programa i manifestacija u Karlovcu može se ubrojiti u „tradicionalne" što 
znači da se održavaju već više godina te da se uobičajeno održavaju tijekom istih mjeseci svake 
godine. Stoga u daljnjem pregledu iznosimo podatke o tradicionalnim kulturnim manifestacija- 
ma, uvažavajući u redoslijedu dužinu tradicije. 


Tradicionalne manifestacije 

Karlovac je grad duge i plodne glazbene tradicije; prvi je grad u Hrvatskoj koji je otvorio vrata 
Glazbene škole davne 1804. godine. To je i grad Prvog hrvatskog pjevačkog društva “Zora” osno- 
vanog 1858. U njemu su stvarali brojni i vrsni glazbenici, koji su kao solisti ili članovi raznih 
glazbenih sastava svojim pjevanjem ili umijećem sviranja i skladanja pronosili slavu Karlovca 
širom Europe i svijeta. Karlovčani su jednako tako poznati i kao odlični domaćini prestižnih 
glazbenih događanja, od festivala folklora do koncerata suvremene glazbe. Među tradicionalnim 
manifestacijama izdvajamo sljedeće manifestacije. 

Ivanjski kriješ 

Tisuće posjetitelja večer uoči Ivanja, 23. lipnja, željno iščekuju nizvodno od Kupskog mosta 
trenutak paljenja dvaju velikih krjesova na suprotnim obalama rijeke Kupe. Svakako najstarija 
karlovačka, ali i jedna od najstarijih hrvatskih tradicionalnih manifestacija Ivanjski su krjesovi, 
kojima Karlovac u ugodnom i veselom raspoloženju dočekuje ljeto. Prvi puta vatre su na obali 
Kupe gorjele 1779. godine s gažanske strane, a oko 120 godina krjesovi su i svojevrsno natje- 
canje gradskih četvrti - Banije na lijevoj i Gaze na desnoj obali Kupe. 

Karlovačka smotra izvornog folklora (54) 

Tradicionalna manifestacije koja okuplja stvaratelje i izvođače s područja folklornog stvaralaštva 
te prati događanja na amaterskoj folklornoj sceni. Osnovno obilježje je prikazivanje dostignuća 
rada amaterskih ansambala na očuvanju glazbeno- plesne tradicijske kulture i kreiranje njezina 

scenskog predstavljanja. Vrednovanje tih dostignuća i afirmacijom u javnosti, potiče se zanima- 
nje za aktivno bavljenje i istraživanje ovog vida tradicijske kulture i kritički odnos prema novo- 
ostvarenim folklornim vrijednostima. Također, daje se poticaj djeci osnovnih i srednjih škola, 
studentima i starijim osobama da se uključe u rad kulturno-umjetničkih udruga i tako nastave 
tradiciju hrvatskog naroda. Nastupe kulturno-umjetničkih društava prati Stručno povjerenstvo, u 
čijem sastavu su eminentni stručnjaci iz ovog područja. Stručno povjerenstvo organizira „okrugli 
stol “ gdje se sa stručnim voditeljima raspravlja o eventualnim nedostacima, kao i dobro izvede- 
nim programima, načinu odijevanja te vještini i kvaliteti sviranja i pjevanja. Na Smotri sudjeluje 
oko 400 sudionika, čiji nastup puni gledalište (gotovo 1000 posjetitelja), ljubitelja folklora. 

Smotra koreografi ranog folklora Karlovačke županije (52) 

Smotra je najbolji pokazatelj stanja amaterske folklorne scene. Ova tradicionalna manifestacija 
okuplja stvaratelje i izvođače u području folklora - novih koreografija iz cijele Hrvatske, a u izvo- 
đenju ansambala i kulturno-umjetničkih društava s područja Karlovačke županije. Ovo je ujedno 
poticaj mladima za bavljenje ovom vrstom kulturnog amaterizma, ali i učenje te promicanje 
vlastite kulturne baštine. U organizaciji Hrvatskog sabora kulture održavaju se državni susreti 
koreografiranog folklora, pa u tu svrhu Stručno povjerenstvo selektira najkvalitetnije izvedbe 
koreografija prikazanih na Smotri. Broj sudionika je oko 150. 

Smotra tamburaških orkestara i malih sastava Karlovačke županije (48) 

Organizacijom ovog programa potiče se stvaralaštvo i njegovanje tradicije u tamburaškoj glazbi 
te se animiraju djeca i mladež za sviranje na tradicijskim instrumentima. Na smotri se javnosti 
prezentiraju dostignuća u tamburaškoj glazbi. Vrednuju se nastupi orkestara i malih sastava 
prema propozicijama smotre te zadanom programu i kriterijima Susreta hrvatskih tamburaških 
orkestara (pod okriljem Hrvatskog sabora kulture). Selektor je glazbeni stručnjak imenovan od 
strane Hrvatskog sabora kulture. Na smotri sudjeluje oko 200 svirača. Cilj organizacije ovakve 
manifestacije je prvenstveno očuvanje tradicije te poticanje i afirmacija skladateljskog rada za 
ovu vrstu glazbala. Smotru prate ljubitelji tamburaške glazbe, kao i veliki broj roditelja čija su 
djeca uključena u rad tamburaških orkestara i malih sastava. Ustrajnost i ozbiljan pristup radu 
rezultiraju kvalitetom tamburaških orkestara i malih sastava što je potvrđeno brojnim zlatnim 
plaketama osvojenim posljednjih godina u Osijeku. 

Smotra pjevačkih zborova i vokalnih grupa Karlovačke županije (48) 

Smotra omogućuje upoznavanje, zbližavanje, te prvenstveno izvedbu dostignuća i najvrednijih 
ostvarenja amaterskih pjevačkih zborova i vokalnih grupa. Smotrom se razvija kritički odnos pre- 
ma glazbenim vrijednostima i stimulira glazbeno stvaralaštvo te amaterski rad uopće. Potiče se 
pjevanje u zborovima i vokalnim grupama, oktetima i si. te posebno animiraju djeca i mladi za 
aktivno bavljenje pjevanjem i uključivanje u rad postojećih udruga. Smotru prati selektor ime- 
novan od Hrvatskog sabora kulture. Ocjenjivanjem se odabiru pjevački zborovi i vokalne grupe 
koji Karlovačku županiju predstavljaju na višem rangu natjecanja (državnom i međunarodnom), 
na kojima se također bilježe značajni uspjesi te se promovira kultura grada Karlovca. Na smotri 
sudjeluje oko 210 izvođača koje bodre istinski ljubitelji ove vrste glazbenog izraza. 

Smotra dječjeg folklora Karlovačke županije (38) 

Ovom smotrom promiče se dječje folklorno stvaralaštvo, animiraju se djeca predškolskog i škol- 
skog uzrasta za bavljenje folklorom. Izvode se i vrednuju dostignuća u radu s djecom u kul- 
turno-umjetničkim društvima, dječjim vrtićima i školama. Time se stvara baza i potencijal za 
budućnost kulturno- umjetničkih društava i očuvanje folklorne baštine našeg kraja. Smotru prati 
Stručno povjerenstvo (imenovano od Hrvatskog sabora kulture) koje odabire grupu za odlazak 
na državne susrete dječjih folklornih skupina te sudjelovanje u dječjem folklornom stvaralaštvu. 
Ova manifestacija okuplja gotovo 900 djece u jednom danu i na jednom mjestu, pred više od 
1000 ljudi u publici. 

Susret plesnih ansambala Karlovačke županije (19) 

Cilj organiziranja ove manifestacije je promicanje plesne kulture i suvremenih plesnih tehnika i 
izričaja te prezentiranje (jednom godišnje) svih udruga i sastava koji se bave plesnom kulturom. 
Time se postiže popularizacija plesne umjetnosti i umjetnosti plesnog pokreta. Susret prati se- 
lektor imenovan od krovne udruge iz oblasti amaterizma, a koji odabire najkvalitetnije grupe za 
sudjelovanje na državnim susretima. Na susretu nastupa oko 200 plesača, a manifestaciju prati 
veliki broj gledatelja. 

Filmska revija mladeži (18) i Four River Film Festival (6) - nacionalni i međunarodni festival 
srednjoškolskog filma 

Prvi Four River Film festival održan je 2008. u okviru 13. revija hrvatskog filmskog i video 
stvaralaštva mladeži u organizaciji Hrvatskog filmskog saveza i Kinokluba Karlovac u gradu na 
četiri rijeke. Kako je revija jedino mjesto ne samo na području Hrvatske, nego cijele regije koja 
je rezervirana isključivo za srednjoškolski film, hrabro su pokrenuli i internacionalnu varijantu 
pod nazivom lst Four River Film Festival. 

Međunarodni festival folklora (17) 

FA Matija Gubec organizira 1998. godine Međunarodni festival folklora u Karlovcu. Festival je 
sve godine u kalendaru CIOFF-a (pod okriljem UNESCO-a). Međunarodni festival folklora svo- 
jom raznovrsnošću i multikulturalnošću obogaćuje proslavu obilježavanja rođendana Karlovca. 
Do sada su stanovnici Karlovca i njihovi gosti imali prilike vidjeti grupe iz više od 50 država, sa 
svih kontinenata. Međunarodni festival folklora svojom atraktivnošću privlači pozornost posjeti- 
telja iz drugih gradova. 

Gradu za rođendan (15) 

Ovaj cjelovečernji koncert održava se 12. srpnja, uoči Dana grada Karlovca, već više od 15 
godina. Desetak različitih udruga (mažoretkinje, bubnjari, folklorne skupine - odrasli i djeca, 
zborovi, vokalne grupe, plesni ansambli) predstavljaju karlovačkoj publici svoje najuspješni- 
je izvedbe i time pridonose rođendanskoj proslavi. Nastupiti upravo na ovom tradicionalnom 
svečanom koncertu neka je vrsta nagrade najuspješnijim i najaktivnijim udrugama s područja 
kulturnog amaterizma, članicama Zajednice. Dvjestotinjak izvođača ovu manifestaciju svake 
godine uvrštavaju među atraktivnije ljetne kulturne događaje u gradu. 

Smotra puhačkih orkestara Karlovačke županije (14) 

Smotra uključuje nastup najmanje tri puhačka orkestra s područja Karlovačke županije te jed- 
nog gostujućeg orkestra. Izvodi se program prema propisanim propozicijama, odnosno prema 
Propozicijama državnog susreta u organizaciji Hrvatskog sabora kulture. Smotra je važna za 
stimuliranje glazbenog stvaralaštva i amaterskog rada. Sudjeluje oko 120 glazbenika pa je naj- 
važniji cilj - poticanje na uključivanje zainteresiranih za bavljenje ovom vrstom glazbe - djece 
i mladeži, ali i odraslih, s naglaskom na one koji imaju glazbenu naobrazbu (u suradnji s Glaz- 
benom školom Karlovac). Na ovaj se način nastoji održati duga tradicija postojanja puhačkih 
orkestara i limenih glazbi na našem području. 


Karlovački oldtimer moto rally (13) 

Oldtimer klub Karlovac osnovan je 1997. godine sa željom da okupi vlasnike i ljubitelje sta- 
rodobnih vozila kao i zaljubljenike u motore. Jedan od prvih klubova takve vrste osnovanih 
poslije Domovinskog rata u Republici Hrvatskoj, odmah se uključio u pripremu i osnivanje 
Hrvatskog motociklističkog saveza pri Auto-moto savezu Republike Hrvatske koji je osnovan 
1997. kao i osnivanju discipline oldtimera, u kojoj se vozi brzinsko prvenstvo za oldtimer mo- 
tore. Klub je pokrenuo osnivanje Hrvatskog oldtimer saveza, koji je i osnovan 2002., a bavi 

se isključivo oldtimerima te organizira rally prvenstvo Hrvatske, razne izložbe te promotivne 
vožnje oldtimera. 

Smotra starodobnih vojnih vozila (11) 

Povijesna postrojba „Karlovački počasni vod ZNG-91.", Oldtimer klub „Veteran klub Lučko-91“ 
i Grad Karlovac organizatori su međunarodne smotre starodobnih vojnih vozila Republike Hr- 
vatske. 

Koncert hrvatskih pučkih božičnih pjesama „ Narodi nam se kralj nebeski" (11) 

Ovo je jedna od godišnjih manifestacija prigodnog sadržaja koja se tradicionalno organizira 
od 1992. godine, svakog 5. siječnja u Nacionalnom svetištu sv. Josipa na Dubovcu. Desetak 
zborova i vokalnih grupa (gotovo 300 pjevača) s područja grada Karlovca izvode hrvatske pučke 
božične pjesme. Koncert je prihvaćen kod publike, čemu u prilog govori uvijek ispunjena crkva 
(više od 400 ljudi), iako se organizira radijski prijenos uživo i prijenos lokalne televizije. Namje- 
ra je ovim koncertom sačuvati od zaborava sve one božične pjesme koje su već pomalo zapo- 
stavljene u pučkom pjevanju, pa tako i kod liturgijskog slavlja. Bogatstvo tih pjesama domaćih 
autora promovira se upravo ovim božičnim koncertom a to je i prigoda za okupljanje i druženje 
u blagdanskom raspoloženju. 

Proljetne promenade (11) 

Proljetne promenade održavaju se vikendima u travnju/svibnju već više od 10 godina u centru 
grada. Program se odvija na najfrekventnijoj gradskoj promenadi, Šetalištu dr. Franje Tuđmana. 
Specifičnost ovog događanja je da se tijekom cijeloga mjeseca svaki vikend isprepleću različiti 
događaji koji su prilagođeni svim uzrastima. Svake godine Proljetne promenade bilježe oko 
20.000 posjetitelja i prolaznika, a ovakva događanja posebno su atraktivna za turiste koji posje- 
ćuju grad u predsezoni i na samom početku turističke sezone. 

Večeri selskih gucov (10) 

Zajednica organizacija amaterskih kulturnih djelatnosti Karlovac organizira od 2004. godine 
koncert „Večer selskih gucov". Cilj je njegovanje muziciranja ,,guca“, tradicijskih sastava Karlo- 
vačke županije, kao i rozganja. Guci i rozganje odlukom Ministarstva kulture upisani su u nacio- 
nalnu listu zaštićenih nematerijalnih kulturnih dobara. Ovim koncertima želi se održati i osnažiti 
glazbena tradicija, napose nekadašnja uloga violinista u sastavu guca. Ovi koncerti potaknuli 
su i obnovu „rozganja". Od utemeljenja „Večeri selskih gucov" rozganje je sve zastupljenije u 
programima folklornih društava i skupina. 

Sajam vlastelinstva Dubovac (9) 

Želite li zaplesati s dubovačkom vlastelom, pisati glagoljicom i izraditi keramički ćup, sudjelo- 
vati na srednjovjekovnom streličarskom turniru, staviti glavu pod krvnikovu sjekiru... i sve to u 
istom danu, posjetite Sajam vlastelinstva Dubovac. 

Međunarodni etno jazz festival (7) 

Programski festival obuhvaća forme jazza s posebnim naglaskom na etno jazz, a također i 
umjetnički obrađenu etno glazbu. U sklopu festivala održavaju se radionice koje vode umjetnici 
angažirani na festivalu. Bliski suživot Karlovca s glazbom ogleda se i u otvorenosti prema novim 
i drugačijim glazbenim izričajima. Takav je bio slučaj i s jazzom koji je u gradu na četiri rijeke 
postao osobito popularan od 50-ih godina prošlog stoljeća, kada se izvodi na brojnim koncerti- 
ma, a osobito plesnim večerima mladih. Od 2007., tijekom ljeta, u sklopu priredbi kojima se 
obilježava Dan grada (13. srpnja), Karlovac dobiva i Etno jazz & jazz festival „Četiri rijeke". 
Festival kojim se na najbolji način promiče urbana glazbena kultura, pokrenuli su karlovački 
glazbenici nedavno okupljeni u udrugu Orpheus. 

Festival moderne elektroničke glazbe i video izričaja - LED Fest (6) 

LED Fest 2013 je šesta uzastopna inačica festivala moderne elektroničke glazbe i video izričaja 
čiji je cilj potaknuti i educirati mlade o novim medijima i tehnologijama, alternativnim vidovima 
zabavnih sadržaja, te ih uključiti u osmišljavanje slobodnog vremena. LED Fest se održava od 
2008. godine, a dosad je ugostio preko pedeset dj, liveact, vizualnih i performing izvođača iz 
Hrvatske i inozemstva. Projektom se želi afirmirati umjetnička kreativnost mladih u korištenju 
novih medija u svrhu izražavanja i stvaranja te nastaviti razvijati lokalnu nezavisnu kulturnu 
scenu i svijest o novim sadržajima u gradu. 

Festival kazališnih amatera Karlovačke županije (6) 

Na Festivalu sudjeluje najmanje 7 kazališnih skupina (većinom su to sekcije koje djeluju u 
sklopu KUD-ova) s područja Karlovačke županije. Izvode predstave prema festivalskim propo- 
zicijama odnosno prema kriterijima Festivala hrvatskih kazališnih amatera u organizaciji Hrvat- 
skog sabora kulture. Zadaća je Festivala kazališnih amatera u Karlovcu stimulativno djelovati na 
razvoj kazališnog amaterizma. Ovo je ujedno prilika za prikazivanje godišnjeg rada i ostvarenja 
amaterskih kazališnih udruga svih kazališnih poetika koje njeguju kazališne udruge: klasičnog, 
pučkog, plesnog, alternativnog teatra, te drugih vrsti kazališnih izričaja. Broj sudionika je oko 
150, ovisno o scenarijima predstava, a broj zainteresiranih posjetitelja je znatno veći. Dosa- 
dašnji uspjesi naših kazališnih skupina na Državnom festivalu potvrđuju potrebu da se još više 
potiče amaterski rad iz ovog područja. 

Rođendanski bal (4) 

Četverogodišnja tradicija obilježavanja rođendana Grada balom popularan je događaj kojega 
građani prema anketi vrednuju najvišim ocjenama. Druženje i ples, uz odgovarajuće zabavne 
programe, odvijaju se na Trgu Josipa Jelačića. 

RocKorana FEST (4) 

RocKorana festival pokrenut je 2010. godine. Osim izvedbi kvalitetne urbane glazbe, festival 
ima za cilj promovirati turizam karlovačkog kraja, a posebice tradiciju vikend izleta na rijeku 
Koranu, s obzirom na otvorenje kupališne sezone na gradskom kupalištu Foginovo kao i svojim 
programom privući mlade iz ostalih susjednih gradova. Sam prefiks RocK iz naziva festival obu- 
hvaća rock u najširem smislu sa svim podvrstama bez žanrovskih ograničenja: punk, metal, hard 
rock, pop rock, indie, alter, hip-hop, industrial... pri čemu se prvenstveno promovira karlovačka 
rock scena. 

Festival speleološkog filma (3) 

Prikazivanje speleoloških filmova na jedinom festivalu te vrste u svijetu. Festival se održava 
krajem rujna na Starom gradu Dubovcu. Godine 2013. održat će se treći put, a posjetitelji će se 
upoznati s dijelom podzemnog svijeta. 

Festival suvremenog plesa i izvedbenih umjetnosti Karlovac Dance Festival (3) 

U organizaciji udruge Free Dance, projekt karlovačkog plesnog festivala teži ostvarivanju i obo- 
gaćivanju društveno-kulturnih, odgojno-obrazovnih te kreativnih vrijednosti. Osobita pozornost 
posvećuje se znanju i identitetu karlovačke ali i hrvatske te svjetske plesne scene. Cilj ovog 
projekta jest u Karlovcu organizirati stvaranje i održavanje međunarodnog partnerskog plesnog 
projekta te praćenje trendova u suvremenom plesu sa sustavnim razvijanjem publike. 

Drugi festivali i manifestacije 

ArtiKA Festival dobre zabave 

U organizaciji udruge Carpe Diem ArtiKA je događanje kojemu je cilj oživljavanje najužeg sre- 
dišta Karlovca suradnjom mladih umjetnika iz različitih sredina i građana Karlovca, a obuhvaća 
komponente vizualne, gazbene i scenske umjetnosti. 

Karlovačko riječno kino 

Kino na otvorenom na rijeci Korani u organizaciji tvrtke Turbing d.o.o. i Kinokluba Karlovac uz 
potporu Hrvatskog filmskog saveza. Riječno kino uz Karlovačko je kino na otvorenom, koje je 
drugu godinu zaredom bilo postavljeno na Foginovom kupalištu u Karlovcu u organizaciji podu- 
zeća Turbing d.o.o. i Kinokluba Karlovac. Ulaz na sva događanja je besplatan. 

Glazbeni festival VAGA 

Promocija glazbenog stvaralaštva manje poznatih glazbenika, pjevača i kompozitora kao i glaz- 
benih grupa različitog izričaja s područja Karlovačke županije i šire. Nakon 25 godina 2012. 
godine obnovljen je ovaj festival. Festival ima dječju večer, večer etno i zabavne glazbe, večer 
pop glazbe, večer rock bendova te finalnu večer pobjednika iz prve četiri večeri. 

KAbina 

Projekt KAbina pokrenula je karlovačka udruga za mlade Studio 8. Od male književno - glaz- 
bene inicijative koja je započela 2011. godine, KAbina je postala stalna manifestacija kultur- 
no-glazbenih večeri za mlade. Svakoga ponedjeljka, od početka prosinca do kraja travnja, kom- 
binacija nastupa mladih rock, funk, jazz ili punk bendova iz cijele Hrvatske s predstavljanjem 
mladih umjetnika (književnika, slikara, fotografa, filmaša, grafitera...) privlači sve više gleda- 
telja. Nerijetko se ponedjeljkom do Karlovca upute i gosti iz Zagreba i drugih gradova. Publiku 
su pridobili kreativnim programom, poput koncepta da slikari stvaraju slike za vrijeme svirke 
pojedinih glazbenika. 

Mladi za jesen u gradu 

Festival kreativnosti mladih „Mladi za jesen u gradu" prvi put održan u listopadu 2011. godine, 
omogućio je mladima da svojim umjetničkim izvedbama „pozdrave" jesen na otvorenim prosto- 
rima karlovačke promenade, okolnim parkovima te ispred kina Edison. Projekt je osmišljen kao 
trodnevni niz događanja, interaktivnih radionica, glazbenih i scenskih nastupa, filmskih projek- 
cija, kulturno-umjetničkih, športskih i plesnih prezentacija koje izvode i vode mladi Karlovčani 
a koje su namijenjene mladima grada Karlovca. Cilj je manifestacije okupiti mlade iz gradskih 
udruga, institucija, ali i samostalne umjetnike i aktivne građane kako bi se predstavili na isto- 
me mjestu i u isto vrijeme pokazali čime se bave cijele godine i koji potencijal nose u raznim 
oblicima aktivnosti. 

Raspored većih manifestacija i programa tijekom godine 


MJESEC 

PROGRAM 

ORGANIZATOR 

siječanj 

Zimska likovna kolonija ZILIK 

Dom za djecu V. Nazor Karlovac 

siječanj 

Noć muzeja 

Gradski muzej Karlovac 

veljača 

Festival kazališnih amatera Karlovačke županije 

ZOAKD Karlovac 

1. ožujak 

Dan Knjižnice 

Gradska knjižnica Karlovac 

19. ožujak 

Sv. Josip - zaštitnik grada Karlovca 

Grad Karlovac 

ožujak 

Smotra puhačkih orkestara Karlovačke županije 

ZOAKD Karlovac 

travanj 

Tradicionalni koncert najuspješnijih članica ZAKUD-a 

ZOAKD Karlovac 


35 


STRATEGIJA KULTURNOG RAZVOJA 



MJESEC 

PROGRAM 

ORGANIZATOR 

travanj 

Smotra tamburaških orkestara i malih sastava Karlovačke 
županije 

ZOAKD Karlovac 

travanj 

Susret plesnih ansambala 

ZOAKD Karlovac 

23. travanj 

Noć knjige 

Gradska knjižnica Karlovac 

travanj - lipanj 

Proljetne promenade 

Turistička zajednica Karlovac 

svibanj 

Smotra pjevačkih zborova i vokalnih grupa Karlovačke županije 

ZAKUD Karlovac 

svibanj 

Međunarodni dan muzeja 

Gradski muzej Karlovac 

svibanj 

Sajam vlastelinstva Dubovac 

Bratstvo svetog Mihovila 

svibanj 

Smotra starodobnih vojnih vozila 

Povijesna postrojba 
« Karlovački počasni vod ZNG-91.» 

9. lipnja 

Međunarodni dan arhiva 

Državni arhiv u Karlovcu 

lipanj 

PickUp Music Festival 

Udruga Izvan fokusa 

lipanj -rujan 

LED Fest- Festival moderne elektroničke glazbe i video izričaja 

Udruga Poluga 

23. lipanj 

Ivanjski krjesovi 

Turistička zajednica Karlovac 

srpanj 

ArtiKA festival dobre zabave 

Udruga Carpe Diem 

srpanj 

Međunarodni festival folklora 

FA Mafija Gubec 

srpanj 

Karlovači oldtimer moto rally 

Oldtimer klub Karlovac 

srpanj 

Hrvatska književna nagrada za mlade pjesnike „Zdravko Pucak" 

Matica Hrvatska ogranak Karlovac 

13. srpnja 

DAN GRADA KARLOVCA 1 ROĐENDANSKI BAL 

Grad Karlovac 

srpanj 

Karlovački likovni susreti 

Gradski muzej Karlovac 

srpanj 

RocKorana FEST 

Udruga građana “Grad, ritam and 
događanja" 

srpanj 

Međunarodni etno jazz festival 

Udruga Orpheus 

srpanj -kolovoz 

Karlovačko riječno kino 

Turbing d.o.o. i Kinokluba Karlovac 

kolovoz - rujan 

Glazbeni festival VAGA 

Trend radio 

kolovoz - rujan 

Festival suvremenog plesa i izvedbenih umjetnosti Karlovac 

Dance Festival 

Centar za plesnu i izvedbenu 
umjetnost Free Dance 

rujan 

Festival speleološkog filma 

Speleološki odsjek planinarskog 
društva Dubovac 

rujan 

Filmska revija mladeži i Four River Festival 

Hrvatski filmski saveza i Kinoklub 
Karlovac 

rujan 

Smotra koreografskog folklora Karlovačke županije 

ZOAKD Karlovac 

rujan 

Dani kulturne baštine 

Konzervatorski odjel Karlovac i 
kulturne ustanove 

rujan-studeni 

Hrvatski triennale akvarela 

Gradski muzej Karlovac 

listopad 

Karlovačka smotra izvornog folklora 

ZOAKD Karlovac 

Listopad - studeni 

Mjesec hrvatske knjige 

Gradska knjižnica Karlovac 

11. studeni 

Dan hrvatskih knjižnica 

Gradska knjižnica Karlovac 

studeni 

Noć kazališta 

Gradsko kazalište „Zorin dom“ 

studeni 

Dan Zorin doma 

Gradsko kazalište „Zorin dom“ 

prosinac 

Dan Gradskog muzeja Karlovac 

Gradski muzej Karlovac 

prosinac 

Večer selskih gucov 

ZOAKD Karlovac 

prosinac 

Vrijeme došašća i Božića u Kralovačkoj zvijezdi 

Franjevački samostan 

prosinac - travanj 

KAbina - karlovačke kulturno-umjetničke večeri 

KAbina 


Časopis za kulturu, umjetnost i društvena zbivanja „Svjetlo" 

Časopis „Svjetlo" pokrenut je 1884. te je izlazio sve do 1904., kada je urednik bio Dušan Lopa- 
šić. Godine 1965. je obnovljen kao časopis Matice hrvatske Karlovca te je izlazio sve do 1969. 
Nakon dvogodišnje stanke časopis je ponovo počeo izlaziti kao mjesečnik u travnju 1971. ali je 
ubrzo iste godine i ukinut. Tek od 1990. časopis „Svjetlo" izlazi kontinuirano. 

„Svjetlo" je časopisa za kulturu, umjetnost i društvena zbivanja. Prezentira teme i sadržaje iz 
književnosti i znanosti o književnosti, književne kritike, društvena istraživanja, radove afirmi- 
ranih karlovačkih autora kao i autora iz Hrvatske i šire. Sadrži književne, publicističke, istra- 
živačke i esejističke priloge koji svjedoče o karlovačkim i hrvatskim kulturnim, znanstvenim i 
društvenim zbivanjima. Časopis sadrži i priloge: Karlovački vremeplov i Iz rada Ogranka Matice 
hrvatske Karlovca. Njegovo izlaženje sufinanciraju Grad Karlovac i Ministarstvo kulture. 


2.4. Kulturna baština 


Kao i u drugim područjima kulture tako i u pogledu zaštite i očuvanja kulturne baštine, grad 
Karlovac je vodeći u Županiji. Uz to u Karlovcu je i sjedište Konzervatorskog odjela Ministarstva 
kulture koji je nadležan za upravno-pravne i stručne mjere zaštite i očuvanja te osiguravanja 
provođenja svih propisa kojima se uređuje zaštita i očuvanje kulturnih dobara. Kako nadležni 
Konzervatorski odjel odobrava ili daje suglasnosti na sve aktivnosti vezane uz očuvanje kulturne 
baštine te tako mora postojati i njegova izričita suglasnost s ovom Strategijom. Stoga ćemo prvo 
prikazati kulturnu baštinu na području Karlovačke županije iz perspektive Konzervatorskog odje- 
la, a kako bismo u strategiji zaštite i očuvanja kulturne baštine u gradu Karlovcu mogli uvažiti 
one projekte i mjere koje se odnose na baštinu Županije u cjelini, kao i na onu u gradu Karlovcu. 


Kulturna baština Karlovačke županije 

Na području Karlovačke županije ima ukupno 232 preventivno zaštićenih i zaštićenih kulturnih 
dobara koji su upisani u Registar kulturnih dobara Republike Hrvatske na dan 21. kolovoza 
2013. Od ukupnog broja zaštićeno je 10 kulturno-povijesnih urbanističkih i ruralnih cjelina, 
174 nepokretna kulturna dobra, 22 zbirke, 23 pokretna kulturna dobra i 3 nematerijalna kul- 
turna dobra. Najzastupljenije su sakralne građevine i kompleksi, dok su civilne i vojne građevine 
zastupljene podjednako. Najvredniji primjeri industrijske baštine koji imaju spomenička svoj- 
stva uglavnom su zaštićeni ili unutar cjelina (Duga Resa, Karlovac) ili kao pojedinačna nepo- 
kretna kulturna dobra (Karlovac). 

Etnografska baština usprkos izrazito visokom stupnju sačuvanosti primarnih oblika na području 
Karlovačke županije pokrivena je pravnom zaštitom u najmanjem broju zbog nedostatne kadrov- 
ske opremljenosti nadležnog Konzervatorskog odjela (nema etnologa konzervatora) i problema 
kasnijeg održavanja i obnove tradicijskih građevina u skladu sa suvremenim potrebama. Ne- 
potpuna kadrovska struktura također je razlog nedostatnog vrednovanja nematerijalne kulturne 
baštine. Pravna zaštita na pokretnim kulturnim dobrima sustavno se uspostavlja u nekoliko 
proteklih godina uz veliki trud u istraživanju uslijed slabe istraženosti i evidentiranosti, odnosno 
nedostatka publikacija i pisanih izvora potrebnih za argumentaciju donošenja rješenja i upisa u 
Registar kulturnih dobara. 

Najznačajniji dio kulturne baštine Karlovačke županije do danas je zaštićen te Konzervatorskom 
odjelu predstoji: 

- valorizirati potencijalna kulturna dobra kao što su povijesne prometne komunikacije i 
njihovi infrastrukturni objekti, javna plastika i urbana oprema, vodoprivredni objekti, me- 
morijalne građevine i obilježja, građevni fond iz perioda između dva svjetska rata i nakon 
Drugog svjetskog rata kao preduvjet za donošenje rješenja o pravnoj zaštiti, 

- valorizirati kulturni krajolik koji je za područje Karlovačke županije uglavnom evidentiran 
u prostornim planovima, kao preduvjet za donošenje rješenja o pravnoj zaštiti, 

provesti reviziju zaštićenih kulturnih dobara nakon 5-10 godina zbog promjena na kultur- 
nim dobrima, kao i promjena u kriterijima za donošenje rješenja, odnosno prilagođavanja 
uvjetima novog Pravilnika o obliku, sadržaju i načinu vođenja Registra kulturnih dobara 
Republike Hrvatske, 

provesti reviziju registracija memorijalnih obilježja Drugog svjetskog rata nakon utvrđe- 
nih kriterija za vrednovanje povijesnih događaja i osoba 20. stoljeća, 
donijeti rješenja o utvrđivanju svojstva kulturnog dobra za građevine za koje je već utv- 
rđeno da imaju spomenička svojstva, ali zbog nedostatne dokumentacije (nisu ucrtani na 
katastarski plan) nisu upisana u Registar kulturnih dobara, 

provesti inventarizaciju s valorizacijom etnografske baštine kao preduvjet za donošenje 
rješenja o pravnoj zaštiti. 

Graditeljska baština 

Graditeljska baština je u svim svojim oblicima, od pojedinačnih građevina, građevinskih kom- 
pleksa i kulturno povijesnih cjelina, zastupljena na cjelokupnom prostoru Karlovačke županije. 
Različite je gustoće rasprostranjenosti i očuvanosti. Od svih vrsta baštine najviše je izložena 
trajnim i velikim utjecajima i zahtjevima za korištenje i transformaciju. Značajni utjecaj na 
stanje kulturne baštine imalo je razdoblje Domovinskog rata kako zbog velikih razaranja tako i 
zbog nedostatnih financijskih sredstava za obnovu. Nebriga i neodržavanje velikog dijela bašti- 
ne, naročito sakralnih građevina i prije Domovinskog rata, dodatno su otežavali cjelovitu obnovu 
u proteklom razdoblju. Neriješeni imovinsko-pravni odnosi ponekad predstavljaju nepremostiv 
problem u obnovi i zaštiti. 

U cilju zaštite i očuvanja kulturne baštine na području Županije, Konzervatorski odjel provodi 
kontinuirano sljedeće aktivnosti: 

• sustavno praćenje stanja baštine u prostoru putem reambulacije terena u redovnoj dje- 
latnosti ali i u okviru izrade konzervatorskih podloga za prostorno plansku dokumentaciju 
Karlovačke županije, gradova i općina, 

• istraživanje, zaštitu i obnovu graditeljske baštine u okviru svoje redovne djelatnosti ili 
putem zahtjeva vlasnika ili korisnika građevina, 

• istraživanje, zaštitu i obnovu graditeljske baštine u godišnjim programima javnih potreba 
u kulturi koji se financiraju od strane Ministarstva kulture. 

Sustavnim praćenjem stanja u prostoru stekla se potpuna slika rasprostranjenosti, kvalitete i 
očuvanosti graditeljske baštine na području Karlovačke županije, što je pridonijelo sasvim no- 
vom pozitivnom pogledu stručne javnosti na ovaj dio Hrvatske i zastupljenost svekolikog baštin- 
skog fonda na ovom tradicionalno povijesno „brisanom prostoru 1 '. 

Izvršeno je sustavno istraživanje, zaštita i kvalitetna obnova značajnog broja kulturnih dobara 
na području cijele Karlovačke županije, a na mnogima je još u tijeku. Veliki broj još čeka na 
obnovu, nažalost, čak i na osnovne konstruktivne i sanacijske zahvate. Radovi se izvode u sklopu 
redovne djelatnosti i zaštitnih radova odobrenih planom javnih potreba u kulturi. 

Stari gradovi 

U tijeku je obnova starih gradova Ozlja, Bosiljeva, Dubovca, Novigrada na Dobri, Barilovića, Slu- 
nja, Modruša, Cetingrada, Drežnika i Ogulina. Ovisno o stupnju očuvanosti, statusu vlasništva, 
specifičnim problemima i mogućnostima prezentacije za svaki je grad predviđen specifičan mo- 
del obnove. Potrebno je naglasiti specifični problem Starog grada Ribnika koji je Općina Ribnik 
prodala stranom privatnom vlasniku, a čija je obnova obustavljena zbog nepoštivanja zakonske 
regulative od strane vlasnika. Nastavak istraživanja i obnovu tih gradova i dalje je potrebno 
osigurati, ali istovremeno izraditi programe namjene i plan upravljanja kako bi se osiguralo gos- 
podarsko i održivo korištenje i stvaranje više vrijednosti za baštinu i zajednicu. 

Sakralne građevine i kompleksi 

Mnoge sakralne građevine i kompleksi na županijskom području obnovljeni su, ili je obnova 
u tijeku, za koju je Ministarstvo kulture osiguralo značajna financijska sredstva. Osim velikog 
broja stručnjaka koji su sudjelovali u njihovoj obnovi, značajnu ulogu odigrala je i svijest lokal- 
ne zajednice, civilnog društva i brojnih pojedinaca o vlastitom identitetu kroz kulturnu bašti- 
nu. Potrebno je istaknuti veliki broj marijanskih crkava na području Karlovačke županije, što 
predstavlja veliki turistički potencijal za nove i već postojeće hodočasničke i turističke rute na 
našem prostoru ali i povezivanje u mrežu već postojećih projekata. Obnovu je svakako potrebno 
nastaviti ne samo programima obnove Ministarstva kulture već i pomoću drugih izvora. Započe- 
tom obnovom starih gradova i sakralne graditeljske baštine osigurava se cjelovita prezentacija 
baštine koja u najvećoj mjeri obilježava ovaj prostor. 

Etnografska baština 

Etnografska baština najugroženiji je dio baštine u Karlovačkoj županiji jer propada i nestaje 
zbog napuštanja sela, zbog neriješenih imovinsko-pravnih odnosa, pomanjkanja financijskih 
sredstava i si. Pri tome je upravo etnografska baština najslabije istražena i obnovljena, ali ream- 
bulacijom stanja u prostoru prepoznata je kao značajan resurs i potencijal za vrednovanje cjelo- 
kupnog prostora. Poseban naglasak treba biti na zaštićenim ruralnim cjelinama Orljak i Mrzljaki, 
na visoko vrednovanim ruralnim, a još nezaštićenim cjelinama na žumberačkom prostoru koje 
se nalazi dijelom i u Parku prirode Žumberačko gorje, te mlinicama na svim rijekama. U većini 
slučajeva situacija je alarmantna i traži provedbu hitnih mjera zaštite, što podrazumijeva doku- 
mentiranje (fotografiranje, audio i video zapisi, arhitektonsko snimanje i si.) kako materijalnih 
tako i nematerijalnih kulturnih dobara. Dobar i već prihvaćen model istraživanja i dokumentira- 
nja te izrade projekata revitalizacije obavlja se tijekom rada interdisciplinarne ljetne škole, radi- 
onica, kampova, a financijska sredstva osiguravaju se regionalnim i međugraničnim projektima 
za ruralni razvoj i kulturni turizam. Osim toga potrebno je poticati i osnivanje novih muzeja na 
otvorenom kojim bi predstavili narodno stvaralaštvo radi odgojno-obrazovnih, ekoloških i turi- 
stičkih učinaka te stvaranja pozitivnog odnosa prema zavičajnim vrijednostima i poticanju brige 
za baštinu kod lokalnog stanovništva. Jedini do sada etnopark na području Karlovačke županije 
je u Ozlju, ali je prema potrebama i lokalne zajednice i važećim modalitetima struke i turizma 
ispod potrebnih standarda i traži transformaciju i novu organizaciju. Za to je potrebno izraditi 
kompletnu projektnu dokumentaciju, a koja može biti podloga za kandidiranje lokalne zajednice 
na EU fondove i prekograničnu suradnju sa Slovenijom. 

Mlinovi i mlinarenje kao povijesno vrlo zastupljena djelatnost lokalnog stanovništva, najzna- 
čajniji su i najpoznatiji element identiteta etnografske baštine slunjskog područja. Pri tome 
vodeničarsko naselje Rastoke zauzima najznačajnije mjesto, iako ne treba zanemariti očuvane 
vrlo vrijedne primjere pojedinačnih mlinova ili mlinova u okviru etnografskih okućnica na rijeci 
Slunjčici i na rijeci Korani. Turistički interes za Rastoke kontinuirano raste, što osigurava finan- 
cijsku dobit za lokalno stanovništvo, ali i predstavlja opasnost zbog tendencija muzealizacije 
i apartmanizacije prostora. Rastoke su najvrednije i najinteresantnije upravo iz razloga što je 
to prostor kontinuiranog svakodnevnog života uz mlinove i autohtone okućnice s vrtovima, pri 
čemu je turizam i ugostiteljstvo dodatan izvor prihoda, a tek malobrojnima primarna djelatnost. 
Zaštita vrijedne etnografske kulturne baštine uz istovremeno zadovoljavanje suvremenih potreba 
stanovnika Rastoka a time i kontinuiteta života, najteži je i najzahtjevniji dio konzervatorskog 
interesa. Pri tome je obnova uništenih mlinica, restauracija mlinskih postrojenja i revitalizacija 
mlinarenja kao djelatnosti prioritetna. Najveći problem vezan uz obnovu etnografske baštine na 
gotovo svim prostorima su neriješeni vlasnički, odnosno suvlasnički odnosi mnogobrojnih obite- 
lji, koji su često kočničari bilo kakve inicijative. 

Industrijska baština 

Industrijska baština također pripada dijelu ugrožene baštine na području Karlovačke županije. 
Najviše je izložena propadanju prestankom rada tvornica u svim granama gospodarstva. Odr- 
živost i očuvanje baštinskog dijela tog fonda ostaje samo na papiru dok se ne pokrene razvoj 
poduzetništva utemeljen na kulturnoj baštini. Poseban naglasak je na tvornici Mustad ŽE-ČE u 
Karlovcu i Dugoj Resi - vrtno industrijskom gradu, jedinstvenom ne samo u Karlovačkoj županiji 
već i široj regiji. Preostali dio kompleksa Mustad potrebno je u suradnji s vlasnikom obnoviti i 
prezentirati s multifunkcionalnom namjenom. Povijesna cjelina Duge Rese s tvorničkim kom- 
pleksom pamučne industrije predstavlja jedinstveni primjer planiranog i sačuvanog vrtno-indu- 
strijskog grada koji se danas nalazi u vrlo zapuštenom stanju, opterećen brojnim gospodarskim, 
financijskim, sociološkim problemima. Značaj industrijske baštine za zajednicu i njezina revita- 
lizacija moguća je po vrlo uspješnom modelu koji se u europskim zemljama provodi već dugi niz 
godina. Uključivanjem u europske projekte i fondove, pronalaženjem kvalitetnog poduzetničkog 
modela, industrijska baština ima sve preduvjete za aktivnu gospodarsku ulogu u kulturi i gos- 
podarstvu. 

Kompleks željezničkog kolodvora u Karlovcu sa svim izvornim građevinama jedinstven je za po- 
dručje Karlovačke županije, ne samo u prometnom smislu već i u kulturološkom i baštinskom. 
Potrebno je proces propadanja i gubitka svih funkcija okrenuti u proces revitalizacije, održivog 
gospodarenja s transformacijom koja prati europske modele upravljanja. U vrijeme moderniza- 
cije i velikih reformi u željezničkom sustavu na nivou države ovo mjesto treba dobiti i primjeren 
značaj za željeznicu i za grad Karlovac, u turističkom i kulturološkom smislu, očuvanjem i ob- 
novom cijelog kompleksa i njegovom revitalizacijom. Željeznički muzej in situ prema najvišim 
muzeološkim kriterijima obilježio bi i vrijeme i prostor i funkciju ove vitalne komunikacije. Po- 
trebno je prići partnerskom povezivanju s drugim županijama i susjednim graničnim regijama 
radi uključivanja u kvalitetne projekte obnove i prenamjene za održivo i prihvatljivo korištenje i 
upravljanje. 

Povijesne komunikacije 

Prostorom Karlovačke županije a naročito gradom Karlovcem, kao povijesnim prometnim sre- 
dištem, oduvijek su prolazile važne prometne komunikacije koje su povezivale ovaj prostor s 
morem i sjevernim krajevima od rimskih, srednjovjekovnih cestovnih pravaca do željeznice u 
19. st. koje su do danas ostale aktivne i očuvane. Danas one imaju veliki potencijal za razvoj 
kulturnog turizma. 

Povijesne cjeline 

Povijesne cjeline imaju ulogu u očuvanju prostornog identiteta i povijesne slojevitosti prostora. 
Na području Karlovačke županije ističu se tri veće povijesne cjeline: Karlovac, Ogulin i Duga 
Resa, dok su ostala manja središta sačuvala tek manja obilježja, pojedinačne građevine ili struk- 
turu naselja. Sva se naselja nalaze na povijesnim komunikacijama. Za njihovu revitalizaciju po- 
trebno je prethodno izraditi cjelovite konzervatorske studije, interdisciplinarnim radom brojnih 
struka i stručnjaka, ali i predvidjeti modele obnove i revitalizacije. 

Kulturni krajolik 

Valorizacijom cjelokupnog prostora Karlovačke županije prostornim planovima gradova i općina, 
utvrđeni su prostori koji zbog svojih kulturoloških, povijesnih, morfoloških, socioloških osobina 
imaju obilježja kulturnog krajolika. Takvi prostori predstavljaju veliki potencijal za razvoj turizma 
i poduzetništva u kulturi na načelima održivog razvoja. Posebno se ističu prostori u žumberač- 
kom prostoru i u dolinama rijeka. Potrebno je osigurati sva prethodna istraživanja, dokumentira- 
nja i valorizaciju baštine unutar takvih prostora na temelju kojih bi se mogli izraditi svi potrebni 
projekti revitalizacije i gospodarenja. 

VRSTE KULTURNIH DOBARA 

KARLOVAČKA ŽUPANIJA 

GRAD KARLOVAC 

Preventivno 

zaštićene 

Registrirano 
kulturno dobro 

Preventivno 

zaštićene 

Registrirano 
kulturno dobro 

Kulturno povijesne cjeline 

2 

8 

- 

2 

Nepokretna kulturna dobra 

18 

156 

3 

54 

Zbirke pokretnih kulturnih dobara 

2 

20 

1 

5 

Pokretna kulturna dobra 

9 

12 

6 

3 

Nematerijalna kulturna dobra 

- 

3 

- 

2 


Stanje Registra kulturnih dobara Republike Hrvatske na dan 21.8.2013. 


Arheološka baština 

Ubicirano je oko 600 arheoloških lokaliteta na području Karlovačke županije i time je udesete- 
rostručen broj poznatih lokaliteta što je rezultat stalnih aktivnosti Konzervatorskog odjela. Od 
50-ak poznatih lokaliteta do 1997. većina lokaliteta bila je poznata samo iz literature, a dobar 
se dio odnosio na mjesta slučajnih nalaza koji su odneseni u Arheološki muzej u Zagrebu. Aktiv- 
nostima Konzervatorskog odjela, ali uz suradnju s brojnim kolegama izrađena je dokumentacija 

0 ubiciranim lokalitetima sukladno suvremenim stručnim standardima. Sukladno tome izrađena 
je arheološka baza podataka o arheološkim lokalitetima Karlovačke županije. Baza podataka s 
oko 50 odrednica stalno se ažurira. U bazu podataka ulaze prostorne, administrativne, vremen- 
ske, ali i znanstvene odrednice kao npr. onomastičke, tipološke, bibliografske, kartografske, kao 

1 druge. Baza podataka je funkcionalna i u upotrebi te je mogući primjer za primjenu na razini 
Republike Hrvatske. U izradi je arheološka karta Karlovačke županije, a za gotovo sve prostorne 
planove izrađene su konzervatorske podloge koje se odnose na arheološku baštinu. 

U posljednjih 15 godina zaštitnim radovima i znanstvenim istraživanjima obuhvaćeno je skoro 
100 arheoloških lokaliteta. Radilo se o zaštitnim istraživanjima za potrebe izgradnje autocesta, 
zaštitnim istraživanjima za druge infrastrukturne ili ostale građevinske radove, ali i o znanstve- 
nim istraživanjima (financirana od strane Ministarstva znanosti te lokalne samouprave). Tako- 
đer se svake godine provode i istraživanja u sklopu zaštitnih radova sukladno Programu javnih 
potreba u kulturi, ali također u tome dijelu i arheološka istraživanja kao sastavni dio zaštitnih 
radova na starim gradovima. Godišnje se u Karlovačkoj županiji istražuje 10 do 15 lokaliteta, 
najviše zaštitnim radovima, od kojih su neke dio Programa javnih potreba u kulturi, a dio za- 
štitna arheološka istraživanja prilikom izvođenja građevinskih radova na novootkrivenim ili već 
poznatim lokalitetima. 

Kulturna baština Karlovca 



Nepokretna kulturna dobra na području grada Karlovca detaljno su opisana Konzervatorskom 
podlogom zaštite i očuvanja kulturnih dobara koju je izradio nadležni Konzervatorski odjel u 
Karlovcu 2009. godine, za potrebe izrade Izmjena i dopuna Prostornog plana uređenja grada 
Karlovca. Pri tome je izrađen i prijedlog mjera zaštite za sva kulturna dobra. 

Slika 2. Zaštićene kulturno-povijesne cjeline: Karlovac (s tri zone zaštite) i Rakovac (žuto) 


Izvor: Izvod iz Kartografskog prikaza 4.2. Izmjena i dopuna GUP- a grada Karlovca, 2011. [14] 


Povijesne graditeljske cjeline 

Na području grada nalaze se dvije kulturno- povijesne cjeline, a to su: urbanistička cjelina gra- 
da Karlovca (Zvijezda) i kulturno- povijesna cjelina ulice Rakovac. Na prostoru grada, najveću 
pozornost zavređuje kulturno-povijesna urbanistička cjelina Karlovca - koja obuhvaća tri zone 
zaštite s različitim režimima zaštite: zonom ,,A“ gdje se provodi potpuna zaštita povijesnih 
struktura - karlovačka Zvijezda i Stari grad Dubovac, zonom ,,B“ gdje se provodi djelomična 
zaštita i zonom ,,C“ gdje se provodi ambijentalna zaštita. Posebno je značajan i zaštićeni potez 
ulice Rakovac. 


Karlovačka zvijezda 

Najznačajniji dio kulturno-povijesne urbanističke cjeline Karlovca je područje 
unutar zone ,,A“ (crvena boja) koje obuhvaća najstariju jezgru grada, tzv. Zvijez- 
du, omeđenu vanjskim rubom šanca grada - tvrđave. Ona ima izuzetnu vrijed- 
nost jer je i prvi izgrađeni „idealni" grad u duhu renesansnog shvaćanja obram- 
benog i životnog prostora, projektiran prema načelima renesansne arhitekture 
sa simetričnim kompozicijama primijenjenim na planiranje grada. Zajedno s kasnije izgrađenim 
gradovima Nove Zamky i Palmanova, predstavlja stilski čist primjer renesansne arhitekture u 
Europi i svijetu. 

Gradnja strateške vojne tvrđave, radi obrane od prodora Turaka, započela je između rijeka Kupe i 
Korane 13. srpnja 1579. godine, pod vodstvom graditelja Martina Gambona. Dan početka grad- 
nje i danas se slavi kao rođendan Karlovca. Tvrđava je izgrađena u obliku šesterokrake zvijezde s 
ortogonalnim rasterom 12 ulica, simetričnim stambenim blokovima oko središnjeg trga s javnim 
funkcijama, obodnim zemljanim bedemima ojačanim na krakovima zidanim bastionima te okol- 
nim šancem i glacisom koji su prilagođeni obrambenim sustavima onovremene ratne tehnike. 

Zvijezda je, do danas, zadržala konturu vanjskog fortifikacijskog sustava, sačuvana je stambena 
i javna namjena građevina unutar povijesne jezgre, kao i kasnije nastale povijesne ceste Karoli- 
na, Jozefina i Lujzijana koje su je povezivale s okolnim prostorom, a jugoistočno uz Koranu širi 
se zaštićeno područje (dio zone ,,B“ i ,,C“) - zelena rekreacijska zona grada. 

Karlovačka „Zvijezda 11 s prepoznatom ortogonalnom strukturom komunikacija, ostacima fortifi- 
kacije, još uvijek prisutnom tipološkom gradnjom stambenih kuća povijesnih razdoblja unutar 
zadanih blokova, središnjim trgom omeđenim vojnim i sakralnim građevinama, predstavlja pre- 
poznate ostatke fortifikacijske i građevinske posebnosti, unatoč promjenama u oblikovanju pro- 
stora uvjetovanog ekonomskim potrebama tijekom 18. i 19. stoljeća te djelomično realiziranim 
regulatornim osnovama početkom 20. st. Uzroci odumiranja povijesnog centra počinju 60-tih 
godina 20. st. kad se prostorno planskim mjerama trgovački, upravni i kulturni sadržaji pre- 
mještaju u jugoistočni dio grada, što za posljedicu ostavlja u Zvijezdi: zastarjelu infrastrukturu, 
staru i sociološki ugroženu populaciju i „getoizaciju 11 zbog vojnih građevina. 

Pokušaj spašavanja povijesnog centra od daljnjeg propadanja građevinskog fonda pokušali su 
pronaći stručnjaci Instituta za povijest umjetnosti kao nositelji multidisciplinarnih studija 1 ob- 
nove Zvijezde (arhitektonske, urbanističke, povijesno umjetničke, sociološke, restauratorske) sa 
zaključkom o aktivnom pristupu obnovi povijesnih građevina i urbanih struktura, pod nadzorom 
stručnjaka konzervatora, a Karlovac postaje pilot projekt obnove povijesnih središta u okviru 
zemalja Alpe-Jadran. U onovremenom socijalističkom sistemu po prvi put su se predlagali sa- 
držaji koji će odgovarati samoodrživom uređenju građevina, u suradnji s Gradom predlagale su 
se zakonske mjere za očuvanja i rekonstrukcije izvornih struktura i oblikovanja građevina ali i 
mjere koje će pomoći u oživljavanju povijesnog centra, iniciralo se osnivanje novčanog fonda 
za beskamatno kreditiranje građana koji ulažu u obnovu kuća sukladno propozicijama zaštite, 
predlagalo se uklanjanje sadržaja koji ne odgovaraju životu u povijesnim centrima (vojska, in- 
dustrija!). Iniciralo se osnivanje tijela - Odbora za revitalizaciju sastavljenih od predstavnika 
strukovnih organizacija s ciljem praćenja programa rada i strukovne pomoći u provedbi. Kako je 
u Domovinskom ratu stradalo ili uništeno preko stotinu građevina (u zaštićenoj zoni Zvijezde), a 
od nadležnih ministarstava izostala je materijalna pomoć dostatna za njihovu sustavnu zaštitu, 
ratne štete vidljive su i danas na pročeljima i parternoj zoni. Do 2000. godine izvodile su se 
hitne intervencije zaštite, dovršena obnova Zorin-doma, i Gradskog poglavarstva, a po predaji 
vojnih građevina (u Radićevoj boj 8 i 10) u vlasništvo Grada, uređen je prostor za potrebe Tr- 
govačko ugostiteljske škole. Prva strateška odrednicu razvoja Grada donijeta je 2003. godine s 
pravcima razvoja: grada kao industrijsko obrtničkog središta, turističko rekreativnog i veleučiliš- 
nog središta. U posljednjih dvadesetak godina, a osobito nakon Domovinskog rata, Grad Karlo- 
vac i karlovačka Zvijezda, osim što vode obnovu ratom uništenih građevina, susreću se s velikim 
društvenim i socijalnim promjenama u strukturi stanovništva (staračko stanovništvo, socijalni 
slučajevi, doseljenici iz ruralnih područja) koje se očituju u smanjenom interesu za zaštitu i 
očuvanje kulturne baštine. Određeni blokovi odraz su teškog socijalnog statusa stanovništva, ali 
i neriješenih imovinsko-pravnih odnosa koji onemogućavaju inicijative bilo koje vrste. 


1 Dokumentacija za valorizaciju, zaštitu i urbanističko korištenje građevnog tkiva unutar Zvijezde iz 1 979. godine, izradio Centar za povijesne 

znanosti - Odjel za povijest umjetnosti iz Zagreba 

Krajem 18. stoljeća u Zvijezdi je živjelo oko 2700 stanovnika, dok prema podacima iz 2011. živi 
nešto manje od 1000 stanovnika. Podatak o današnjem broju stanovnika, veličini domaćinstva i 
ukupnom stambenom prostoru preuzet je iz evidencije o plaćanju komunalne naknade. Tako se 
broj domaćinstava već desetak godina statistički gledano ne mijenja, ali se zato smanjuje broj 
članova domaćinstva, tako da su neka domaćinstva bez članova što znači da su ti stanovi prazni, 
odnosno napušteni. Takvih stanova je 33,8%, što čini trećinu stambenog fonda Zvijezde. Ako 
tome dodamo 46 domaćinstava koja čine 74 osobe, što čini 8% stanovnika Zvijezde u statusu 
korisnika programa socijalne pomoći imamo obrise socijalne strukture stanovništva Zvijezde. Za 
još potpuniji prikaz navodimo podatke o stanovništvu u Zvijezdi. 


POKAZATELJ 

2007. 

2011. 

Broj stanovnika u Zvijezdi 

972 

939 

Broj domaćinstava u Zvijezdi 

744 

730 

Broj domaćinstava/stanova bez prijavljenog člana 

34,1% 

33,8% 

Broj samačkih domaćinstava 

45,5% 

32,3% 

Prosječan broj stanovnika po domaćinstvu 

1,9 

1,9 

Domaćinstva s 4 i više članova 

13% 

7,4% 

Stanovnici Zvijezde koji žive u Radićevoj ulici 

31,2% 

34,8% 


Unatoč tome, posljednjih godina vidljivi su pomaci zbog ubiranja spomeničke rente, jer je tim 
sredstvima Grad Karlovac sufinancirao obnovu kulturne baštine. Obnovljene su pojedinačne 
građevine, pa čak i ulični potezi, ali i dalje velikom dijelu stambenog fonda prijeti propadanje 
zbog socijalnog stanja, neznanja i nezainteresiranosti suvlasnika. Zabrinjavajuće je i što postoji 
niz neodržavanih građevina u vlasništvu Grada Karlovca. 

Nužnost revitalizacije 
Zvijezde od najvećeg je 
značaja za grad Karlo- 
vac. Sadašnje stanje gra- 
diteljskog fonda izrazito 
je ugroženo u više me- 
đuovisnih aspekata što 
ih je potrebno interdis- 
ciplinarno utvrditi pre- 
ma najvišim kriterijima 
struke. Povijest grada, 
smisao njegova nastanka 
baš na ovom prostoru te 
kontinuitet njegove op- 
stojnosti i vitalnosti, kao 
i urbanističko i arhitektonsko oblikovanje, počivaju u velikoj mjeri na njegovoj vojnoj i obram- 
benoj funkciji. Danas vojna funkcija grada gotovo potpuno izlazi iz gabarita gradskog tkiva, 
međutim, nužno je očuvati određeni oblik njezine prisutnosti u prostoru revitalizacijom i pre- 
namjenom vojnih građevina u povijesnom tkivu grada (Oružana i Velika vojarna, garnizonska 
vojarna u ul. P. Miškine, Bosanski magazin). 

Kulturno-povijesna cjelina ulice Rakovac 

Naselje Rakovac nastaje potkraj 18. st. uz tzv. “glavnu cestu”, kada je taj prostor pripadao 
Slunjskoj pukovniji i bio dio “Švarčanske kumpanije”. Godine 1903. naselje je s općinom Bani- 
ja pripojeno Karlovcu. Tijekom 19. st. razvijalo se kao krajiško naselje s upravnim i prosvjetnim 
sadržajima za potrebe Slunjske pukovnije. Tijekom 1819. tu se smješta Carsko kraljevska glavna 
škola normalka za školovanje časničkog kadra, koja je 1883. dograđena i u nju preseljena Gi- 
mnazija iz karlovačke Zvijezde. Na prijelazu iz 19. u 20. stoljeće sagrađeno je nekoliko historici- 
stičkih katnica, a nekoliko prizemnica je nadograđeno. Do dvadesetih godina 20. stoljeća ulica 
je uglavnom urbanistički oblikovana i takav izgled zadržala je do danas. 

Povijesne građevine 

Ova skupina graditeljske baštine najraznovrsnija je i najbrojnija. Obuhvaća 142 povijesne gra- 
đevine (87 civilnih, 40 sakralnih, 5 obrambenih i 10 gospodarskih). Veliki dio nalazi se u zašti- 
ćenoj povijesnoj cjelini Karlovca, ali i u širem prostoru Karlovca. Neke od istaknutijih povijesnih 
građevina, u širem području grada Karlovca, su Dubovac- utvrđeni grad na sjeverozapadnom 
dijelu Karlovca i Steničnjak ruševine nekoć velikoga utvrđenoga grada u Donjem Steničaku. 

Sakralna baština 

Kao što smo već naveli u zaštićenoj kulturnoj baštini Karlovca nalaze se brojni sakralni objekti 
među kojima valja izdvojiti: 

• Nacionalno svetište svetog Josipa, Župna crkva Majke Božje Snježne, 

• Franjevački samostan s crkvom Presvetog Trojstva u Karlovcu sa zbirkom umjetnina i 
vrijednom knjižnicom, 

• Župna crkva Sveta Tri Kralja u Karlovcu, 

• Crkva Majke Božje Snježne s pavlinskim samostanom u Kamenskom, 

• Župna crkva sv. Ivana Krstitelja u Rečici, 

• Kapela sv. Doroteje u Logorištu, 

• Župna crkva sv. Josipa u Šišljaviću, 

• Župna crkva sv. Antuna Padovanskog u Vukmaniću, 

• Kapela sv. Antuna u Zadobarju. 

Etnografska baština 

Ratna razaranja u prošlosti i tijekom Domovinskog rata uzrokovala su dodatno iseljavanje sta- 
novništva ostavivši neizbrisiv trag na kulturnoj baštini. Tijekom tog procesa smanjuje se, ili 
nestaje, i nematerijalna etnografska baština (način života i privređivanja, običaji, folklor i dr. ). 
Najvredniji dio sačuvane etnografske baštine grada Karlovca su 72 etnografske građevine - tra- 
dicijske kuće i tradicijske okućnice. Većina ih se nalazi u dolini rijeke Kupe, u selima: Rečica, 
Luka Pokupska, Šišljavić, Zamršje, ali i u drugim područjima grada Karlovca. 

Arheološka baština 

Istaknutiji arheološki lokaliteti na području grada Karlovca su: Gradac - Orlovac, Dubovac, Bu- 
dim u Velikoj Jelsi, Orlića - između naselja Vodostaj i Donje Mekušje te lokaliteti u Donjem Sje- 
ničaku, u zoni starog grada Steničnjaka. Većina arheoloških lokaliteta, kao rezultat slabe istra- 
ženosti, a ne njihove važnosti i brojnosti, nema pravni status zaštite u smislu Zakona o zaštiti 
i očuvanju kulturnih dobara. Arheološka baština smatra se ugroženom i najmanje zaštićenom. 

Povijesne komunikacije 

Na području Grada Karlovca utvrđene su sljedeće povijesne komunikacije: Karolinška cesta 
prema Bakru (danas Primorska ul. -Kalvarija), Jozefinska cesta prema Senju (danas Nazoro- 
va-Sarajevska-Riječka ul.), Lujzinska cesta za Rijeku (danas Marmontova aleja-Gornje Stative), 

stara cesta Karlovac - Zagreb, željeznička pruga Karlovac - Zagreb, te rijeka Kupa, od Karlovačke 
pivovare do ušća rijeke Korane u rijeku Kupu. Povijesne komunikacije treba štititi kako bi se 
zadržale njihove trase, a ako su ih imale, i drvoredi. Povijesni plovni put rijekom Kupom, do 
zaštićenog „žitnog magazina" kod Karlovačke pivovare, trebalo bi oživjeti u prometnom i turis- 
tičkom smislu. 

Kulturni krajolik Karlovca 

Parkovi i drugi prostori koji danas definiraju šire područje Zvijezde kao i prostore uz karlovačke 
rijeke potrebno je zaštiti i vrednovati kao kulturni krajolik kako bi se očuvao u zajedništvu s po- 
stojećom graditeljskom baštinom. 


2.5. Kulturne potrebe stanovništva 

Stanovništvo Karlovca 

Grad Karlovac, prema Popisu stanovništva iz 2011., ima 55.705 stanovnika, odnosno 43,2% 
ukupnog stanovništva Karlovačke županije. U ukupnom stanovništvu grada Karlovca veći udio 
su žene (53%, odnosno 29.543 osobe), dok je muškaraca 47% (26.162 osobe). Dobna struk- 
tura stanovnika ukazuje na mali udio djece i mladih (18,2% ili 10.191 osoba do 19 godina 
starosti), dok je stanovnika starijih od 60 godina 26,8% (14.942 osobe). 

Jedan od osnovnih pokazatelja starosti stanovništva je i indeks starenja koji pokazuje omjer 
starog i mladog stanovništva. Indeks starenja za Hrvatsku, u 2011. godini, iznosio je 115 što 
ukazuje na ubrzani proces starenja stanovništva. Indeks starenja grada Karlovca je 146,6 te 
ovo područje svrstava u „stara" područja Republike Hrvatske, iako je ispod prosjeka Županije 
(149,0). Prosječna starost stanovnika je 43,8 godina (što je više od državnog prosjeka od 41,7 
te ispod županijskog prosjeka od 44 godine). Koeficijent starosti stanovnika je 26,8 što je ta- 
kođer više od nacionalnog prosjeka (24,1), te manje od županijskog prosjeka od 27,3. Prisutan 
je i negativni prirodni prirast (-270 stanovnika u 2010.) i on se, uz negativan migracijski saldo, 
smatra jednim od glavnih razloga depopulacije grada Karlovca. 

Radno aktivno stanovništvo (15-64 godine starosti) obuhvaća 36.833 osobe, odnosno 66,1% 
ukupnog stanovništva grada Karlovca, odnosno 43,6% radno aktivnog stanovništva Karlovačke 
županije. U kontingentu radno aktivnog stanovništva grada Karlovca 51% (18.819) čine žene, 
dok 49% (18.014) čine muškarci. 

Prema nacionalnosti, najveći broj stanovnika grada Karlovca su Hrvati (88,21% ili 49.140 oso- 
ba), dok se 9,8% osoba (6.565) izjasnilo pripadnicima neke od nacionalnih manjina. Najbroj- 
nija je skupina srpske nacionalne manjine 8,01% od ukupnog broja manjinskih predstavnika, 
dok, primjerice, Roma ima samo 0,04% (24 osobe su se izjasnile kao Romi). 


Kulturni profil Karlovčana ili zadovoljstvo ponudom kulturnog i zabavnog sadržaja 

Vrlo često koristimo termin javne potrebe u kulturi kojim se koristimo još iz vremena samouprav- 
nog socijalizma. Pri tome smo tradicionalno skloni proglasiti javnim potrebama ono što trenutno 
možemo ponuditi, bilo djelovanjem institucionalizirane ili pak nezavisne kulturne scene. Pone- 
kad se zato moramo suočiti s činjenicom kako smo neki program proglasili javnom potrebom 

samom odlukom o sufinanciranju proračunskim sredstvima, a da građani niskom razinom posje- 
ćenosti toga programa u praksi demantiraju takvu odluku. Kako bismo izbjegli takve situacije 
nužno je uspostaviti kontinuiranu komunikaciju s građanima Karlovca. U želji da nam se isto ne 
dogodi sa Strategijom, osmislili smo anketu kojom smo željeli ostvariti dijalog na temu zadovolj- 
stva građana postojećom kulturnom i zabavnom ponudom u Karlovcu. 


Anketni upitnik sastojao se od se- 
damnaest pitanja, s ponuđenim 
odgovorima na bazi skale, kojima 
su ispitanici trebali odrediti u kojoj 
mjeri se slažu s određenim tvrdnja- 
ma. Upitnik je putem interneta bio 
dostupan na vveb stranicama Grada 
i ustanova, a pojedine udruge su se 
također uključile u distribuciju an- 
kete. Vremenski interval u kojem se anketni upitnik mogao ispunjavati započeo je 22. svibnja 
2013., a završio je 27. lipnja 2013. Anketu je ispunilo 287 ispitanika, od kojih 95% živi u 
Karlovcu ili u bližoj okolici, što anketirani uzorak čini valjanim i reprezentativnim. 

Među anketiranim građanima 69% čine osobe između 26-60 godina života, dakle osobe koje su 
u pravilu radno aktivne i većinom okružene obitelji, 29% čine mladi, a samo 2% su osobe starije 
od 60 godina života. Žene su se spremnije odazvale anketiranju i čine 63% anketiranih, što je 
donekle sukladno spolnoj strukturi gradskog stanovništva u kojem 53% čine žene. lako je vrlo 
složeno dovoditi razinu obrazovanja s kulturnim potrebama pojedinog građanina, možemo kon- 
statirati kako je 61% ispitanika visoko obrazovano, a tek 2% ima završenu samo osnovnu školu. 

Vidljivo je kako jedna trećina ispitanih nema osob- 
nih prihoda, što se donekle slaže s brojem mladih 
(do 25 godina), dok 70% anketiranih ima osobne 
prihode. Važnost ovog pitanja ogleda se u moguć- 
nosti participacije u kulturnoj potrošnji. Naime, 
naše nezadovoljstvo ne mora proizlaziti iz loše kul- 
turne ponude, već i iz same činjenice da postojeću 
ponudu zbog objektivnih razloga ne možemo pre- 
tvoriti u potrošnju. Jedan od preduvjeta za unap- 
ređenje kvalitete kulturne ponude jest i spremnost 
određenog broja građana da sudjeluje u potrošnji 
tog unaprijeđenog kulturnog proizvoda, lako živimo 
u doba ekonomske krize u kojoj smo primorani na „rezanje 11 brojnih osobnih i obiteljskih troš- 
kova, moramo zaključiti kako još uvijek postoji prostor za kulturnu potrošnju i to ne utemeljen 
na eventualnom višku prihoda nad rashodima, već na potrebi za kulturnim sadržajem, ali i za 
zabavom. Stres kojem smo gotovo svi na neki način izloženi, manje ili više, kao prirodnu pro- 
tutežu traži da se čovjek opusti i relaksira, a mnogi od nas to čine koristeći kulturne sadržaje. 

lako je anketa distribuirana u kulturni „milje", osobito nam je važno da se anketiranju odazvao 
nešto veći broj građana (54%) koji nisu neposredno involvirani u kulturnim aktivnostima, usta- 
nova ili udruga, jer smatramo da su upravo ti građani objektivniji u svojim ocjenama jer repre- 
zentiraju one „potrošače" kulture na koje mislimo kada govorimo o javnim potrebama u kulturi. 
Građani koji su angažirani u ustanovama ili udrugama kulture zbog svog emocionalno pozitivnog 
odnosa prema nekoj kulturnoj aktivnosti ili prema kulturi uopće zbog svoje senzibilnosti i ra- 


Mjesečni prihodi anketiranih građana 


6. Koliki su vaši osobni mjesečni prihodi? 



Dinamika anketiranja i struktura anketiranih građana 

doznalosti vrlo često intenzivnije sudjeluju u kulturnom životu grada te ga gledaju i ocjenjuju 
drugim očima. Međutim, upravo ti građani su spremni sudjelovati u naporima da se unaprijedi 
kulturni život, te su njihova mišljenja i stavovi iz ankete popraćeni prijedlozima i idejama za 
poboljšanje što svakako treba pozdraviti. 

Živimo u audiovizualnom vremenu u kojem postupno 
prevladava komunikacija omogućena informacijskom 
tehnologijom te je dostupnost širokopojasnog inter- 
neta postala jedna od odrednica životnog standarda. 

Stoga ne treba čuditi da je svim anketiranim građani- 
ma internet dostupan te da 74% anketiranih koristi 
upravo internetom za informiranje o kulturnim doga- 
đanjima u gradu. 


Nacm informiranja građana o kulturnim 
događanjima u gradu Karlovcu 


b) plakati [45] 


a) Internet [209] 



Građani i ustanove kulture 

U svakom društvu narodne knjižnice, njihova prisutnost te broj usluga koje ostvaruju, su mjerilo 
za kulturni standard i kulturu društva. Već smo u tekstu o Gradskoj knjižnici uočili velik broj 
korisnika što potvrđuju i sami građani navodeći kako 74% njih posuđuje knjige, odnosno koristi 
jednu od osnovnih usluga knjižnice. 

Interesantan je podatak po kojem 74% anketiranih 
pripada u kazališnu publiku, dakle identičan broj kao 
i posuđivača knjiga, kao i pokazatelj da 67% anketi- 
ranih posjećuje programe Gradskog kazališta „Zorin 
dom.“ 

lako je karlovački muzej hendikepiran nedostatkom 
prostora, te organiziran na sedam lokacija, građani su 
u anketi potvrdili zainteresiranost za muzejske sadrža- 
je, jer 86% anketiranih možemo smatrati muzejskom 
publikom, dok 67% anketiranih može ubrojiti u posjetitelje, a svega 36% u stalne posjetitelje 
Gradskog muzeja. Ovi podaci potvrđuju važnost odluke o prostornom proširenju i modernizaciji 
muzeja, kao i činjenicu da je postojeći menadžment i u ovako složenim uvjetima uspio zadržati 
interes građana. 

Kao što se može vidjeti iz prikazanih odgovora građa- 
ni su potvrdili značaj svih triju ustanova za zadovo- 
ljavanje njihovih potreba što dodatno obvezuje me- 
nadžment tih ustanova na daljnje aktivnosti u cilju 
poboljšavanja kulturne ponude, te proaktivan pristup 
u odnosu prema svojoj publici jer to publika od njih 
očekuje. Visoki postoci knjižnične, kazališne i muzej- 
ske publike ujedno potvrđuju visoku razinu urbane 
kulture Karlovčana koja je rezultat tradicije, te se od- 
govorima na slobodna pitanja u anketi može uočiti s 
jedne strane žal za prošlim vremenima kao i želja, odnosno potreba za kvalitetnijom kulturnom 
ponudom (vidi tablicu koja slijedi). 



Posjećenost Gradskog kazališta „Zorin dom“ 

AKTIVNOST 

PROSJEČNA OCJENA 

Idem u kazalište 

3,0 

Idem u Zorin dom 

2,9 

Posjećujem muzeje 

2,8 

Posjećujem Gradski muzej 

2,2 


Kvantitativno promatrano, karlovačka kulturna ponuda broji dostatan broj programa, osobito 
tijekom proljetnih i ljetnih mjeseci, te je jedan broj pitanja ankete bio usmjeren na ocjenjivanje 
kvalitete i atraktivnosti tih programa. Ocjenjivanje pojedinih programa istovremeno nam je po- 
služilo kao pokazatelj posjećenosti, odnosno interesa građana za pojedini program. Kako većina 
ocjenjivanih programa spada u grupaciju tradicionalnih programa te povezujući dobivene ocije- 
ne s odgovorima na otvorena pitanja u anketi možemo zaključiti kako postoji potreba osuvreme- 
njivanja programa s dužom tradicijom, kao i programa (smotri) profiliranih na županijskoj razini. 


MANIFESTACIJA/PROGRAM 

PROSJEČNA OCJENA 

Rođendanski bal 

3,8 

Four river filmski festival 

3,8 

Međunarodni festival folklora 

3,8 

Karlovačko riječno kino 

3,8 

Proljetne promenade 

3,7 

Dan grada Karlovca 

3,7 

Međunarodni etno jazz festival 

3,6 

Festival nezavisne kulture 

3,6 

RocKorana test 

3,6 

Karlovački dance festival 

3,6 

Kidaj test 

3,5 

Karlovački oldtimer ral ly 

3,4 

Karlovačka smotra izvornog folklora 

3,4 

Hermetika festival 

3,4 

LED Fest 

3,3 

Smotra tamburaških orkestara i malih sastava 

3,3 

uRockaj fest 

3,2 

Ivanjski krijesovi 

3,0 

Smotra starih vojnih vozila 

3,0 

Artika 

3,0 

Vaga 

2,9 

Večeri selskih gucov 

2,7 


Građani i kulturna baština 

Kada je riječ o odnosu baštinika prema kulturnoj baštini onda možemo sa zadovoljstvom konsta- 
tirati kako se 76% anketiranih ili 227 građana smatra dobro upoznatim s karlovačkom kultur- 
nom baštinom. Ova činjenica istovremeno ohrabruje jer potvrđuje postojanje svijesti o kulturnoj 
baštini, ali istovremeno zabrinjava jer je uz takvu svijest ipak došlo do zapuštanja urbane kul- 
turne baštine Karlovca. Visoku svijest o vrijednosti te baštine pokazuju i odgovori anketiranih 
na otvoreno pitanje što smatraju kulturnim simbolom grada. Među četiri najčešće spominjana 
nalaze se praktički tri lokaliteta kulturne baštine i jedan prirodne, a to su: 

• karlovačka Zvijezda, 

• stari grad Dubovac, 

• Gradsko kazalište „Zorin dom“ (koje između ostaloga simbolizira i Prvo pjevačko društvo 
„Zora"), te 

• šetališta uz karlovačke rijeke. 

Ovako izražen jasan stav građana ukazuje na velika očekivanja građana upravo u pogledu obnove 
i revitalizacije napose karlovačke Zvijezde i Starog grada Dubovca, a potom i ostale kulturne i 
prirodne baštine koja se nalazi na području grada. Ovdje moramo naglasiti kako su brojni prijed- 
lozi građana dani u okviru odgovora na posljednje pitanje u anketi, koje je glasilo: ,,A što biste 
Vi učinili u Karlovcu?", bili vezani za revitalizaciju, a time i obnovu, karlovačke Zvijezde i Starog 
grada Dubovca, kao simbola Karlovca. 

Kulturni i/ili zabavni sadržaji 

lako suvremeni način života ostavlja malo slobodnog vremena, osobito tijekom radnog tjedna, 
za usmjeravanje daljnjeg kulturnog razvoja postaje izuzetno važno prema kojim sadržajima se 
građani više usmjeravaju i kako u tom pogledu koriste svoje slobodno vrijeme, osobito kada su 
u pitanju kulturni sadržaji. Pri tome moramo uvažiti dvije bitne okolnosti. To je razlikovanje 
kulturnih i zabavnih sadržaja i njihovu često nužnu povezanost zbog oskudice slobodnog vreme- 
na, te naš odnos prema kulturnim sadržajima, koji našu potrošnju često usmjerava na temelju 
tržišnih karakteristika kao što su: moda, popularnost, bolji ili lošiji marketing itd. Stoga je jedan 
dio pitanja posvećen u anketi upravo ovoj temi: kulturnim i zabavnim sadržajima u Karlovcu. 


SLOBODNO VRIJEME 

PROSJEČNA OCJENA 

Slobodno vrijeme provodim u Karlovcu 

3,7 

Putujem izvan Karlovca u potrazi za sadržajem 

3,2 

Slobodno vrijeme provodim u Zagrebu 

2,6 


Po dobivenim odgovorima možemo konstatirati da većina građana svoje slobodno vrijeme provo- 
di u Karlovcu, a da jedan manji dio građana odlazi izvan grada u potrazi za zabavnim i kultur- 
nim sadržajima, vrlo često prema Zagrebu. Kako smo već u ovoj Strategiji konstatirali, kultura 
u gradu Karlovcu, ne treba se zbog toga takmičiti s kulturnom ponudom Zagreba kao hrvatske 
metropole jer će uvijek postojati potreba da dio građana Karlovca, osobito zbog blizine Zagreba, 
odlazi zbog određenih kulturnih programa u Zagreb (npr. velika inozemna gostovanja). Daljnja 
analiza gradskih sadržaja prema kojima su uobičajeno usmjereni građani, te dane ocjene tim 
sadržajima od strane anketiranih, jasno pokazuju kako je u urbanoj kulturi življenja još uvijek 
prisutno druženje (visoke ocjene dane kafićima i kupalištima) kao važna sociološka sastavnica 
gradskog života. Stoga treće i četvrto osvojeno mjesto, po visini prosječne ocjene, koje zauzima- 
ju kulturne manifestacije i koncerti predstavlja značajni pokazatelj o važnosti kulture u životu 
prosječnog Karlovčanina. Ako tome dodamo da su se između ocjene dane festivalima, kazalištu 
i muzejskim sadržajima, našli samo ugostiteljstvo i šport, to potpuno potvrđuje našu tezu o kul- 
turi kao sastavnici urbanog života. 


GRADSKI SADRŽAJI 

PROSJEČNA OCJENA 

Kafići 

4,7 

Kupališta 

3,4 

Kulturne manifestacije 

3,2 

Koncerti 

3,1 

Restorani 

3,1 

ŠRC 

2,9 

Hoteli 

2,8 

Festivali 

2,8 

Kazališta 

2,8 

Muzeji 

2,7 

Noćni klubovi 

2,2 

Kina 

2,0 


Za nisku ocjenu koju su dobila kina pretpostavljamo kako je razlog nepostojanja suvremenog 
kina (multiplex-a) jer su filmski festivali dobili vrlo visoke ocjene iste anketirane grupe. 

Najpopularnijim mjestima za izlazak u Karlovcu anketirani su najčešće spominjali: promenadu 
na Korani, kafiće, Kinoklub (udruga), Stari grad Dubovac te Gradsko kazlište „Zorin dom“. 

Prosječni Karlovčanin dobro je upoznat s kulturnom i zabavnom ponudom i razlikuje ta dva 
sadržaja iako ih i kombinira, međutim, iskazuje sličnu razinu zadovoljstva i jednim i drugim 
sadržajem. 



PROSJEČNA OCJENA 

Zadovoljstvo kulturnim sadržajem u Karlovcu 

2,7 

Zadovoljstvo zabavnim sadržajem u Karlovcu 

2,8 

Poznavanje ponude kulturnih sadržaja 

4,0 

Poznavanje ponude zabavnog sadržaja 

4,1 


2.6. Kulturna politika ostvarena u prethodnom razdoblju 


Okvir svake kulturne politike čine tri ključne odrednice, a to su kao prvo propisi, zatim ljudski 
potencijali i objektivne mogućnosti koje su zadane okruženjem i raspoloživim resursima, oso- 
bito financijskim. Stoga je pri vrednovanju kulturne politike nužno prvo uvažiti utjecaj onih 
odrednica na koje kreatori kulturne politike nisu mogli utjecati, a tek zatim one na koje imaju 
neposredan utjecaj. 

Među okolnostima koje također bitno utječu na današnju kulturnu politiku grada Karlovca sva- 
kako su posljedice ratnih razaranja za vrijeme agresije i Domovinskog rata, kao i ekonomska 
kriza koja je dovela u pitanje rad, a osobito razvoj karlovačkog gospodarstva. Obje okolnosti nisu 
donijele samo materijalne štete, već su stanovništvu nametnule život pod stresom i neizvjesno- 
šću što nisu dobri preduvjeti za kulturni razvoj. 

Kada govorimo o kulturnoj politici grada Karlovca propisi o kulturi, kao i drugi propisi koji utječu 
na poslovanje subjekata u kulturi, važna su odrednica koja je u potpunosti uređena na nacio- 
nalnoj razini. U ovom segmentu poseban problem predstavljaju propisi kojima se uređuje rad 
i poslovanje ustanova kulture, a koji nisu usuglašeni s europskim standardima poslovanja (ob- 
veza strateškog planiranja, javne nabave, upravljanja rizicima, fiskalne odgovornosti itd.), kao 

i propisi o financiranju javnih potreba u kulturi koji su doneseni još za vrijeme socijalizma i do 
danas nisu ozbiljnije usuglašeni sa stvarnim potrebama. Tako se recimo onemogućava ustanove 
kulture da raspolažu vlastitim prihodima što vrlo snažno demotivira zaposlene u kulturi. Istovre- 
meno je prisutan nedostatak bilo kakvih povlastica za donatore, sponzore ili ulagače u kulturne 
projekte, odnosno kulturni razvoj. Ovi nedostatci u propisima najviše se uočavaju u nedovoljnim 
ulaganjima u očuvanje kulturnih dobara. 

Za razliku od propisa, grad Karlovac raspolaže ljudskim potencijalima u kulturi o čemu svjedoče 
ne samo tri ustanove, već brojne udruge i njihove aktivnosti. Svakako, postoji razlika između 
profesionalnog i amaterskog rada u kulturi, ali isto tako nezamisliv je kulturni razvoj bilo kojeg 
grada ili općine, pa tako i Karlovca, bez sinergije profesionalaca i amatera. Ujedno valja nagla- 
siti kako je kultura nedjeljiva sastavnica identiteta, pa su slijedom toga svi građani istovremeno 
i dionici kulturnog razvoja kao baštinici, bez obzira koliko intenzivno participiraju u svakodnev- 
noj kulturnoj ponudi. Ljudski potencijali Karlovca u kulturi mogu se vidjeti i u broju kulturnih 
manifestacija i programa koji se odvijaju tijekom godine. Od ustanova kulture, čiji programi su 
vrlo dobro posjećeni, preko brojnih udruga koje se javljaju kao formalni ili stvarni organizatori 
pojedinih programa, lako je uočiti brojne dionike koji su i sudjelujući u kreiranju ove Strategije 
iskazali svoju spremnost na aktivnu participaciju u karlovačkom kulturnom životu. 

Korištenje ljudskih potencijala u kulturi, kako institucionalnih tako i onih nezavisnih, oslikava 
djelovanje i rad kulturnih vijeća grada Karlovca koji zaprimaju i vrednuju zahtjeve za potporom 
različitim kulturnim projektima, programima i aktivnostima pa time bitno utječu na kreiranje 
kulturne politike na način kako je to i zamišljeno pa potom i uređeno Zakonom o kulturnim 
vijećima. 

Uz kadrovsku politiku, kao sastavnicu kulturne politike, najpotpunije se kulturna politika oslika- 
va analizom proračunskih rashoda za kulturu grada Karlovca. Pogledamo li podatke o proteklih 
pet godina (2008.-2012.) možemo uočiti kako su sredstva za kulturu gotovo kontinuirano prati- 
la veličinu gradskog proračuna, koji je zbog već spomenute ekonomske krize oscilirao, ali su se 
u osnovi zadržala na udjelu od oko 8,5%. 


Proračunski rashodi za kulturu grada Karlovca u razdoblju od 2008. - 2013. 


GRAD KARLOVAC 

2008. 

2009. 

2010. 

2011. 

2012. 

2013. 

Proračun 

230.027.000 

231.906.320 

206.392.455 

190.561.827 

209.349.750 

256.708.469 

Udio kulture u proračunu Grada 

20.677.550 

19.435.800 

16.571.500 

15.935.500 

15.812.584 

18.855.222 

8,99% 

8,38% 

8,03% 

8,36% 

7,55% 

7,34% 


Rashodi gradskog proračuna 

2008. 

2009. 

2010. 

2011. 

2012. 

2013. 

Gradska knjižnica 

6.631.150 

6.681.730 

6.166.000 

5.961.370 

6.084.562 

7.460.100 

Udio u proračunu kulture 

32,07% 

34,38% 

37,21% 

37,41% 

38,48% 

39,57% 

Gradski muzej 

3.603.500 

3.453.000 

3.046.700 

2.928.370 

3.299.782 

3.760.397 

Udio u proračunu kulture 

17,43% 

17,77% 

18,39% 

18,38% 

20,87% 

19,94% 

Gradsko kazalište Zorin dom 

4.088.600 

4.167.370 

3.574.500 

3.723.590 

2.822.740 

3.842.725 

Udio u proračunu kulture 

19,77% 

21,44% 

21,57% 

23,37% 

17,85% 

20,38% 

ZOAKD 

717.700 

803.700 

821.300 

752.170 

710.000 

610.000 

Udio u proračunu kulture 

3,47% 

4,14% 

4,96% 

4,72% 

4,49% 

3,24% 

Javne potrebe u kulturi 

5.636.600 

4.330.000 

2.963.000 

2.570.000 

2.895.500 

3.182.000 

Udio u proračunu kulture 

27,26% 

22,28% 

17,88% 

16,13% 

18,31% 

16,88% 


52 


GRADA KARLOVCA 2014. - 2024. 



Udio kulture u proračunu grada Karlovca Treba naglasiti kako prosječno proračunsko izdva- 

u razdoblju od 2008.-2013. janje za kulturu na razini proračuna lokalne samou- 

prave iznosi 6,18%, te je Karlovac bitno iznad tog 
prosjeka. Iz prikazanih podataka jasno je kako su 
se nositelji kulturne politike u složenim ekonom- 
skim prilikama odlučili očuvati institucionalnu in- 
frastrukturu, te sa smanjenim sredstvima za javne 
potrebe u kulturi prevladati razdoblje ekonomske 
krize u kojem je došlo do smanjenja proračunskih 
prihoda. 



Kada dođe do smanjivanja udjela proračuna za kulturu uvijek se postavlja isto pitanje, treba li 
taj udio biti veći u odnosu na druge proračunske potrebe i korisnike. Na to pitanje moguće je 
odgovoriti tek nakon usporedne analize proračuna gradova koji su slični gradu Karlovcu, a to 
znači da imaju sljedeće zajedničke karakteristike: 

• gradovi sjedišta županije, 

• gradovi sa sličnom razinom razvoja kulturne infrastrukture (kazalište, muzej, knjižnica i dr.), 

• te gradovi koji broje od 40.000 - 70.000 stanovnika. 

Pri izradi usporednog prikaza (tablica koja slijedi) načinili smo pregled onih gradova u Hrvatskoj koji 
zadovoljavaju barem dva od navedena tri kriterija koristeći se pri tome podacima za 2011. godinu. 

Pogledamo li tablicu koja slijedi već na prvi pogled jasno je kako se Karlovac po proračunskim 
izdvajanjima za kulturu nalazi u zlatnoj sredini. 

Pregled ostvarenih ukupnih prihoda u 2011. na razini županija i gradova županijskih središta s udjelom 
gradskog proračuna za kulturu i brojem stanovnika županijskog središta 


Naziv županije i gradova sjedišta 
županije 

Ukupni prihodi i 
primici županija 
RH u 2011. 

Ukupni prihodi 
i primici 
gradova 
sjedišta 
županija u 
2011. 

Proračunska 

sredstva 
gradova za 
kulturu u 2011. 

- ostvareno 

Udio 

proračuna 
gradova za 
kulturu u 2011. 

(%) 

Broj 

stanovnika u 
sjedištima 
županija (osim 
Istarske 
županije) 

i 

2 

3 

4 

5 

6 

DUBROVAČKO NERETVANSKA 
(Dubrovnik) 

751.626.305 

284.099.643 

47.471.873 

16,71% 

42.615 

ŠIBENSKO-KNINSKA (Šibenik) 

488.985.220 

154.296.791 

20.196.000 

13,09% 

46.332 

VIROVITIČKO-PODRAVSKA (Virovitica) 

292.096.624 

79.197.150 

9.015.994 

11,38% 

21.291 

VARŽDINSKA (Varaždin) 

615.335.418 

220.800.144 

24.175.430 

10,95% 

46.946 

SPLITSKO-DALMATINSKA (Split) 

2.148.474.940 

725.856.432 

73.848.114 

10,17% 

178.102 

PRIMORSKO-GORANSKA (Rijeka) 

2.015.395.127 

769.409.677 

75.967.447 

9,87% 

128.624 

SISAČKO MOSLAVAČKA (Sisak) 

728.481.100 

201.234.156 

18.658.791 

9,27% 

47.768 

KARLOVAČKA (Karlovac) 

494.579.331 

190.561.827 

15.935.500 

8,36% 

55.705 

VUKOVARSKO SRIJEMSKA (Vinkovci) 

574.739.358 

91.385.946 

6.827.563 

7,47% 

35.312 

ISTARSKA (Sjedište=Pazin, podaci za 

Pulu) 

1.518.143.603 

289.338.429 

19.973.407 

6,90% 

57.460 

MEĐIMURSKA (Čakovec) 

331.051.916 

93.967.312 

5.317.804 

5,66% 

27.104 

ZADARSKA (Zadar) 

962.873.597 

447.229.710 

21.605.267 

4,83% 

75.062 

OSJECKO-BARANJSKA (Osijek) 

1.115.727.663 

447.334.691 

20.942.020 

4,68% 

108.048 

ZAGREBAČKA (V. Gorica) 

1.320.940.960 

260.123.890 

11.584.091 

4,45% 

63.517 

Gradovi poput Splita i Rijeke teško su usporedivi jer imaju znatno zahtjevniju kulturnu infra- 
strukturu što zahtijeva i razmjerno veća izdvajanja, te ako uvažimo te razlike kao i znatno veći 
broj stanovnika, morali bismo Karlovcu dati bolju ocjenu. Isto tako visoki udjel kulture u Dubrov- 
niku, kao i dijelom u Šibeniku, Splitu i Rijeci, proizlazi iz bogatih kulturnih programa tijekom 
ljetne turističke sezone, te u osnovi ne predstavlja samo zadovoljavanje javnih potreba u kulturi 
stanovnika tih gradova. Sve to ukazuje kako je proračunski aspekt kulturne politike Karlovca po- 
stavljen odgovorno i uravnoteženo što istovremeno ne znači kako Karlovac u narednom razdoblju 
ne bi trebao povećati izdvajanja za kulturu sukladno raspoloživim mogućnostima. Tome u prilog 
govori podatak kako je prosjek izdvajanja za kulturu po glavi stanovnika u Republici Hrvatskoj u 
2011. bio 545 kuna ili 72 eura, dok je iste godine u Karlovcu svega 284 kune po stanovniku. 

Međutim, ako ponovno pogledamo udjele ustanova u sredstvima osiguranim za kulturu tijekom 
razdoblja 2008. - 2013. možemo uočiti kako u pravilu više od 30% sredstava odlazi prema 
Gradskoj knjižnici, oko 20% Gradskom kazalištu, a u tom razdoblju sredstva za Gradski muzej 
rastu na 20%. Ako pak pogledamo prosječna izdvajanja za ustanove istih djelatnosti na razini 
Hrvatske, tada možemo uočiti da se u prosjeku za kazališnu djelatnosti izdvaja 28%, muzejsku 
21%, a knjižničnu 19% proračunskih sredstava, dok se preostala sredstva odnose na druge 
kulturne programe. Navedeni prosjeci tek su grubi orijentir budući da se gradovi i općine razli- 
kuju po svojoj kulturnoj infrastrukturi kao i različitim javnim potrebama u kulturi, te ih treba 
prihvatiti i tumačiti samo kao pokazatelje koji nas stimuliraju na bolje i više u korist kulture, ali 
uvijek sukladno mogućnostima. 


Udio sredstava za ustanove, ZOAKD i javne potrebe u kulturi u proračunima grada Karlovca u razdoblju 
od 2008. -2013. 



2008. 2009. 2010. 2011. 2012. 2013. 

—♦—Gradska knjižnica — Gradski muzej —*— Gradsko kazaliSteZorin dom 

■■ ZOAKD —Javno potrebe u kulturi 


Kako je nesporno da sve tri središnje ustanove kulture: knjižnica, kazalište i muzej zadovoljavaju 
i potrebe u kulturi ne samo građana Karlovca već i Karlovačke županije potrebno je ukazati na 
iznose kojima je djelatnost tih triju ustanova sufinancirana iz proračuna Karlovačke županije i 
Ministarstva kulture. 


Knjižnica, muzej i kazalište 

2008. 

2009. 

2010. 

2011. 

2012. 

Grad Karlovac 

13.613.905 

13.797.121 

12.658.231 

12.525.042 

13.249.376 

Ministarstvo kulture 

1.260.066 

820.262 

894.738 

615.000 

673.711 

Karlovačka županija 

187.500 

102.274 

78.226 

44.000 

77.000 

Ukupno 

15.061.471 

14.719.657 

13.631.195 

13.184.042 

14.000.087 

Knjižnica, muzej i kazalište 

2008. 

2009. 

2010. 

2011. 

2012. 

Grad Karlovac 

90,39% 

93,73% 

92,86% 

95,00% 

94,64% 

Ministarstvo kulture 

8,37% 

5,57% 

6,56% 

4,66% 

4,81% 

Karlovačka županija 

1,24% 

0,69% 

0,57% 

0,33% 

0,55% 

Ukupno 

100,00% 

100,00% 

100,00% 

100,00% 

100,00% 


U razmatranju potrebe daljnjeg razvoja kulturne infrastrukture, a osobito institucionalne, mora- 
mo biti svjesni kako je posljednja velika investicija u kulturi završena koncem 2007. otvaranjem 
novih prostora Gradske knjižnice, te je u institucionalnu infrastrukturu u razdoblju od 2008.- 
2012. uloženo od strane grada Karlovca 2.671.402 kune. U idućoj tablici prikaz je izvršenih 
kapitalnih ulaganja u kulturu. 


Kapitalna ulaganja 

2008. 

2009. 

2010. 

2011. 

2012. 

Gradska knjižnica 

729.629 

267.000 

0 

0 

0 

Gradski muzej - sjedište 

23.145 

0 

0 

0 

0 

GM - Galerija Vjekoslav Karaš 

48.800 

0 

0 

0 

0 

Stari grad Dubovac 

497.239 

43.925 

78.770 

33.000 

0 

Vojni kompleks Turanj 

82.313 

396.898 

147.776 

77.909 

94.998 

Gradsko kazalište Zorin dom 

150.000 

0 

0 

0 

0 

Ukupno 

1.531.127 

707.823 

226.546 

110.909 

94.998 


Kulturnu politiku u području zaštite i očuvanja kulturnih dobara možemo pratiti prema dva po- 
kazatelja, jedan su ulaganja u projekte očuvanja kulturne baštine iz proračunskih sredstava, a 
drugi je politika prikupljanja, odnosno ubiranja spomeničke rente te njezina strogo namjenska 
potrošnja na očuvanje kulturne baštine grada. 

Spomenička renta prikupljena u razdoblju od 2005.-2012. u gradu Karlovcu 


5.000. 000.00 

4.500.000. 00 
4 000 . 000,00 

3.500.000. 00 

3.000. 000.00 

2.500.000. 00 
2 000 . 000,00 

1 . 500 . 000 . 00 

1.000. 000.00 

500.000,00 

0.00 



2005 2006 2007 2008 

■ Grad Karlovac 


2009 2010 2011 

■ Republika Hrvatska 


2012 

Kako su u promatranom razdoblju značajnija sredstva osigurana ubiranjem spomeničke rente, 
ovdje treba naglasiti kako je Karlovac gotovo odmah po donošenju Zakona o zaštiti i očuvanju 
kulturnih dobara donio svoju odluku o visini spomeničke rente prema kojoj se ona ubirala u vi- 
sini od 3,00 kune/m2 dok se renta na ukupni prihod plaćala sukladno Zakonu. Tijekom 2006. 
mijenja se odluka o visini spomeničke rente uvođenjem tri kategorije obveznika i to oni koji pla- 
ćaju 3,00, 5,00 ili 7,00 kuna / m2. Tijekom 2009. donosi se odluka kojom se visina spomeničke 
rente za obveznike koji su do tada plaćali 7,00 kuna/m2 povisuje na 10,00 kuna/m2. Međutim, 
2010. promjene Zakona uvjetuju i promjenu gradske odluke o visini spomeničke rente, te po toj 
odluci većina obveznika plaća 1 kunu/m2 dok samo neki plaćaju 3,00 odnosno 7,00 kuna/m2. 
Ova odluka o visini spomeničke rente još uvijek je na snazi. 


56 


GRADA KARLOVCA 2014. - 2024. 




SW0T ANALIZA 


SWOT analizu o razvojnim mogućnostima grada Karlovca provelo je 11 članova radne grupe 
za izradu Strategije kulturnog razvoja i 10 dionika prve radionice, što čini ukupno 21 analizu. 
Rezultati provedenih SWOT analiza prikazani su u nastavku. 


Rezultati SV/OT analize 

o razvojnim mogućnostima kulture u gradu Karlovcu 



SNAGE 


SLABOSTI 

1 

Kulturne ustanove s dugom tradicijom 

1 

Nema utvrđenih kriterija u praćenju kvalitete 
kulturnih programa 

2 

Razvijen kulturni amaterizam 

2 

Zapuštenost i neiskorištenost baštine 

3 

Bogata povijest i kulturna baština 

3 

Nesustavna izobrazba i razvoj buduće publike 

4 

Kulturni i kreativni potencijal (mladih) 

4 

Nezainteresiranost za kulturu 

5 

Veliki broj projekata i programa 

5 

Promjene u strukturi stanovništva-iseljavanje 

6 

Gradski prostori kao „pozornice" 

6 

Loša percepcija kulturnih događanja 






PRILIKE 


PRIJETNJE 

1 

Članstvo Republike Hrvatske u Europskoj uniji 

1 

Loše gospodarske prilike, nezaposlenost, nedostatak 
financija 

2 

Razvoj kulturnog turizma 

2 

Opće raspoloženje u društvu stvoreno ekonomskom 

krizom 

3 

Kreativnost, umjetnički kapaciteti, razvoj 
kulturnog poduzetništva 

3 

Položaj: blizina Zagreba i autocesta koja obilazi Grad 

4 

Geografski položaj - blizina Zagreba i mora 

4 

Odlazak mladih stručnjaka i pad broja stanovnika 

5 

Suradnja s gradovima (EU -utvrde) 

5 

Ovisnost o (nacionalnoj) politici 

6 

Mogućnost privlačenja publike i kadrova iz 
Zagreba 

6 

Nezainteresiranost građana za kulturni razvoj 

7 

Mnoštvo započetih projekata i dobrih ideja 



8 

Regionalno pozicioniranje Grada 

Kulturne ustanove s dugom tradicijom 

Od 1. ožujka 1838. godine kada je osnovana prva knjižnica u Karlovcu kao „Ilirsko čitanja druš- 
tvo" te postala najznačajnija kulturna ustanova u gradu možemo reći da je započela uspostava 
kulturne infrastrukture. Godine 1892. izgrađen je Pjevački hram za Prvo hrvatsko pjevačko 
društvo „Zora", a 1904. osnovan je i muzej u gradu Karlovcu. Razvoj kulturne infrastrukture 
ide postepeno od tada i danas karlovačka kultura ima tri središnje ustanove a to su: Gradsko 
kazalište „Zorin dom", Gradski muzej i Gradsku knjižnicu. 

Razvijen kulturni amaterizam 

Paralelno s institucionalnim, a time i profesionalnim razvojem kulture, razvija se i kulturni ama- 
terizam. 0 tome i danas svjedoče brojna kulturno-umjetnička društva i udruge u kulturi koje 
potiču i aktivno sudjeluju u kulturnom životu grada Karlovca. 

Bogata povijest i kulturna baština 

Karlovac je grad bogate povijesti o čemu svjedoči kulturna baština na prostoru grada. 

Kulturni i kreativni potencijal (mladih) 

Ljudski potencijali ustanova i udruga u kulturi, kao i građana pojedinaca, aktivnih stvaratelja i 
stručnjaka u kulturi najznačajnija su vrijednost za daljnji razvoj kulture u gradu Karlovcu. Kako 
je u stvaranju kulturnih proizvoda i usluga nezamjenjiva ljudska kreativnost, ljudski potencijali 
u kulturi nezamjenjiva su energija u svakom obliku kulturnog razvoja. Osobito su važni kulturni 
i kreativni potencijali mladih koji su posebice u Karlovcu došli do izražaja osnivanjem karlovač- 
kog Veleučilišta, centara za mlade na Gazi i Grabriku te mnogim kulturnim programima mladih 
i za mlade. 

Veliki broj projekata i programa 

Ustanove i udruge u kulturi uz podršku gradske uprave produciraju veliki broj programa, osobito 
za vrijeme „sezone", odnosno proljetno-ljetnog razdoblja, što pokazuje kulturne potencijale i 
zainteresiranost za aktivnu participaciju u karlovačkoj kulturi. 

Gradski prostori kao „pozornice" 

Ulice i trgovi kao i prostori karlovačke Zvijezde prepoznati su kao veliki potencijal koji omogućuje 
druženje građana s kulturom. Taj proces nije slučajan, već predstavlja svjetski urbani trend te 
treba očekivati da će se vrlo brzo i drugi prostori, poput željezničkog ili autobusnog kolodvora, 
robnih kuća i shopinga, parkova i zelenih površina, početi koristiti kao prostori kulturnih zbivanja. 


3.2. Slabosti 


Nema utvrđenih kriterija u praćenja kvalitete kulturnih programa 

Kao što su uspostavljeni određeni kriteriji u prepoznavanju programa u kulturi koji odgovaraju 
javnim potrebama građana Karlovca, zamijećen je nedostatak kriterija u praćenju kvalitete kul- 
turnih programa. 

Zapuštenost i neiskorištenost baštine 

Ova slabost najvećim dijelom je posljedica zastoja u obnovi povijesne urbanističke cjeline grada 
Karlovca, odnosno njezina najvrednijeg prostora karlovačke Zvijezde. Stoga ne treba čuditi da 
je obnova i revitalizacija karlovačke Zvijezde već prepoznat prioritet i strateški cilj u okviru Stra- 
tegije razvoja Karlovačke županije, kao i u okviru Strategije razvoja turizma u gradu Karlovcu. 

Nesustavna izobrazba i razvoj buduće publike 

Uočen je nedostatak sustavne izobrazbe svih dionika kulturnog razvoja, kako bi se iskoristili svi 
potencijali prioritetno u korist građana Karlovca. Isto tako, nedostaju kontinuirane i osmišljene 
aktivnosti na izobrazbi djece i mladih u cilju razvoja buduće publike. 

Nezainteresiranost za kulturu 

Ekonomska kriza, velik broj nezaposlenih osoba, kao i ekonomska neizvjesnost temeljni su 
razlozi zbog kojih građani pokazuju smanjen interes za kulturne događaje u gradu. Ujedno 
tekovine tehnologije, osobito televizija i internet, stvaraju građanima privid participacije u po- 
trošnji kulturne produkcije. Upravo taj privid omogućuje im kontinuiranu usporedbu s kulturnim 
događanjima u drugim sredinama što utječe bitno na njihov stav i zainteresiranost za kulturna 
događanja u gradu. 

Promjene u strukturi stanovništva - iseljavanje 

Promjene u strukturi stanovništva koje su nastupile kao jedna od posljedica Domovinskog rata 
utjecale su na starosnu strukturu, čemu danas svoj doprinos daje i stanje ekonomske krize koje, 
osobito mlade, stimulira na odlazak iz Karlovca u potrazi za poslom i ekonomskom sigurnošću. 
Tu određeni doprinos „iseljavanju" daje i blizina Zagreba, koji kao hrvatska metropola otvara 
pojedincima veće mogućnosti u kreiranju životnog puta. 

Nedovoljno ulaganje u kulturnu infrastrukturu 

Poslijeratna ekonomija zasigurno je utjecala na manja ulaganja u kulturnu infrastrukturu, što 
potencira potrebu pokretanja osmišljenih projekata, poput rješavanja pitanja stalnog prostora za 
daljnji razvoj Gradskog muzeja. 

Loša percepcija kulturnih događanja 

Već smo konstatirali razloge zbog kojih je došlo do slabije zainteresiranosti građana za kulturna 
događanja u gradu, a među njima je sigurno i loša percepcija postojećih kulturnih događanja. 
Naime, građani danas imaju mogućnosti uspoređivati ponuđene im programe s programima u 
drugim sredinama, pa je neminovno, u daljnjoj komunikaciji između organizatora kulturnih do- 
gađanja i građana, uključiti i odgovarajuća marketinška istraživanja. 


3.3. Prilike 


Članstvo Republike Hrvatske u Europskoj uniji 

Dana 1. srpnja 2013. Hrvatska je postala punopravna članica Europske unije što svi dionici u 
karlovačkoj kulturi opravdano vide kao veliku priliku, osobito za otvaranje novih koridora surad- 
nje te kao mogućnost suradnje na zajedničkim razvojnim projektima kao i korištenje sredstava 
iz međunarodnih fondova. 

Razvoj kulturnog turizma 

Bogata kulturna baština, kao i sve intenzivniji kulturni život grada otvara mogućnost razvoja 
kulturnog turizma, osobito jer brojni turisti koji putuju prema moru prolaze neposredno au- 
tocestom pored Karlovca. Tako veliku priliku predstavljaju projekti ulaganja u razvoj karlo- 
vačke kulture i razvoj turističkih atrakcija na temelju kojih će se razvijati kulturni turizam u 
Karlovcu. 

Kreativnost, umjetnički kapaciteti, razvoj kulturnog poduzetništva 

Kako smo već konstatirali ljudski potencijali u kulturi grada Karlovca zasigurno su jedna od 
snaga čiji razvoj, u kombinaciji s kulturnim poduzetništvom, predstavlja važnu priliku za razvoj 
kulture u gradu. 

Geografski položaj - blizina Zagreba i mora 

Geostrateški položaj Karlovca, blizina Zagreba, ali i mora ne otvaraju samo velike mogućnosti 
kulturnog razvoja, razvoja kulturnog turizma, već i gospodarskog razvoja grada. 

Suradnja s gradovima (EU-utvrde) 

Suradnja među gradovima, osobito na razini gospodarstva i kulture uobičajena je praksa. Pu- 
nopravnim članstvom Republike Hrvatske u Europskoj uniji otvaraju se dodatne mogućnosti 
suradnje među gradovima, a u području kulture svakako bi korisna suradnja bila s gradovima 
koji baštine vojne utvrde u obliku zvijezde. 

Mogućnost privlačenja publike i kadrova iz Zagreba 

Blizina Zagreba kao hrvatske metropole, koja ima bogatu kulturnu ponudu, kao i brojnu publiku 
za karlovačku kulturnu produkciju predstavlja izazov da raznovrsnošću i kvalitetom kulturne 
ponude privuče zagrebačku publiku na svoje programe. Isto tako, ta blizina omogućuje suradnju 
s brojnim kulturnim djelatnicima i umjetnicima na realizaciji kulturnih programa u Karlovcu. 

Mnoštvo započetih projekata i dobrih ideja 

Mnoštvo pokrenutih programa u kulturi, kao i kreativne ideje za nove programe i projekte, pred- 
stavljaju dodatnu priliku za suradnju na razvoju kulture. 

Regionalno pozicioniranje Grada 

Karlovac kao županijsko središte ima prigodu pozicionirati se ne samo kao kulturni lider Župa- 
nije već regije osobito prema prostorima Banije, odnosno susjednim županijama, izuzev grada 
Zagreba. 


3.4. Prijetnje 


Loše gospodarske prilike, nezaposlenost, nedostatak financija 

Ekonomska kriza koja je prouzročila loše gospodarske prilike te rezultirala porastom broja ne- 
zaposlenih i nedostatkom gospodarskih investicijskih ulaganja i za kulturu i njezin razvoj, pred- 
stavlja otvorenu prijetnju. U takvom okruženju koje se čini besperspektivnim i koje traži stalne 
restrikcije u potrošnji, kako javnoj tako i privatnoj, vrlo je teško očekivati značajna ulaganja u 
kulturni razvoj kao i značajniju participaciju građana u kulturnoj potrošnji. 


60 


GRADA KARLOVCA 2014. - 2024. 



Opće raspoloženje u društvu stvoreno ekonomskom krizom 

Besperspektivnost kod većine građana, osobito onih koje je ekonomska kriza dovela u životne 
probleme, lako izaziva stanje depresije i apatije što predstavlja osnovni razlog za nezainteresira- 
nost građana za kulturu i njezin razvoj. 

Položaj: blizina Zagreba i autocesta koja obilazi grad 

Blizina Zagreba kao razvijenog tržišta s raznolikom kulturnom ponudom ujedno predstavlja pri- 
jetnju jer se karlovačka kulturna ponuda ne može i ne će takmičiti s metropolom. Isto tako 
svojevrsna prijetnja je autocesta koja sav promet usmjerava mimo grada i time smanjuje broj 
potencijalnih posjetitelja Karlovca. 

Odlazak mladih stručnjaka i pad broja stanovnika 

Pad broja stanovnika sam za sebe ne predstavlja veliku prijetnju, ali kada je taj pad povezan s 
odlaskom mladih ljudi iz Karlovca, tada predstavlja prijetnju jer dovodi u pitanje potrebu dalj- 
njeg razvoja svih resursa grada pa tako i kulture. 

Ovisnost o (nacionalnoj) politici 

Već smo konstatirali kako na kulturnu politiku grada bitno utječu propisi koji se donose na na- 
cionalnoj razini pa politika kreirana na nacionalnoj razini bitno može utjecati, pozitivno i nega- 
tivno, na politiku grada. Pri tome se ne radi samo o ovisnosti u području kulturne politike, već 
gotovo u svim relevantnim sferama politike. U području kulture ovisnost o nacionalnoj kulturnoj 
politici najviše je izražena propisima, kao i politikom proračunskih potpora s državne razine. 

Nezainteresiranost građana za kulturni razvoj 

Već smo u nekoliko navrata analizirali razloge za nezainteresiranost građana za kulturu te je ov- 
dje dovoljno naglasiti da će u slučaju daljnjeg produbljivanja ekonomske krize doći do još većeg 
jaza između kulturne ponude i želje građana da participiraju u kulturnoj potrošnji uz potrebu da 
utječu na kulturni razvoj grada. 


3.5. SWOT analiza dionika 


U okviru prve radionice provedene su SWOT analize pojedinih dionika u kulturi grada Karlovca 
(18) o njihovoj mogućnosti sudjelovanja u kulturnom razvoju, koje su proveli: 

• predstavnici ustanova vezano za: 

1. Gradsku knjižnicu „I. G. Kovačić 11 

2. Gradsko kazalište Zorin dom 

3. Državni arhiv u Karlovcu 

4. Glazbenu školu Karlovac 

5. Osnovnu školu Grabrik, Karlovac 

6. Osnovnu školu Švarča, Karlovac 

7. Osnovnu školu Dragojle Jarnević, Karlovac 

• predstavnici udruga vezano za: 

1. Maticu hrvatsku ogranak Karlovac 

2. Karlovačko pjevačko društvo vokalna grupa ,,Karlovčanke“ 

3. Dubovačke streličare, Streličarski klub Dubovac 

4. Kinoklub Karlovac 

5. Plesni centar - studio 23 

6. Udrugu Carpe Diem 

7. Folklorni ansambl Matija Gubec, Međunarodni festival folklora 

8. Folklornu družinu Vuga 

9. Kajda - udrugu glazbenih umjetnika 

10. Udrugu karlovačke mažoretkinje 

11. Novi svijet - Centar za kulturu komuniciranja, internacionalnu suradnju i edukaciju 
Karlovac 

Provedene SWOT analize prepoznaju snage među dionicima koji su spremni aktivno sudjelovati 
u provedbi Strategije kulturnog razvoja grada Karlovca što je izuzetno važan pokazatelj. Među 
slabostima najčešće se spominju ograničeni resursi, osobito financijski, kao i nedostatak komu- 
nikacije i koordinacije među dionicima kulturnog razvoja grada. Većina prepoznaje kao priliku 
punopravno članstvo Republike Flrvatske u Europskoj uniji sagledavajući to kao mogućnost 
suradnje i mogućnost korištenja europskih fondova. 

f IJ - VIZIJA I MISIJA 



Strateško planiranje gradske budućnosti, osobito kada se radi o županijskom središtu, ne može 
se sagledavati izdvojeno od okruženja, što znači bez uočavanja što je do sada utvrđeno Stra- 
tegijom razvoja županije, kao i drugim strategijama koje su na neki način povezane, bilo s 
gradom ili područjem za koje su utvrđuje strategija. Stoga prije utvrđivanja misije i vizije kul- 
turnog razvoja grada Karlovca osvrnut ćemo se na misije i vizije utvrđene Strategijom razvoja 
grada Karlovca i Strategijom razvoja turizma grada Karlovca, odnosno Strateškim smjernicama 
razvoja turizma. 


U Strategiji razvoja grada Karlovca utvrđena je sljedeća vizija grada u 2020. i misija: 

Vizija 2020. godine 

Karlovac je idealni Grad Zvijezda - grad susreta temeljen na visokim gospodarskim i društvenim 
vrijednostima. 

Misija 

Grad Karlovac će do 2020. godine stvoriti uvjete za razvoj jakog i stabilnog gospodarstva te 
društvenu odgovornost temeljenu na načelima održivog razvoja i energetske učinkovitosti. 

Strategijom o razvoju turizma grada Karlovca utvrđena je kao vizija grada u 2020.: Karlovac, 
grad Zvijezda - privlačna kontinentalna destinacija koja gostima nudi iznimnu kulturno-povije- 
snu baštinu, bogatstvo voda, perivoja i parkova, objedinjujući različitosti jedinstvenim doživlja- 
jem susreta. 

Kako Strategija o razvoju turizma nije definirala misiju, ovdje ćemo navesti misiju defini- 
ranu Strateškim smjernicama razvoja turizma u gradu Karlovcu, a ona glasi: Grad Karlovac 
osigurava kvalitetne uvjete za trajni boravak svojih građana, a posjetiteljima omogućava 
zadovoljstvo posebnošću turističke ponude temeljene na jedinstvenim prirodnim i kulturnim 
resursima. 

Već na prvi pogled možemo zaključiti kako su obje vizije i misije, kao razvojne zvijezde vodilje, 
neposredno povezane s kulturnim resursima grada. Poštujući upravo takvo određenje u navede- 
nim strateškim dokumentima, a nakon valorizacije svih raspoloživih resursa definirana je vizija 
i misija. 


63 


STRATEGIJA KULTURNOG RAZVOJA 



4.1. Vizija 


Karlovac, grad u kojem građani prepoznaju kulturnu i prirodnu baštinu, kulturno stvaralaštvo 
i umjetnost kao temelj svog identiteta i pripadnosti Gradu koji je po svom kulturnom razvoju 
prepoznatljiv u nacionalnom i međunarodnom okruženju, što ga čini Gradom susreta. 


4.2. Misija 


Grad susreta, kulturno središte Županije, čuvar tradicije i kulturnog identiteta, a osobito kultur- 
ne i prirodne baštine, Karlovac svojim građanima i posjetiteljima omogućava raznolike kulturne 
programe i doživljaje, kontinuirano potičući kreativnost stvaralaštva i izvrsnost u svim područji- 
ma umjetnosti i kulture, kako bi u nacionalnom i međunarodnom okruženju ostao trajno prepo- 
znatljiv Grad kulture. 

STRATEŠKI CILJEVI I 
PROJEKTI 


Utvrđivanje strateških ciljeva složen je i zahtjevan zadatak. Kao i kod utvrđivanja vizije i misije 
trebamo uvažiti ciljeve koji su postavljeni u drugim strateškim dokumentima, a odnose se na 
područje kulture. Strateški ciljevi iz područja kulture utvrđeni u drugim strateškim dokumen- 
tima SU: 

• održivo upravljanje okolišem, prirodnim resursima i kulturnom baštinom (Strategija ra- 
zvoja Karlovačke županije), 

• revitalizacija kulturno-povijesne cjeline Zvijezde (Nacrt strategije razvoja grada Karlovca) te 

• privlačenje turista motiviranih kulturom i povijesnom baštinom (Strategija razvoja turiz- 
ma grada Karlovca). 

Sva tri navedena strateška cilja ustvari ukazuju na važnost područja kulture u razvoju Karlovca i 
Karlovačke županije, te samim tim potvrđuju i širi interes javnosti za njihovo ostvarenje, lako se 
sva tri postavljena cilja oslanjaju na resurs kulturne baštine grada Karlovca, ne smijemo zane- 
mariti razvoj ,,žive“ kulture koja u sprezi s kulturnom baštinom postaje cjeloviti kulturni proizvod 
atraktivan i za kulturni turizam. Stoga ćemo pri utvrđivanju strateških ciljeva te ciljeve temeljiti 
na željenim ishodima koje namjeravamo ostvariti u idućem desetljeću. 


Vizija, misija i S WOT analiza u kontekstu utvrđivanja strateških ciljeva 



65 



STRATEGIJA KULTURNOG RAZVOJA 


Strateški ciljevi grada Karlovca definirani su u području: 

1. očuvanja i revitalizacije kulturne baštine, 

2. razvoja i unapređenja kulturne infrastrukture, 

3. poticanja umjetničkog i kulturnog stvaralaštva i razvoja poduzetništva u kulturi, 

4. razvoja kulturnog branda te 

5. suradnje i partnerstva na nacionalnoj i međunarodnoj razini. 


Strateški ciljevi u pravilu se realiziraju razvojnim projektima. Stoga ćemo uz svaki strateški cilj 
definirati strateške projekte kojima se on ostvaruje. 


Odnos strateških ciljeva i projekata 


Strateiki cilj 
1 


Strateiki cilj 
2 


Strateiki cilj 
3 


• ' 

Strateški 

projekt 

I 

Strateški 

projekt 

i ^ 

— 

Strateški 

projekt 

l __ i 

• • 

Strateški 

projekt 

l 4 


Pregled područja u kojima će se ostvariti strateški ciljevi, projekti i programi 
u razdoblju od 2014. - 2024. 


1 

Očuvanje i 

revitalizacija kulturne 
baštine 

2 

Razvoj i unapređenje 
kulturne 

infrastrukture 

3 

Poticanje umjetničkog 
stvaralaštva i 
poduzetništva u 
kulturi 

4 

Razvoj kulturnog 
branda grada 

5 

Suradnja i partnerstvo 
na nacionalnoj o 
međunarodnoj razini 

KARLOVAČKI KLASTER KULTURE 

Karlovački kulturni kalendar 

Upravljanje kvalitetom kulturnih događanja i holisitčki marketing 

Karlovački kulturni prostori 

Know-how centar 

Međunarodni kulturni projekti i programi 

Obnova i revitalizacija 
karlovačke Zvijezde 

Prostorno rješenje 
Gradskog muzeja 

Program unapređenja 
menadžmenta u kulturi 

Dan grada Karlovca 

Projekti u suradnji sa 
gradovima i županijama 

Revitalizacija Starog 
grada Dubovca 

Prostor za nezavisnu 

kulturu 

Program razvoja e- 
kulture 

Karlovački susreti 

kulture 

Projekti na nacionalnoj 
razini 

Pretvaranje arheoloških 
lokaliteta u arheološke 
parkove 

Uređenje i opremanje 
GKZorin doma i 
opremanje otvorenih 
karlovačkih kulturnih 

prostora 

Program unapređenja 
postojećih kulturnih 
programa i kreiranje 
novih 

Dani sv. Josipa 
zaštitnika grada 
Karlovca 

EU projekti 

Obnova i revitalizacija 
pojedinačnih 
nepokretnih kulturnih 
dobara 

Osigurati uvjete za 
uspostavu minipleks 
kina 

Program ostvarivanja 
sinergije kulture i 
turizma u gradu 

Povijesne osobe grada 
Karlovca 

Drugi međunarodni 
projekti 

5.1. Osnivanje Karlovačkog kulturnog klastera 


Karlovački kulturni klaster 2 kulture (u daljnjem tekstu: Klaster) je model ostvarivanja sinergije u 
kulturnom razvoju usmjeren na kulturnu produkciju, prezentaciju kulturnih programa i događaja 
te participaciju svih dionika zainteresiranih za kulturu, a osobito kulturno stvaralaštvo i kulturnu 
baštinu. Djelovanje u okviru Klastera istodobno predstavlja novu koncepciju i strategiju koja 
označava viši stupanj razvoja. Obvezne članice Klastera bile bi sve gradske ustanove kulture, 
dok bi svi ostali dionici u kulturi grada Karlovca dobrovoljno pristupali u članstvo Klastera koje 
bi se produživalo na godišnjoj osnovi. Članom Klastera mogla bi postati svaka pravna ili fizička 
osoba i to s jednim od sljedećih statusa: 

• dionik kulture - osoba (pravna ili fizička) koja svojim doprinosom sudjeluje u kreiranju, 
izvedbi, prezentaciji kulturnih programa i događanja, kao i udruge i ustanove koje su 
registrirane u području kulture; 

• sponzor - osoba (pravna ili fizička) koja temeljem sponzorskog ugovora podupire aktivno- 
sti i programe Klastera; 

• donator - osoba (pravna ili fizička) koja svojim dobrovoljnim doprinosom u novcu, materi- 
jalnim dobrima, uslugama ili na drugi odgovarajući način podupire aktivnosti i programe 
Klastera. 


Članovi sa statusom dionika kulture čine Skupštinu Klastera, dok članovi sa statusom sponzora 
i donatora ulaze u savjetodavno tijelo Klastera „Prijatelje karlovačke kulture' 1 . Skupštinom Kla- 
stera predsjedava predstavnik grada Karlovca, dok „Prijateljima karlovačke kulture" predsjeda- 
va sponzor ili donator koji je dao najveći doprinos Klasteru u protekloj godini. 



2 Klaster (engl. cluster) je koncept povezivanja poduzetnika unutar jednog sektora u našem slučaju kulture, uz 
čvrstu suradnju s ustanovama, najčešće na regionalnoj ili nacionalnoj razini, radi boljeg plasmana određene vrste 
proizvoda ili usluga. Povezivanje obuhvaća sve sastavnice - od proizvodnje do marketinga i distribucije. Podjelom 
rada između članova klastera i stvaranjem zajedničkih projektnih ili institucionalnih inicijativa i infrastrukture, 
usuglašavaju se programi i smanjuju troškovi, čime se osigurava lakše financiranje istraživanja i razvoja. Glavna 
je pokretačka snaga klastera obrazovanje i jačanje konkurentnosti. U tom su smislu klasteri pokretači rasta i 
inovativnosti. Glavna su područja djelovanja klastera informiranje i komuniciranje, usavršavanje, kooperacija, 
transfer tehnologije i know-howa unutar klastera, korištenje mreže klastera za razvitak i istraživanje, te 
internacionalizacija preko marketinga. 

Temeljne zadaće Klastera bile bi: 

• utvrđivanje karlovačkog kulturnog kalendara, 

• upravljanje kvalitetom kulturnih događanja i holistički marketing, 

• upravljanje karlovačkim kulturnim prostorima, 

• djelovanje ,,Know-how“ centra te 

• upravljanje međunarodnim kulturnim projektima i programima. 

Za upravljanje Klasterom bilo bi osnovano Vijeće Klastera koje bi činili predstavnici grada Kar- 
lovca, čelnici gradskih ustanova kulture, ZOAKD i nezavisne kulture. Način upravljanja kao 
i odnosi unutar Klastera bit će uređeni prvotno sporazumom o osnivanju Klastera, a potom i 
pravilima Klastera. 

Kao put prema uspostavi Klastera moguće je prvo povezati dionike u kulturi u Karlovačku kul- 
turnu mrežu sve u cilju stvaranja preduvjeta za uspostavu Karlovačkog kulturnog kalendara. 
Uspostava Mreže kao prvi korak započet će povezivanjem ustanova kulture kojima je osnivač 
grad Karlovac, a očekuje se da će tako uspostavljenoj Mreži pristupati dobrovoljno i drugi dionici 
u kulturi. Jedan od prioritetnih zadataka Mreže je uspostava Karlovačkog kulturnog kalendara 
za 2015., te stvaranje uvjeta potrebnih za osnivanje Karlovačkog kulturnog klastera. Osnivanje 
Klastera i početak njegova djelovanja treba biti vezan s početkom proračunske godine, kako bi 
se osiguralo primjereno strateško i operativno planiranje svih aktivnosti Klastera te tako osigurao 
kontinuitet svih aktivnosti koje će do tada biti pokrenute u okviru Mreže. 


Karlovački kulturni kalendar 

U okviru mreže, a potom i Klastera, a u cilju koordinacije kulturnih događanja i programa tije- 
kom kalendarske godine, kao i kontinuiranog podizanja kvalitete programa na prijedlog kultur- 
nih vijeća grada Karlovca, planirao bi se i utvrđivao Karlovački kulturni kalendar. Kalendarom 
bi se godinu dana do šest mjeseci unaprijed utvrđivali svi relevantni programi u kulturi grada 
koji će na odgovarajući način biti poduprti od strane grada Karlovca jer su od interesa za grad 
i potrebe građana. Karlovački kulturni kalendar možemo definirati kao središnju aktivnost Kla- 
stera koja obuhvaća sve relevantne programe u kulturi grada Karlovca od njihova planiranja, 
sufinanciranja, izvođenja te kao sustav koordinacije svih aktivnih dionika u kulturi, a sukladno 
kulturnim potrebama građana Karlovca. 


Upravljanje kvalitetom kulturnih događanja i holistički marketing 

Kulturna događanja bez publike gube svoj smisao. Koliko god dobro pripremili, organizirali 
projekte i programe u kulturi na kraju će biti važno kakav je stav i ocjena publike. Uvijek že- 
limo privući više pažnje i ostvariti veću posjećenost kulturnih događanja. Upravo zbog toga 
potrebno je upravljati kvalitetom kulturnog događanja, kao i svim njezinim dionicima. Znamo 
da kvaliteta programa ovisi o kvaliteti kulturnih stvaratelja koji su u nju uključeni, ali isto tako 
ovisi koliko uvažavamo želje i potrebe publike. Upravljanje kvalitetom je potrebno uvesti kako 
bi se, ne samo povećala posjećenost kulturnih događanja, već i upravljalo zadovoljstvom svih 
dionika. Samo sustavnim praćenjem i analiziranjem ostvarene kvalitete kulturnih događanja 
možemo upravljati zadovoljstvom svih dionika i time kulturni život grada podići na novu višu 
razinu. 

Kvalitetne i dugoročne odnose s publikom moguće je uspostaviti uz pomoć postavki holističkog 
marketinga. Holistički marketing za razliku od tradicionalnog pristupa, ne brine samo o publici 
već i o dionicima koji sudjeluju u produkciji, kao što su zaposleni u kulturi, sponzori i ulagači te 


68 


GRADA KARLOVCA 2014. - 2024. 



0 okolišu i vrijednostima zajednice. Slijedom postavki holističkog marketinga moguće je razvijati 

1 implementirati programe i projekte u kojima svi dionici vide ‘korist’ za sebe, a to ih potiče na 
odgovorniji i usmjereniji pristup pri ostvarenju ciljeva i zadataka. 

Jednostavnije rečeno, velika je razlika od kulturnog događanja koje ‘potrošač’ dođe samo kon- 
zumirati, plati vremenom i/ili novcem, očekujući pri tome kulturni doživljaj, zabavu i opuštanje, 
od dolaska koji je vođen željom da budete dionik te kulturne interakcije i tim kulturnim činom 
obogati svoj život. Tako se stvara stalna i vjerna publika koja kao u nogometu postaje dvanaesti, 
ali najvažniji igrač na terenu. 

Gledano iz perspektive kulturnih djelatnika, uspješnost se ne mjeri brojem ulaznica ili ostva- 
renim prihodom, već zadovoljstvom svih dionika, a osobito publike. U holističkom marketingu 
uspjeh se ne mjeri zaradom, već aktivnostima koje idu k ostvarenju dugoročno postavljenih 
ciljeva, a ciljevi Strategije su izgraditi kvalitetan kulturni život u Karlovcu. 

Holistički marketing u kulturi razvija četiri komponente, a to su: marketing odnosa, interni mar- 
keting, integrirani marketing i društveno odgovorno ponašanje, kako bi u sinergiji ostvario samo- 
održivost razvojne strategije. Marketing odnosa u kulturi podrazumijeva izgradnju takvog odnosa 
s publikom koja zbog ostvarenog zadovoljstva želi ponoviti to iskustvo. Takvoj vrsti marketinga 
nije za cilj jedna posjeta već zadovoljan i vjeran posjetitelj. Osluškivanje zadovoljstva publike i 
komunikacija s njom danas je vrlo lako ostvariva besplatnim internet servisima kao što su forumi 
i društvene mreže (facebook prvenstveno). Na takvim servisima je moguće osluškivati stavove i 
mišljenja posjetitelja nakon i prije samog događanja. Uz to, unutar takvih virtualnih zajednica 
moguće je analizirati percepciju kvalitete i utjecati na mišljenje svih dionika. 

Interni marketing podrazumijeva sve dionike koji aktivno sudjeluju u stvaranju kulturnih doga- 
đanja. Najčešće su to stvaralački timovi. Upravo stvaralački timovi imat će mogućnost suradnje, 
izobrazbe, komunikacije aktivnošću ,,Know-how“ centra te će time sudjelovati u primjeni i do- 
brobiti internog marketinga. 

Integrirani marketing pomoći će organizacijama u naporima vezanim za promotivne aktivnosti 
kako bi njima dosegli maksimalnu publiku. Pritom će Klaster za potrebe svojih članova obuhva- 
titi sve raspoložive kanale komunikacija: televiziju, radio, internet (osobito forume i društvene 
mreže), upravljati odnosima s javnošću, kao i svim drugim raspoloživim marketinškim alatima. 

Koncept Karlovačkog kulturnog kalendara uvažit će i načela društveno odgovornog ponašanja jer 
će planirati kulturna događanja koja njeguju: kulturu zavičaja, međuljudske odnose zajednice, po- 
moć pojedincima u zajednici te promidžbu zaštite i očuvanja kulturne i prirodne baštine Karlovca. 


Karlovački kulturni prostori 

Karlovački kulturni prostori su svi pro- 
stori na području grada Karlovca, uklju- 
čujući i prostore ustanova kulture, kao 
i prostori ulica i trgova ili drugih otvo- 
renih i zatvorenih prostora kada se na 
(u) njima upriličuju kulturni programi i 
događanja. Njima upravlja Klaster sve 
dok se na (u) njima organiziraju i izvode 
kulturni programi i događanja. Jedan od 
stalnih kulturnih prostora zasigurno je i 

Hrvatski dom u kojem se i danas dio prostora koristi za Malu scenu. Među kulturne prostore 
grada svakako treba spomenuti koncertne prostore kao što su dvorana Glazbene škole i Dom 
OSRH Zrinski. 

Razlikujemo stalne i povremene kulturne prostore. I stalni i povremeni kulturni prostori opremit 
će se odgovarajućom opremom (pozornica, ozvučenje, rasvjeta, i dr.) o kojoj će skrbiti Klaster 
ili član Klastera. Uvjete korištenja karlovačkih kulturnih prostora utvrđivat će Vijeće Klastera. 

Projekti koji će se u okviru ove Strategije provesti u cilju unapređenja karlovačkih kulturnih 
prostora su: 

• obnova i revitalizacija karlovačke Zvijezde, 

• revitalizacija Starog grada Dubovca, 

• pretvaranje arheoloških lokaliteta u arheološke parkove, 

• uređenje i opremanje Hrvatskog doma, 

• obnova i revitalizacija kina Edison, 

• prostorno rješenje Gradskog muzeja, 

• uređenje i opremanje Gradskog kazališta „ Zorin dom“ i opremanje otvorenih karlovačkih 
kulturnih prostora, 

• osiguravanje uvjeta za uspostavu minipleks kina. 


„Know-how“ centar 

,,Know-how“ centar (centar za menadžment kulture) mjesto je gdje članovi Klastera razmjenju- 
ju svoja iskustva i unapređuju svoja znanja iz menadžment kulture, te po potrebi organiziraju 
aktivnosti, a osobito: 

• obavljanje određenih poslova za ustanove kulture (strateško planiranje, javna nabava, 
upravljanje projektima, fiskalna odgovornost itd .), 

• izobrazbu za poduzetništvo u kulturi (u upravljanju, projektima, financiranju, prikuplja- 
nju sredstava - „poduzetnički inkubator"), 

• izobrazbu publike, a osobito djece i mladeži, 

• aktivnosti na pronalaženju i djelovanju sponzora i donatora. 

,,Know-how“ centar će pokrenuti sljedeće programe: 

• unapređenja menadžmenta u kulturi s ciljem izobrazbe svih zainteresiranih dionika, 

• razvoja e-kulture, 

• unapređenja postojećih kulturnih programa i kreiranje novih, 

• ostvarivanja sinergije između kulture, turizma i poduzetništva u gradu. 


Upravljanje međunarodnim kulturnim projektima i programima 

U cilju zadovoljavanja potrebe da se odgovarajući broj kvalitetnih kulturnih programa u gradu 
Karlovcu podigne na međunarodnu razinu u okviru Klastera osposobit će se timovi koji će ko- 
risteći projektni pristup razvijati međunarodne kulturne projekte utemeljene na međunarodnoj 
suradnji i korištenju međunarodnih izvora financiranja. Međunarodni kulturni projekti u kojima 
se Klaster javlja kao organizator imat će prioritet pri utvrđivanju Karlovačkog kulturnog kalenda- 
ra, kao i pri odobravanju proračunske potpore. 

U okviru međunarodnih projekata i programa osobita pažnja bit će usmjerena prema programi- 
ma za mlade, kao i prema programima vezanim za promicanje kulturnog identiteta. 

U okviru ovih aktivnosti Klaster će u cilju razvoja kulturnog branda te ostvarivanja suradnje i 
partnerstva na svim razinama upravljati projektima: 

• obilježavanja Dana grada Karlovca, 

• Karlovačkim susretima kulture, 

• obilježavanja Dana sv. Josipa zaštitnika grada Karlovca, 

• obilježavanja obljetnica znamenitih osoba za grad Karlovac, 

• kulturne suradnje s gradovima i županijama, 

• kulture na nacionalnoj razini, 

• kulture koji imaju status EU projekta, 

• drugim međunarodnim projektima u području kulture. 


5.2. Očuvanje i revitalizacija kulturne baštine 


Ostvarenje strateškog cilja zaštite, očuvanja i revitalizacije kulturne baštine grada Karlovca priori- 
tetno u idućem desetogodišnjem razdoblju treba provoditi projektima: 

• obnove i revitalizacije Zvijezde kao najvažnijeg dijela urbanističke kulturno-povijesne 
cjeline Karlovca, 

• revitalizacije Starog grada Dubovca, 

• pretvaranjem arheoloških lokaliteta u arheološke parkove te 

• obnovom i revitalizacijom drugih kulturnih dobara. 


Obnova i revitalizacija karlovačke Zvijezde 

S urbanističkog stajališta građevinski fond karlovačke Zvijezde nije nepoznanica. Urbanistička 
matrica je poznata i definirana, za uklonjene građevine propisuju se posebni uvjeti građenja 
temeljem izrađenih snimki postojećeg stanja, za manji broj interpolacija određeno je provođe- 
nje natječaja na temelju konzervatorskih studija. Stoga je prioritetan zadatak obnova pojedinih 
građevina i planska revitalizacija karlovačke Zvijezde, odnosno njezinih prostora. Svrha revitali- 
zacije Zvijezde je vratiti novi život u povijesnu strukturu novim sadržajima i uređenim prostorima 
i na taj način privući stanovništvo, poduzetnike te domaće i tranzitne posjetitelje i stvoriti atrak- 
tivni grad za život, poduzetništvo i razvoj turizma. Uz sustavno rješavanje socijalnih slučajeva 
i vlasničkih problema te izradu potrebne prostorno-planske dokumentacije, gradska upravna 
tijela moraju donijeti odluke o namjeni i trajnim korisnicima značajnijih građevina unutar Zvijez- 
de, a koje su dijelom u vlasništvu Grada i Republike Hrvatske. Kako smo svjedoci višegodišnjih 
pokušaja pokretanja ovog procesa, koji zbog svoje složenosti po broju dionika, obuhvatu poslova, 
koordinaciji te zahtjevnim investicijskim ulaganjima, nisu dali očekivane rezultate bilo bi dobro 
da se taj proces preoblikuje u projekt i provede u narednom desetogodišnjem razdoblju. 

Uvažavajući povijesni i kulturološki značaj karlovačke Zvijezde, treba se založiti za pristup ob- 
novi i revitalizaciji prema metodologiji UNESCO-a, odnosno postupajući sukladno Priručniku za 
provedbu UNESCO-ve konvencije o zaštiti svjetske kulturne i prirodne baštine. Prema Priručni- 
ku uz konzervatorsku podlogu, nužno je postojanje plana upravljanja i odgovarajuće urbanističko 
prostorno planske dokumentacije (Urbanističkog plana uređenja kulturno-povijesne cjeline - u 
daljnjem tekstu UPU). Svrha je izrade UPU-a i plana upravljanja kulturno povijesnom cjelinom 
(Zvijezdom) pridonijeti uspješnom i učinkovitom upravljanju razvojem, a osobito projektom ob- 
nove i revitalizacije, kao i daljnjim korištenjem svih prostora Zvijezde. 

Plan upravljanja kulturno-povijesnom cjelinom 

Sagledavajući potrebu izrade navedenih dokumenta smatramo važnim izradu plana upravljanja 
kako bi se definirali svi odgovorni dionici te izabrala strategija upravljanja projektom obnove i 
revitalizacije. To bi istovremeno omogućilo prijavu projekta na međunarodne financijske izvore, 
te usmjeravanje investicijskih ulaganja sadašnjih vlasnika nekretnina na području zaštićene 
cjeline. 

Kako je izrada plana upravljanja složen posao, u pripremi pojedinih dijelova toga projekta mo- 
raju sudjelovati ekspertne radne grupe sastavljene od predstavnika drugih gradskih upravnih 
tijela, trgovačkih društava u vlasništvu Grada i institucija značajnih za provedbu politike regio- 
nalnog razvoja u gradu Karlovcu, stručnjaci iz pojedinih područja, kao i zainteresirani dionici, i 
svekolika zainteresirana javnost. 

Jedan od izuzetno važnih sastavnica plana upravljanja je utvrđivanje nositelja upravljanja, od- 
nosno pravne osobe koja će preuzeti ovlasti i odgovornosti za njegovu provedbu. Nositelja uprav- 
ljanja kao i model upravljanja u narednom razdoblju utvrdit će grad Karlovac. 

Utvrđivanje nositelja upravljanja uspostavit će odgovornost za stanje u karlovačkoj Zvijezdi i 
imenovati osobe koje će se dvadeset četiri sata dnevno baviti projektom njezine revitalizacije. 
Time će se sustavno raditi na otklanjanju uglavnom lošeg građevinsko stanja većine objekata, te 
će se do sada neiskorišteni potencijali, postupno revitalizirati. Revitalizacija je projekt koji da 
bi bio provediv nužno mora dobiti projektnog menadžera i tim koji će kao nositelji upravljanja 
preuzeti odgovornost za provedbu plana upravljanja. 

Utvrđivanja nositelja upravljanja istovremeno je pretpostavka za eventualno kandidiranje na me- 
đunarodne fondove, osobito Europske unije jer se pri kandidiranju projekta ocjenjuje sposobnost 
za provedbu projekta. 

Primjer revitalizacije kulturno - povijesne cjeline Vilniusa, koji je već podastiran Karlovčanima u 
studiji o revitalizaciji, ukazuje koliko je važno odmah na početku takva projekta definirati njego- 
va nositelja. Obnova grada Vilniusa započeta je 1995./6. godine stvaranjem potpuno novih in- 
stitucija za manadžment i koordiniranje: Fonda za revitalizaciju starog grada Vilniusa, Agencije 
za revitalizaciju starog grada i Nadzornog savjeta. Pristup revitalizaciji je obuhvatio uključivanje 
građana i poslovnog sektora u proces obnove i koordiniranje radova na revitalizaciji, suradnju 
s internacionalnim organizacijama, usklađivanje pravnih dokumenata, sakupljanje podataka, 
informiranje i praćenje projekta. 

UPU karlovačke Zvijezde 

Prema Programu pripreme, izrade i provedbe Urbanističkog plana uređenja "Zvijezde” u perio- 
du od lipnja 2012. god. do listopada 2014. god. (Glasnik Grada Karlovca, broj 12/12) definirana 
je obveza izrade Urbanističkog plana uređenja Zvijezde i plana upravljanja kulturnom cjelinom. 
Programom je definiran i terminski plan izrade pojedinih dokumenata. Tako je predviđeno da se 
plan upravljanja i UPU izrađuju s manjim vremenskim odmakom, ali uglavnom paralelno, kao 
nadopuna, odnosno međusobni korektiv. 

Obuhvat UPU-a definiran je već važećim Generalnim urbanističkim planom grada Karlovca 
(GGK 14/2007 i 06/2011) i Odlukom o izradi urbanističkog plana uređenja „Zvijezda" (GGK 
03/2013.). U pripremi i izradi UPU-a polazi se od: 

• katastarsko-topografske podloge s ucrtanim relevantnim povijesnim podacima s karte iz 
1818. godine koja je digitalizirana i povezivana s današnjim državnim koordinatnim su- 
stavom te usklađena s postojećim službenim visinskim sustavom u Republici Hrvatskoj, 

• geodetske podloge za izradu UPU-a karlovačke Zvijezde, 

• dosadašnjih arheoloških istraživanja čiji nalazi moraju biti sastavni dio navedene kata- 
starsko-geodetske podloge, 

• analize i digitaliziranih relevantnih podataka ranije izrađivanih urbanističkih planova Zvi- 
jezde, 

• podataka o postojećoj mreži infrastrukture te njihovim strategijama razvoja, 

• konzervatorske podloge i drugih stručnih podloga koje će svaka iz svog djelokruga nad- 
ležnosti analizirati postojeće stanje Zvijezde i dati prijedloge smjernica za planiranje 
(demografsko-sociološka studija, hortikulturna studija, ekonomska studija, prometna 
studija). 

UPU-om karlovačke Zvijezde definirat će se polazišta, ocjena mogućnosti uređenja, donijeti 
plan prostornog uređenja Zvijezde te odredbe za provođenje. Plan će biti izložen javnoj raspravi 
sukladno zakonskoj proceduri prije samog donošenja. 

Donošenje navedenih dokumenata preduvjet je za ostvarenje obnove i revitalizacije Zvijezde 
kao sastavnog dijela kulturno povijesne cjeline grada Karlovca. Započete aktivnosti sanacije i 
rekonstrukcije povijesnog središta Karlovca sa svrhom revitalizacije i zadržavanja stanovništva 
potrebno je nastaviti. 

Zadaće nositelja obnove i revitalizacije karlovačke Zvijezde 

Upravljanje projektom obnove i revitalizacije karlovačke Zvijezde osobito zahtijeva: 

• kontinuirani rad vodećeg tima na projektu, 

• koordinaciju brojnih dionika koji se pojavljuju unutar kulturno-povijesne cjeline (vlasnici 
nekretnina, korisnici prostora, održavatelji urbane infrastrukture, stanari, trgovačka druš- 
tva, banke i mnogi drugi), 

• visoku razinu stručnih dokumentacijskih podloga (urbanističkih, konzervatorskih, arhi- 
tektonskih, zaštite okoliša itd.), 

• osmišljavanje poticajnih mjera za dionike koji prihvate sudjelovanje u projektu, 

• zaštitu javnog interesa, a osobito racionalno korištenje javnih sredstava koji će biti ulo- 
ženi u projekt (fiskalna odgovornost), 

• visoku razinu upravljanja projektom obnove i revitalizacije, a osobito planiranja i opera- 
tivnog izvršavanja svih projektnih aktivnosti, 

• osiguravanje sredstava iz nacionalnih i međunarodnih fondova, osobito europskih fon- 
dova, 

• suradnju na nacionalnoj i međunarodnoj razini u sagledavanju dobre prakse i razmjeni 
iskustva. 


Revitalizacija Starog grada Dubovca 

Projekt revitalizacije Starog grada Dubovca treba sagledavati u okviru prostornog rješenja za 
Gradski muzej vodeći pri tome računa da se poveća njegova turistička atraktivnost i bogatstvo 
sadržaja. Međutim, valja naglasiti kako građani Karlovca, prema provedenoj anketi, Stari grad 
Dubovac doživljavaju važnom sastavnicom za identitet grada, što nije samo pitanje shvaćanja 
njegove povijesne i kulturološke važnosti, već brojni građani imaju potrebu odlaziti na Stari 
grad, bez obzira održavaju li se u tom vremenu neki programi. Nesumnjivo je da bi nakon prvot- 
nih, nužnih ulaganja, Stari grad mogao postati izvor prihoda kao što je to bio prije petnaestak 
godina. Projekt revitalizacije valjalo bi utemeljiti na nalazima Studije održivog razvoja kulturnog 
turizma za Stari grad Dubovac izrađene još 2009. 


Pretvaranje arheoloških lokaliteta u arheološke parkove 

Kao što smo već istaknuli arheološki lokaliteti na području grada Karlovca su: 

• Gradac - Orlovac, 

• Zona oko Starog grada Dubovca, 

• Budim - Velika Jelsa, 

• Orlića - između naselja Vodostaj i Donje Mekušje i 

• lokaliteti u Donjem Sjeničaku, u zoni starog grada Steničnjaka. 

Kako većina arheoloških lokaliteta, kao rezultat slabe istraženosti, a ne njihove važnosti i broj- 
nosti, nema pravni status zaštite u smislu Zakona o zaštiti i očuvanju kulturnih dobara, nužno je 
nastaviti arheološka istraživanja. Uvažavajući pri tom stavove nadležnog Konzervatorskog odjela, 
potrebno je sačiniti projekte prezentacije kako bi se lokaliteti i nalazi predstavili javnosti. Pro- 
jekt prezentacije lokaliteta Budim već postoji i spreman je za realizaciju. 

Ova vrsta projekata podobna je za međunarodnu suradnju kako na istraživanju tako i u realizaciji 
projekta prezentacije arheoloških lokaliteta. Prezentacijom arheoloških lokaliteta doprinijelo bi 
se porastu turističke atraktivnosti Karlovca, osobito imajući u vidu stalni trend rasta u području 
kulturnog turizma. 


Obnova i revitalizacija pojedinačnih nepokretnih kulturnih dobara 

Među projektima obnove i revitalizacije pojedinačnih nepokretnih kulturnih dobara nalaze se 
obnova i revitalizacija Hrvatskog doma, kina Edison i karlovačkog željezničkog kolodvora. 

Zgrada Hrvatskog doma 

Zgrada Hrvatskog doma, koju je projektirao Aleksandar 
Freudenreich 1926. godine, a koja je već jednim di- 
jelom obnovljena, predstavlja značajan dio karlovačke 
kulturne infrastrukture. Stoga je važan projekt ne samo 
u cilju njegova očuvanja kao kulturnog dobra, već i za 
daljnje korištenje kao mjesta kulturnih događanja regi- 
onalnog značaja. 

Zagrada kina „Edison" 

Zgrada kina „Edison" danas je registrirano kulturno dobro, koje je u vlasništvu tvrtke Royal 
d.o.o. iz Karlovca koja je registrirana za kinoprikazivačku djelatnost. Kada je riječ o obnovi i 
revitalizaciji, zgradu kina treba vratiti u izvornu namjenu te ju koristiti kao art-kino i/ili malu 
scenu s obzirom na blizinu Gradskog kazališta. 

Kino Edison sagrađeno je 1920. i ostat će zabilježeno da je Edison među prvim namjenski gra- 
đenim kino dvoranama u Hrvatskoj. Sa svojih 640 sjedala bilo je to i najveće kino u Hrvatskoj. 
Lijepa arhitektura naglašena je i smještajem u njegovanom parku (Promenada i Modrušanov 
park). Bauer je zamislio na pročelju zgrade skulpturu antičkog Atlasa kako na plećima nosi Zem- 
lju i ime kina “Atlas” što i nije bila loša ideja. Međutim, dioničari - financijeri vjerojatno su 
zaobišli autorovu ideju - možda zbog skupe izvedbe - te su “bubnuli” ime kina po Thomasu 
Alvi Edisonu, američkom izumitelju i - to je bilo to. Karlovčani su prve “žive slike”, kako su 
tada nazivali film, vidjeli samo deset mjeseci poslije izuma kinematografa te njegove premijere 
u Parizu. Kino “Luxor” otvoreno je u prosincu 1935. godine, a “Banija” 1944. godine. 

Zgrada željezničkog kolodvora 

Karlovački željeznički kolodvor obilježio je 140 godina i danas je još uvijek u funkciji. Istovre- 
meno je prometno čvorište, ali i važna sastavnica graditeljske baštine Karlovca. Kako je zgrada u 
vlasništvu i pod upravljanjem Hrvatskih željeznica bilo bi važno postići dogovor između vlasnika, 
Grada i nadležne konzervatorske službe o strategiji njezina očuvanja kao i korištenja postojećih 
prostora kolodvora. Dodatni razlog za postizanje dogovora o očuvanju zgrade karlovačkog kolod- 
vora jest postojanje projekta trase brzinskog željezničkog prometnog koridora. Kako trasa toga 
koridora još uvijek nije definirana, bilo bi nužno onemogućiti da ona ugrozi kulturnu baštinu i 
stanovnike grada Karlovca. 



5.3. Razvoj i unapređenje kulturne infrastrukture 


U okviru ovog strateškog cilja koji je usmjeren na razvoj i unapređenje kulturne infrastrukture 
potrebno je realizirati sljedeće projekte: 

• unapređenja Gradskog muzeja odgovarajućim prostornim rješenjem i opremanjem svih 
njegovih sastavnica, 

• osiguravanje prostora za nezavisnu kulturu, 

• opremanja i uređenja Gradskog kazališta „Zorin dom" i karlovačkih kulturnih prostora te 

• uspostava barem jednog suvremenog kina (multiplex kina). 

Prostorno rješenje Gradskog muzeja Karlovac 

Gradski muzej u Karlovcu danas obavlja svoju djelatnost na sljedećim lokacijama: 

• sjedište muzeja nalazi se u kuriji u središtu karlovačke Zvijezde na Strossmayerovom 
trgu 7., 

• zgrada Galerije Vjekoslav Karaš, 

• memorijalna kuća obitelji Ribar u Vukmaniću, 

• prostor Branič kule na Starom gradu Dubovcu, 

• Vojni kompleks Turanj, 

• Bosanski magazin, 

• lapidarij Topusko. 

Unatoč brojnim lokacijama Gradski muzej nije u mogućnosti pokazati muzejski fundus s kojim 
raspolaže niti na suvremen način prezentirati svoje vrijedne muzejske zbirke. 

Problem nedostatka odgovarajućeg prostora za obavljanje muzejske djelatnosti najaktualniji 
je problem u razvoju karlovačke kulturne infrastrukture pa bi trebao imati apsolutni prioritet u 
rješavanju. 

Važno je naglasiti kako sve današnje lokacije Muzeja imaju povijesni identitet i kao takve su 
same po sebi muzejski prostor. Za detaljnije planiranje projekta prostornog rješenja Gradskog 
muzeja bit će nužno izraditi cjelovitu muzeološku koncepciju uvažavajući pri tome ne samo 
raspoložive navedene prostore već i postojeći fundus Gradskog muzeja. Ujedno valja uvažiti i 
činjenicu kako je za pojedine segmente već pripremljena potrebna dokumentacija. Dobar pri- 
mjer je Vojni kompleks Turanj za koji je već izrađena dokumentacija potrebna za prezentaciju 
Domovinskog rata. 


Sadašnji prostori 
Gradskog muzeja 

Koncept razvoja 

Sjedište, Strossmayerov trg 7 

Sadašnji muzejski prostori bili bi prvenstveno namijenjeni 
prezentaciji pregleda povijesti karlovačkog kraja s 
najreprezentativnijim predmetima muzejskog fundusa čime 
bi bio prezentiran pregled civilne povijesti karlovačkog 
kraja, te bi se u narednoj fazi pristupilo izradi muzeološke 
koncepcije stalnog postava. 

Stari grad Dubovac, 

Branič kula 

Uređenje prostora Starog grada Dubovca i okoliša za potrebe 
Muzeja čime se omogućava prezentacija najstarije prošlosti 
Karlovca in situ, arheološki park uz prezentaciju crkve sv. 
Mihovila i eko-etno park (tradicijske kuće karlovačkog kraja uz 
jezerce) te centar za eksperimentalnu arheologiju. Dubovac 
je kompleksan prostor koji uz muzejske sadržaje treba 
aktivno razviti kulturne, turističke i promidžbene sadržaje 
(manifestacije poput Sajma vlastelinstva/oživljene povijesti, 
kazališnih predstava, koncerata, radionica i sadržaja za 
djecu, kongresni turizam). Naredna faza je izrada projektnog 
zadatka te izrada konzervatorske, muzeološke i projektne 
dokumentacije. 

Vojni kompleks Turanj 

Grad Karlovac je još 1999. lokaciju vojnog kompleksa Turanj 
odredio za prezentaciju muzejskih zbirki Domovinskog rata. 
Uređenje svih objekata za prezentaciju krajiške povijesti i 
Domovinskog rata. Vojni kompleks ima površinu od 12.981 
m 2 . Uređenjem i izgradnjom dobio bi se dostatan prostor za 
prezentaciju krajiške povijesti i Domovinskog rata i muzejske 
čuvaonice. 

Bosanski magazin 

Uređenje ukupnog prostora za potrebe muzeja gdje bi se 
prezentirala karlovačka Zvijezda od nastanka do sadašnjosti 
uz prezentaciju bastiona. Ujedno bi se u tom prostoru 
osigurao izložbeni prostor za povremene muzejske izložbe, 
edukativne programe, te otvoreni kulturni prostor (izložbene 
i izvedbene aktivnosti). U narednoj fazi pristupilo bi se izradi 
konzervatorske, muzeološke i projektne dokumentacije. 

Galerija Vjekoslav Karaš 

Dogradnja i uređenje Galerije „Vjekoslav Karas“ čime bi 
osigurali prostore za stalni postav Galerijskog odjela, prostor 
za povremene likovne izložbe, sve administrativno-tehničke 
i upravne prostore muzeja. U narednoj fazi utvrdio bi se 
projektni zadatak i pristupilo izradi muzeološke i projektne 
dokumentacije. 

Memorijalna kuća obitelji 

Ribar u Vukmaniću 

Uređenje memorijalne kuće obitelji Ribar u Vukmaniću kao 
spomen na obitelj Ribar, te prezentaciju biološke raznolikosti 
karlovačkog kraja. U narednoj fazi izradile bi se snimke 
postojećeg stanja, muzeološka i projektna dokumentacija. 

Lapidarij u Topuskom 

Uređenjem Lapidarija riješit će se prezentacija (stalni postav) 
i pohrana (studijski depo) kamenih spomenika iz muzejskih 
zbirki. Stoga bi u narednom razdoblju trebalo dopuniti 
postojeći projekt lapidarija, sanirati potporni zid, dovršiti 
izradu započete muzeološke koncepcije i realizirati postav. 


Osiguravanje prostora za nezavisnu kulturu 

Danas u Karlovcu udruge i umjetničke organizacije nezavisne kulturne scene djeluju tijekom 
cijele godine i proizvode raznolike i mnogobrojne kulturne i umjetničke programe te ostvaruju 
raznovrsnu suradnju i razmjenu s nezavisnim kulturnim organizacijama i kolektivima u Hrvat- 
skoj i inozemstvu. U cilju daljnjeg poticanja razvoja nezavisne kulture bilo bi potrebno osigurati 
odgovarajući prostor potreban za njihovo djelovanje. 


Opremanje i uređenje Gradskog kazališta „Zorin dom“, Hrvatskog doma i otvore- 
nih karlovačkih kulturnih prostora 

Kao što smo konstatirali prema Strateškom planu Gradskog kazališta „Zorin dom“, predviđena 
su ulaganja u uređenje i opremanje postojećih kazališnih prostora kako bi mogli odgovoriti svim 
suvremenim potrebama kazališne djelatnosti. Time bi se podržalo usmjerenje prema jačanju 
kazališne produkcije, što otvara mogućnost kvalitetnijeg repertoara. U tom smislu treba planirati 
daljnje opremanje i uređenje unutrašnjosti zgrade Hrvatskog doma što će dodatno poboljšati 
uvjete za realizaciju kulturnih programa i događanja. 

Isto tako nužno je stvoriti uvjete da kazalište može izaći povremeno na ulice i trgove ususret 
građanima što zahtijeva da se postojeći i novi gradski prostori opreme kako bi prema potreba- 
ma mogli postati karlovački prostori kulture. Ti prostori otvorili bi mogućnost svim dionicima u 
kulturi da prezentiraju programe koji trebaju biti uvršteni u Karlovački kulturni kalendar. Sadaš- 
nja situacija u kojoj se pokušavaju koordinirati razni subjekti u realizaciji sličnih programa na 
otvorenom, kao što su programi za Dan grada Karlovca, ukazuju na velike logističke probleme 
u organizaciji koji za sobom zasigurno povlače i nepotrebne troškove. Stoga bi bilo potrebno: 

• definirati kulturne prostore (u institucijama i na otvorenom) kao i njihovu potencijalnu 
namjenu (kazališnu, glazbenu, kino prikazivačku, mješovitu itd .), s time da prijedlog 
prostora daju karlovačke kulturne ustanove, 

• za utvrđene kulturne prostore osigurati odgovarajuću opremu, koju će zadužiti ustanove 
kulture zadužene za određene kulturne prostore, s tim da osigurana oprema može multi- 
funkcionalno zadovoljavati potrebe na više lokacija (montažne pozornice, ozvučenje, ra- 
svjeta itd.). 

Ovim projektom stvorile bi se pretpostavke za organizaciju različitih kulturnih programa kako 
gradskih i županijskih tako i nacionalnih i međunarodnih, što je intencija ove strategije, te oso- 
bito potrebe jačanja kulturnog branda grada Karlovca. Argument koji snažno podupire ovakav 
projekt su stavovi građana koji kao prvo prepoznaju ustanove i udruge, kao aktivne dionike u 
kulturi grada, kao što prepoznaju prostore u gradu u koje treba unijeti kulturne sadržaje, doga- 
đanja i programe i tako afirmirati gradske kulturne potencijale. 


Osiguravanje uvjeta za uspostavu miniplex kina 

Poznato je kako se tzv. miniplex kina uspostavljaju u pravilu u okviru shoping centara, što znači 
da bi kod takvih investicija grad Karlovac trebao svojim utjecajem osigurati poduzetničku za- 
interesiranost za realizaciju takvog projekta. Naime, poznato je kako se odgovarajuće namjene 
prostora uređuju odgovarajućom razinom prostorno planske dokumentacije čime se može utje- 
cati na ulagače pri određivanju sadržaja koji će se pojaviti unutar odgovarajućih komercijalnih 
prostora. Uspostava miniplex kina posebno bi obogatila ponudu audiovizualnih sadržaja kojoj su 
vrlo skloni mladi naraštaji, iako su oni jednako atraktivni za sve generacije građana. 


5.4. Poticanje umjetničkog i kulturnog stvaralaštva i razvoj 
poduzetništva u kulturi 


U cilju daljnjeg poticanja umjetničkog i kulturnog stvaralaštva, kao i razvoja poduzetništva u 
kulturi potrebno je realizirati programe koji će pridonijeti: 

• unapređenju upravljanja (menadžmenta) ustanovama, udrugama i umjetničkim organi- 
zacijama, kao i upravljanju kulturnim resursima na razini grada Karlovca, 

• razvoju e-kulture uz poticanje kulturnog i umjetničkog stvaralaštva na informatičko-d igi- 
talnim platformama i medijima, a osobito kada promiču kulturu grada Karlovca, 

• unapređenju postojećih kulturnih programa i događanja, kao i kreiranju novih te 

• ostvarivanju sinergije između kulture i turizma u stvaranju i obogaćivanju kulturno-turisti- 
čkog proizvoda. 

Program unapređenja menadžmenta u kulturi 

U današnjim uvjetima upravljanje u kulturi postalo je znatno složenije i kompleksnije jer zahti- 
jeva znanja iz sljedećih područja: 

• strateškog planiranja, 

• primjene propisa o javnoj nabavi osobito kada se koriste proračunska sredstva, 

• zaštite na radu i zaštite od požara, 

• osiguravanja fiskalne odgovornosti, 

• uspostave unutarnjih financijskih kontrola, 

• sustavnog upravljanja rizicima, 

• primjena marketinga (e-marketing) s ciljem povećanja vlastitih prihoda, 

• uspostava digitalnog poslovanja u cilju približavanja publici, 

• upravljanja projektima i 

• upravljanja kvalitetom (ISO standardi). 

Naveli smo najvažnija područja koja su većinom posljedica preuzimanja europskih standarda, 
što predstavlja obvezu za sve javne ustanove, a većim dijelom i za udruge u slučaju kada koriste 
proračunska sredstva. 

Jedan od posebno aktualnih problema u upravljanju u kulturi su nedostatna znanja iz upravlja- 
nja projektima, što pokazuje malen broj projekata koji je uspješno povukao sredstva iz europskih 
ili nekih drugih međunarodnih izvora. 

Stoga smatramo nužnim otvoriti mogućnost obrazovanja svih dionika u kulturi s odgovarajućim 
znanjima kako bi bili potencijalno sposobniji u realizaciji vlastitih programa i razvojnih strategija. 


Program razvoja e-kulture grada 

Vrlo brz prodor širokopojasnog interneta te razvoj informatičke tehnologije, gotovo svakodnevno 
otvara nove mogućnosti za kreiranje umjetničkih i kulturnih sadržaja u virtualnom prostoru. 
Isto tako, osobito kod mlađe populacije, internet je postao najčešće korištena informacijska 
platforma i gotovo sigurno nezamjenjivo sredstvo javnog priopćavanja. Za područje kulture in- 
formatička tehnologija i njezini niski troškovi upotrebe, gdje je većinom samo nužno znanje o 
tehnološkim mogućnostima, postala je izuzetno interesantna platforma za kreiranje kulturnog i 
umjetničkog stvaralaštva kao i za komunikaciju dionika kulture i publike. 

Danas gotovo nema kulturne ustanove koja nema svoj virtualni prostor na internetu preko kojeg 
komunicira s javnošću, a uskoro će to postati uvjet za opstanak svih dionika koji žele opstati na 
tzv. kulturnom tržištu. Najbolji primjer razvoja, a time i mogućnosti e-kulture pokazuje primjer 
„2 cellos“ (Luka Šulić i Stjepan Hauser). 

Prije desetak godina bilo bi dovoljno uspostaviti portal o gradskoj kulturi na internetu, međutim, 
danas je nužno poticati stvaranje mreže portala, web stranica i drugih interaktivnih audiovizu- 
alnih sadržaja koji će usmjeravati pažnju na kulturne potencijale i sadržaje u gradu Karlovcu. 
Danas više od polovice turista svoju destinaciju izabire uz osobiti utjecaj informacija dobivenih 
putem interneta, što dovoljno govori o važnosti ovog segmenta razvoja. 

lako se broj portala i platformi koje su usmjerene na kulturu stalno povećava, za razvoj e-kulture 
grada Karlovca smatramo dobrim primjerom medijsku platformu KA Urbani - KA kulturno infor- 
mativni on-line centar koji koncepcijski i sadržajno predstavlja ne samo informativnu kulturnu 
točku, već platformu za regionalnu i širu suradnju. Upravo na ovom primjeru valja promišljati 

o lansiranju platforme koja će na engleskom, njemačkom ili francuskom jeziku uključiti karlo- 
vačku kulturnu scenu u europski kulturni prostor te stvoriti mogućnost intenzivnije suradnje i 
razmjene programa. 


Program unapređenja postojećih programa i kreiranje novih 

Na unapređenje postojećih programa kao i kreiranje novih, odlučni utjecaj imat će kulturna vije- 
ća grada Karlovca koja će primjenom posebnih kriterija vršiti izbor kulturnih programa. Time će 
indirektno upravljati kvalitetom kulturnih događanja, odnosno utjecati na stalan rast u kvaliteti 
kulturne ponude Karlovca. 

U okviru statusne analize konstatirali smo brojnost postojećih programa u kulturnoj ponudi, kao 
i postojanje novih ideja za kreiranje novih kulturnih sadržaja. U oba slučaja razvoj će zahtijevati 
da se postojeći programi unaprijede bilo radi zahtjeva i potreba publike, bilo kao razrada ideja 
od strane organizatora takva programa. Upravo je anketiranje građana dalo vrlo interesantne 
ocjene postojećim manifestacijama, kako tradicionalnima tako i tek uspostavljenima, čime su 
dali istovremeno i poticaj za neke promjene i unapređenja. Stoga se samo površan promatrač 
može zadovoljiti ostvarenom posjećenošćui pojedinog kulturnog događanja, jer bi svaka ozbilj- 
nija analiza zahtijevala anketiranje barem dijela publike o njihovoj ocjeni kulturnog događanja 
(primjena holističkog marketinga). Kako je kulturno kao i umjetničko stvaralaštvo, stvaranje 
čovjeka za čovjeka (publiku), mišljenje publike i stručne kritike ključne su odrednice za unap- 
ređenje kulturnog događanja, osobito ako se ona na neki način ponavljaju. 

U tom cilju, potrebno je razviti kriterije za vrednovanje realiziranih kulturnih događanja te pri- 
mjenom holističkog marketinga, što bi bila jedna od uloga Klastera, kontinuirano pratiti kulturni 
život grada te tako utjecati na upravljanje kvalitetom kulturnih događanja. Istovremeno bi time 
dobivali povratne informacije o programima koje ubuduće treba podržati u okviru Karlovačkog 
kulturnog kalendara. 


Program ostvarivanja sinergije između kulture, turizma i poduzetništva u cilju 
stvaranja kulturno-turističkog proizvoda 

Kulturna baština, kao i kulturna događanja, motiviraju dolazak turista i to potvrđuju sva istra- 
živanja provedena na svjetskoj ili nacionalnoj razini. Čak ni za vrijeme najjače ekonomske krize 
kulturni turizam nije bilježio pad, što dovoljno govori u korist ostvarivanja sinergije između kul- 
ture i turizma. Međutim, vrlo često se zaboravlja da je prethodno nužno uložiti i u kulturne i u 
turističke resurse, što još uvijek neće jamčiti ostvarenje sinergije. Dosadašnja iskustva pokazala 
su kako se ulaganja u stvaranje artificijelnog kulturno-turističkog proizvoda isplati samo kratko- 
ročno, budući da je europski kulturni turista dovoljno dobro u prosjeku educiran da razotkriva 
„industrijalizirani turizam". 

Nasuprot tome, prosječni „kulturni" turist visoko će vrednovati autentični kulturni doživljaj, bez 
obzira radi li se o baštini, koncertu, festivalu ili drugom kulturnom događanju. 

Osim ulaganja u oba sektora, potrebno je kontinuirano povezivati kulturu s gospodarstvom, te 
pronalaziti zajedničke interese koji će biti pokretači suradnje. Oblici takve suradnje mogu pri- 
mjerice biti: 

• sponzorstvo, ne treba bježati od te vrste međusobnog povezivanja, na primjer, Karlovac 
je poznat kao grad piva, te ne bi trebalo čuditi ako bi Karlovačka pivovara u cijelosti 
sponzorirala muzej pivarstva (u Irskoj primjer Guinnessa); 

• poslovna suradnja, kao što je primjerice pružanje ugostiteljskih, smještajnih ili drugih 
usluga za vrijeme kulturnih događanja u gradu, po potrebi prilagođavanje radnog vreme- 

na ugostiteljstva ili drugih gospodarstvenika kako bi se podigla razina zadovoljstva svih 
posjetitelja kulturnog događanja ili omogućavanje poduzetnicima da koncesijama ili dru- 
gim ugovornim oblicima obavljaju djelatnosti i poslove povezane s kulturom i turizmom 
(izrada suvenira, vodiči, tradicijski zanati i si.); 

• obavljanje specijaliziranih poslova, kao što su poslovi na zaštiti i očuvanju kulturnih 
dobara ili poslovi izrade scenografije, kostima ili drugih specifičnih poslova za potrebe 
kulturne produkcije ili očuvanja kulturne baštine. 

Mogućnost ostvarivanja ove vrste sinergije pojavit će se kod svih projekata ako su oni realizirani 
s ciljem kulturnog razvoja grada Karlovca, a ne s ciljem povećanja prihoda u turizmu. Naime, 
povećanje prihoda od turizma ne smije biti motiv za ulaganja u kulturni razvoj, već posljedica 
koja će se obavezno pojaviti ako su ulaganja u kulturu izvršena sukladno potrebama kulturnog 
razvoja. Kao oblici povezivanja usluga u kulturi i turizmu mogli bi se npr. realizirati: 

• projekt obilježavanja i prezentacije povijesnih osoba grada Karlovca, 

• projekt uvođenja Karlovačke turističke kartice koja bi turistima omogućila posjećivanje 
svih kulturnih sadržaja pod povoljnijim uvjetima, kao i korištenje ugostiteljskih i drugih 
usluga pod povoljnijim uvjetima. 

Dobar primjer u razvojnom pristupu odnosa između kulture i turizma bio bi hodočasnički pro- 
grami vezani za blagdan Sv. Josipa zaštitnika Grada koji bi u sinergiji s drugim kulturnim i 
zabavnim programima obogatili ponudu Karlovca. 


5.5. Razvoj kulturnog branda 


Prepoznatljivost grada na nacionalnoj ili međunarodnoj razini je vezano uz karakteristično obi- 
lježje koje je istovremeno dio kulturnog identiteta tog grada. Tako svi mi po Eiffelovu tornju 
prepoznajemo Pariz, po Areni Pulu, po kipu slobode Nevv York, po Zvijezdi Karlovac. Kolika je 
razina prepoznatljivosti pokazatelj je razine razvijenosti branda grada. Dakako da će projekt 
obnove i revitalizacije pomoći u jačanju toga branda, ali to će biti dugoročna komunikacijska 
bitka koju će grad dobivati svakim porastom godišnjeg broja posjetitelja, odnosno turista koji 
dolaze u Karlovac. 

Međutim, na razvoju branda treba raditi kontinuirano jer je nužno skretati pozornost šire jav- 
nosti, nacionalne i međunarodne, na Karlovac. Upravo to je temeljni razlog zašto Grad mora 
artikulirati nekoliko svojih programa s kojima će na godišnjoj razini ostvarivati međunarodne 
projekte. Među projektima toga profila svakako treba izdvojiti: 

• Dan grada Karlovca (rođendan grada), 

• Karlovačke susrete kulture, 

• Dan sv. Josipa zaštitnika grada Karlovca, 

• Znanstveno-stručne skupove o gradu Karlovcu te 

• povijesne osobe grada Karlovca. 

Dan grada Karlovca 

Upravo kada su se vodile rasprave o strategiji kulturnog razvoja na drugoj radionici održavao se 
bogati program obilježavanja 434. rođendana grada Karlovca. S obzirom na to da je Karlovac 
jedan od vrlo rijetkih gradova koji zna točan datum svoga rođenja, 13. srpnja 1579., rođendan- 
ska proslava traje punih četrnaest dana s vrlo bogatim kulturnim, športskim i drugim zabavnim 
događanjima. Međutim, valja primijetiti kako je velik broj programa i njihova raznovrsnost, 
vremenski raspored te prisutnost na brojnim lokacijama u gradu poput Karlovca stvorio pomalo 
konfuznu sliku za građane, koji teško mogu pratiti sva događanja koja im pobuđuju interes, te 
istovremeno stići obaviti i svoje redovne obveze (radne, obiteljske i dr.). Naime, nedostaje od- 
govarajuća razina koordinacije, kako u programskom tako i u logističkom aspektu organizacije. 
Dan grada svako je prilika u kojoj brojne udruge (kulturne, športske i dr.) žele pokazati svoja 
dostignuća, dok se u isto vrijeme programu želi dati obilježje rođendanske proslave, koja traži 
izvjesnu razinu posebnosti u obilježavanju tog jednog dana godišnje. 

Stoga je hvale vrijedna inicijativa da se kulturna događanja u gradu, neposredno pred i na sam 
rođendan objedine u manifestaciju pod nazivom Karlovački susreti kulture. Slijedeći ovu ideju 
dobro bi bilo da se i športsko-rekreacijski programi objedine, te da se započnu odvijati bitno 
ranije, a da se neposredno pred Dan grada ili na sam dan održavaju samo finalni športski susreti. 


Karlovački susreti kulture 

Organizator Karlovačkih susreta bio bi Karlovački kulturni klaster pod pokroviteljstvom Grada 
Karlovca. U okviru Karlovačkih susreta bili bi objedinjeni raznoliki kulturni programi: kazališni, 
glazbeni, multimedijalni, izložbeni i drugi, a programi bi se održavali u svim raspoloživim pro- 
storima ustanova kulture, scenskim i drugim javnim prostorima, kao i na ulicama i gradskim 
trgovima, dakle u karlovačkim kulturnim prostorima. Susreti bi se u pravilu odvijali od 1. do 
13. srpnja svake godine, što znači da bi završna večer uvijek padala na Dan grada (rođendan 
Karlovca). Ujedno valja napomenuti kako dva najjača festivala Dubrovačke ljetne igre započi- 
nju od 10. srpnja, a Splitsko ljeto 14. srpnja što dodatno dobro pozicionira buduće karlovačke 
susrete. 

Susreti bi imali međunarodni karakter, što bi u konačnici skrenulo pozornost svjetske kulturne 
javnosti na Karlovac te povećalo turističku atraktivnost Karlovca baš u danima kada započinje 
intenzivna turistička sezona. 


Dan svetog Josipa zaštitnika grada Karlovca (19. 3.) 

Sveti Josip, zaštitnik Crkve, očeva, bolesnih. 

Odlukom Hrvatskog državnog sabora 9.6.1687. godine proglašen je zaštitnikom Domovine i hr- 
vatskog naroda. 

Crkva svetog Josipa izgrađena je na Dubovcu 1974. godine, a Nacionalnim svetištem svetog 
Josipa Crkve u Hrvata proglašena je 15.4.1987. godine. 

Odlukom Gradskoga vijeća grada Karlovca 12.7.1993. godine postaje zaštitnikom grada Karlov- 
ca. Svetkovina svetog Josipa, zaručnika Blažene Djevice Marije slavi se 19. ožujka, a 1. svibnja 
je spomendan Svetog Josipa Radnika. 

Obilježavanje Dana svetog Josipa, zaštitnika Hrvatske države i grada Karlovca bili bi koncipirani 
kao nacionalna manifestacija s međunarodnim karakterom. Manifestacija bi uz pripadajući sakral- 
ni program imala još tri važne sastavnice, a to su: 

• Susreti (festival) crkvenih zborova 

Crkveno zborsko pjevanje sastavni je dio kršćanske liturgije. Treba naglasiti kako je pje- 
vanje i glazba sastavnica vjerskih obreda gotovo svih religija. Susreti crkvenih zborova 
otvaraju prigodu da se i izvan vjerskih obreda čuje pjevanje crkvenih zborova i to ne samo 
iz Hrvatske, već iz cijelog svijeta. 

• Crkveni mirakuli 

Mirakuli su srednjovjekovne liturgijske drame koje su svoju priču temeljile na biblijskim 
prizorima i legendama o svecima, mučenicima i njihovim čudesima (lat. miraculum = 
čudo). Predstave su tematski bile vezane za crkvene blagdane, a pojedine izvedbe znale 
su trajati i po nekoliko dana. Uvođenje kazališno-scenskih detalja (maskiranje, preru- 
šavanje, uvođenje životinja i dr.) doveli su do zabrane izvođenja mirakula u prostorima 
crkve, te se on seli pred crkvu i na trgove i nije više vezan za liturgijski obred. Od 9. - 12. 
stoljeća mirakuli su pisani na latinskom jeziku, a od toga vremena na narodnim jezicima. 
U 15. stoljeću imamo prve mirakule na hrvatskom jeziku, primjerice: Mirakul slavne dive 
Marije, Prikazanje historije sv. Panucija, Prikazivanje života sv. Lovrinca i dr. 

• Kulturno-zabavni programi 

Obilježavanje Dana sv. Josipa bilo bi popraćeno odgovarajućim kulturno-zabavnim pro- 
gramima. 


Znanstveno-stručni skupovi o gradu Karlovcu 

Bogato povijesno i kulturno, materijalno i nematerijalno, nasljeđe grada Karlovca obiluje tema- 
ma za raznorodna istraživanja. Smješten na sjecištu različitih kulturnih areala te pod utjecajem 
svih triju hrvatskih narječja, Karlovac je jedinstven u hrvatskim okvirima. 

Sve spomenute vrijednosti, obvezuju Grad na poticanje stručne i znanstvene valorizacije tj. na 
daljnja istraživanja i povremeno organiziranje znanstvenih i stručnih skupova i obljetnica o svim 
temama važnima za Karlovac. U tim aktivnostima Grad će se osloniti na stručno-znanstvenu za- 
jednicu, a osobito na: Karlovačko veleučilište, ogranak Matice hrvatske, Gradski muzej, Gradsku 
knjižnicu i druge stručno-znanstvene institucije. 


Povijesne osobe grada Karlovca 

Grad čine njegovi stanovnici, tako isto povijest grada čine ljudi koji su u njemu živjeli i sudje- 
lovali u događajima koji su se nizali tijekom povijesti od osnutka grada do danas. Stoga upo- 
znati jedan grad ili predstaviti na pravi način posjetitelju grad u koji je došao, nije moguće bez 
predstavljanja onih ljudi kojih više nema, ali su bili važni u svom vremenu te su svojim životima 
i ostavštinom zadužili buduće generacije. Sličan projekt predlagan je studijom strateško-mar- 
ketinškog usmjerenja turističkog razvoja grada Karlovca sa Zvijezdom kao polazištem (2011.). 

Važnije osobe životom i djelom vezane za Karlovac i okolicu 

Biografije i dostignuća pojedinih Karlovčana i osoba koje su živjele i djelovale u gradu i njegovoj 
okolici po sebi su važan dio intelektualne i kulturne baštine. One su poticaj kulturnom i znan- 
stvenom stvaralaštvu te političkom i javnom radu. Impozantna je lista likovnih umjetnika, knji- 
ževnika, glazbenika, znanstvenika, vojskovođa, gospodarstvenika, političara, glumaca, športaša 
i javnih djelatnika, rođenih ili naturaliziranih Karlovčana, ili pak onih koji su u Karlovcu proveli 
samo kraći dio života. Karlovačke ulice, škole i druge institucije nose imena tih velikana, a neki- 
ma se grad odužio javnim obilježjima i spomenicima. Različite manifestacije i obljetnice kojima 
se pobuđuje život i rad tih zaslužnika također spadaju u kulturne događaje i njihovo bi planiranje 

i osmišljavanje trebalo naći svoje mjesto u Strategiji kulturnog razvoja. Razgranata institucional- 
na i izvaninstitucionalna kulturna, znanstvena i umjetnička scena te postojeća tradicija, jamstvo 
su da ovaj aspekt baštine u Karlovcu neće ostati zanemaren. Dakako, svježijim i dinamičnijim 
„predstavljanjem 11 , karlovački velikani u javnosti bi se mogli učiniti prisutniji i prezentniji. 

Ovdje skrećemo pozornost na moguće povezivanje obljetnica i spomendana posvećenih značajnim 
osobama s drugim kulturnim događanjima, manifestacijama, obrazovnim sadržajima i priredbama 
kao i s turističkom ponudom grada, osobito in situ, na mjestima koja su povezana s pojedinim 
osobama (kuće, škole, ustanove, dijelovi grada itd.). Naime, biografije znamenitih ali i manje 
poznatih Karlovčana nude niz zanimljivih životnih priča i epizoda. Uz pripadnike starih plemićkih 
rodova Frankopana i Zrinskih te pisce, umjetnike i političare s nacionalnog Parnasa, posebno 
valja istaknuti osobe koje su svojim osebujnim biografijama dale svjetski pečat. U tu skupinu, uz 
karlovačkog gimnazijalca Nikolu Teslu, svakako spadaju višestruko talentirana braća Seljan, veliki 
pustolovi i istraživači afričkih i južnoameričkih prostranstava, zatim pohrvaćeni vojskovođa ir- 
sko-francuskog podrijetla Laval Nugent, gospodar Dubovca i drugih frankopanskih posjeda koji je 
sanjao da postane novi Frankopan i vladar Flrvatske. Tu je i vječni liberalni prognanik, poliglot brit- 
ka pera i vedra duha Imbro Tkalac te poduzetni pripadnici razgranatog roda Vranyczany. Životopisi 
znamenitih osoba svojevrsna su „virtualna" baština grada te su često isprepleteni s uzbudljivim 
pričama i predajama iz vojne, političke i gospodarske povijesti, ili naprosto spadaju u urbane 
legende. Svakako, ideja da se u gradskoj topografiji, arhitekturi ili na nekoj od gradskih scena na 
nov i moderan način obilježi nazočnost „Karlovčana" iz prošlosti, veliki je stručni i kulturni izazov. 
Na tragu ideje Karlovačkog leksikona koji je prepoznao većinu važnih i znamenitih osoba vezanih 
za Karlovac, Grad će na prijedlog građana i institucija prihvaćati programe obilježavanja u vezi sa 
znamenitim osobama i događajima. S obzirom na to da su brojni znameniti Karlovčani uistinu bili 
i građani svijeta, Karlovac će time opravdati svoju misiju „Grada susreta". 


5.6. Suradnja i partnerstvo na nacionalnoj i međunarodnoj razini 


U području kulture jedan od univerzalnih alata za uspješne projekte jest ostvarivanje surad- 
nje i/ili partnerstva. Taj oblik kooperacije, koprodukcije ili razmjene iskustva poznat je i među 
gradovima stoga ga treba poticati jer uvijek otvara nove mogućnosti za kulturni razvoj. Stoga u 
realizaciji Strategije, a osobito projekata planiranih Strategijom, treba poticati projekte koji se 
ostvaruju u suradnji: 

• s gradovima i županijama u Republici H rvatskoj , 

• na nacionalnoj razini, 

• s institucijama iz Europske unije, 

• s drugim međunarodnim institucijama kao i 

• na međunarodnim projektima. 

Projekti u suradnji s gradovima i županijama u Republici Hrvatskoj 

Na ovoj razini suradnja je uspostavljena, osobito u pogledu suradnje grada Karlovca i Karlovačke 
županije, te bi u narednom razdoblju trebalo razmotriti kvalitetniji način sufinanciranja progra- 
ma u kulturi koji se odvijaju u Karlovcu kao središtu županije, a od interesa su za stanovništvo 
Županije. Tu se u osnovi radi i o djelovanju ustanova kulture, kao i o manifestacijama i progra- 
mima od neposrednog interesa za Županiju (županijske smotre, festivali i dr.) 

Projekti na nacionalnoj razini 

Kada se radi o projektima od nacionalnog interesa u području kulture potrebno je ostvariti kon- 
tinuitet u sufinanciranju od strane Ministarstva kulture, kako bi se stvorili preduvjeti za razvoj i 
unapređivanje tih programa, jer česta neizvjesnost podrške iz državnog proračuna onemogućava 
upravljanje kvalitetom kulturnih sadržaja. Ujedno je potrebno osigurati mehanizme financijske 
podrške za projekte koji ostvare financiranje iz međunarodnih izvora u obliku participacijskih 
sredstava s nacionalne razine. 


EU projekti 

Projekte planirane u ovoj Strategiji koji udovoljavaju uvjetima za kandidaturu na strukturne ili 
kohezijske fondove dobro je pripremiti u suradnji s nadležnim tijelima Republike Hrvatske, te 
ih na odgovarajući način prijaviti kako bi se koristila raspoloživa sredstva EU fondova. Kulturni 
programi i projekti mogu se natjecati za sredstva iz specijaliziranih programa Europske unije kao 
što je Program Kultura 2007.-2013., odnosno Kultura 2014.-2020. 


Međunarodni projekti i suradnja s međunarodnim institucijama 

Na području kulture uobičajena je međunarodna suradnja na projektima te treba njegovati i taj 
oblik suradnje kako među ustanovama, tako i među udrugama i pojedincima, u ostvarivanju 
različitih kulturnih programa i događanja. Isto tako, potrebno je razvijati suradnju s među- 
narodnim vladinim i nevladinim institucijama jer je taj vid suradnje vrlo često koristan za stručni 
razvoj dionika u kulturi, kao i za ostvarenje podrške u ostvarivanju međunarodnih projekata i 
programa. 

Projekt međunarodne suradnje Karlovca s europskim gradovima zvjezdama 

S obzirom na nastanak i urbanistički razvoj Karlovca, poseban oblik suradnje trebalo bi usposta- 
viti sa sličnim renesansnim (idealnim) gradovima zvijezdama, kao što su: Nove Zamky (Slovač- 
ka), Palmanova i Livorno (Italija), Nancy, Neuf-Brisach i Blaye (Francuska), Zamošć (Poljska), 
Kronborg (Danska), Bourtange, VVillemstad i Naarden (Nizozemska), St. Petersbug - Tvrđava sv. 
Petra i Pavla (Rusija). 

Projekt suradnje Karlovca i Črniča u Sloveniji 

Specifičnu suradnju vezanu za obilježavanje i komemoriranje žrtava iz I. svjetskog rata, Karlovac 
je ostvario sa slovenskim državnim ustanovama i lokalnom zajednicom u mjestu Črniče. Grad 
Karlovac tu je podigao spomen ploču poginulim vojnicima 96. karlovačke pješačke pukovnije. 
Naime, veliki broj stanovnika karlovačkog područja bio je unovačen u tu postrojbu koja je su- 
djelovala u bitkama na Soči. Stradali vojnici, njih 466, pokopani su na dobro očuvanom vojnom 
groblju u Črniču u Vipavskoj dolini. Groblje ima status kulturnog dobra, a u znak zahvalnosti za 
hrabru obranu u čast poginulih podignut je spomenik s alegorijom lava. Ova inicijativa bila je 
poticaj za daljnju knjižničnu, znanstvenu i muzejsku suradnja karlovačkih i slovenskih stručnja- 
ka i institucija koja bi se mogla dalje razvijati. 

Projekt: Tesla-Karlovac-Croatia/susret znanosti i kulture u gradu svjetla i vode 

Projekt će biti usmjeren na međunarodno pozicioniranje Karlovca uz Teslu, njegov rad i život u 
Karlovcu kao kulturno-znanstveno turističke kontinentalne destinacije, a u cilju popularizacije 
znanosti, kulture i umjetnosti kroz raznolike manifestacije i programe. Karlovac će kroz ovaj 
međunarodni projekt postati središnja regionalna točka novih ideja i inovativnosti, osobito u 
pristupu znanosti, kulturi, umjetnosti i kulturno-znanstvenom turizmu. 

KULTURNA POLITIKA I 
REALIZACIJA 
STRATEŠKIH CILJEVA I 
PROJEKATA 


Kulturna politika grada Karlovca utemeljena je na sljedećim načelima: 

• pravu svih građana na kvalitetnu i dostupnu kulturu, 

• pravu svih građana na kulturni identitet, 

• pravu svih građana na aktivno sudjelovanje u kulturnom životu grada, 

• slobodi kulturnog i umjetničkog stvaralaštva, 

• poticanju kulturne raznolikosti i multikulturalnosti, 

• potpore svim oblicima kulturnog i umjetničkog stvaralaštva u skladu s kriterijima izvr- 
snosti. 

Pravni okvir kulturne politike dakako čine nacionalni propisi te sukladno Zakonu o kulturnim 
vijećima u kreiranju kulturne politike sudjeluju kulturna vijeća, dok operativnu provedbu tako 
utvrđene politike osigurava gradska administracija. 

Provedba ove Strategije zahtijeva odgovarajuće promjene kulturne politike koje će se prvenstve- 
no realizirati osnivanjem Karlovačke kulturne mreže, a potom i Karlovačkog kulturni klaster, kao 
i izradom i provedbom strateških projekata. Slijedom te činjenice, navodimo najvažnije aktivno- 
sti i projekte kojima će se realizirati zacrtana Strategija kulturnoga razvoja. 

U cilju što učinkovitije provedbe Strategije i ostvarivanja postavljenih ciljeva bilo bi nužno u pro- 
vedbi donositi godišnje akcijske planove u kojima će se za svaku planiranu aktivnost utvrđivati 
odgovorna osoba i rok u kojem aktivnost treba biti realizirana. Isto načelo trebalo bi prakticirati 
pri pripremi i provedbi projekata imenovanjem odgovornog projektnog menadžera i/ili projektnog 
tima. 

6.1. Osnivanje Karlovačke kulturne mreže, a potom i Karlovačkog 
kulturnog klastera 


U cilju osnivanja Karlovačkog kulturnog klastera kao krajnjeg cilja, prvotno će se uspostaviti 
Karlovačka kulturna mreža dok se ne ostvare uvjeti za osnivanje Klastera, a pri tome će se rea- 
lizirati sljedeće aktivnosti: 


Aktivnosti 

Nositelj 

Dionici 

Realizacija 

Uspostava Karlovačke kulturne mreže 

Grad Karlovac 

Ustanove kulture, 
zainteresirane udruge 
i tvrtke 

2014. 

Uspostava Karlovačkog kulturnog 
kalendara za 2015. 

Karlovačka 
kulturna mreža 


2014. 

Definiranje karlovačkih kulturnih prostora 

Grad Karlovac 

Grad Karlovac i dionici 
Mreže 

2014.-2015. 

Stvaranje preduvjeta za uspostavu 
Karlovačkog kulturnog klastera 

Grad Karlovac 
i Karlovačka 
kulturna mreža 

Ustanove i udruge u 
kulturi 

2014.-2015. 

Zaključenje Sporazuma o osnivanju 
Karlovačkog kulturnog klastera 

Grad Karlovac 

Ustanove kulture, 
zainteresirane udruge 
i tvrtke 

2015.-2016. 

Konstituiranje upravljačkog tima 

Klastera - Vijeća Klastera 

Grad Karlovac 

Dionici Klastera 

Po osnivanju 
Klastera 

Donošenje Pravila Klastera 

Klaster 

Skupština Klastera 

Po osnivanju 
Klastera 

Uvođenje sustava za upravljanje 
kvalitetom kulturnih događanja 

Klaster 

Dionici Klastera 

Po osnivanju 
Klastera 

Osnivanje savjetodavnog tijela Klastera 
„Prijatelji karlovačke kulture" 

Klaster 

Sponzori, donatori, 
pravne osobe i građani 

Po osnivanju 
Klastera 

Uspostavljanje organizacijske i 
komunikacijske infrastrukture Klastera 

Klaster 

Dionici Klastera 

Po osnivanju 
Klastera 

Osnivanje Know-how centra 

Klaster 

Dionici Klastera 

Po osnivanju 
Klastera 


6.2. Aktivnosti i projekti usmjereni na očuvanje i revitalizaciju 
kulturne baštine 


Među najvažnijim aktivnostima vezanim za ostvarivanje ovog strateškog cilja svakako je stvara- 
nje preduvjeta nužnih za nastavak projekta obnove i revitalizacije karlovačke Zvijezde, simbola 
grada Karlovca. Međutim, kako se radi o projektu kojeg treba uspostaviti u dugoročnoj dimenziji 
te ga provoditi u okviru velikog broja dionika, od presudnog značaja za uspjeh projekta je pravo- 
vremeno i jasno utvrđivanje nositelja projekta koji preuzima odgovornost za njegovu provedbu. 

Aktivnosti - projekti 

Nositelj 

Dionici 

Realizacija 

Izrada i donošenje UPU karlovačke 
Zvijezde 

Grad Karlovac 

sukladno propisima 

u tijeku 

Definiranje nositelja projekta obnove i 
revitalizacije karlovačke Zvijezde 

Grad Karlovac 

Konzervatorski odjel MK 
u Karlovcu i Gradski 
muzej 

2014. 

Izrada i donošenje plana upravljanja 
kulturno-povijesnom cjelinom 
karlovačke Zvijezde 

Grad Karlovac 
i nositelj 
projekta obnove 
i revitalizacije 

Konzervatorski odjel MK 
u Karlovcu, 

Klaster, vlasnici 
nekretnina na području 
Zvijezde 

2014. 

Priprema i provedba projekta obnove i 
revitalizacije karlovačke Zvijezde 

Grad Karlovac 
i nositelj 
projekta obnove 
i revitalizacije 

Konzervatorski odjel MK 
u Karlovcu, 

Klaster, vlasnici 
nekretnina na području 
Zvijezde 

2014.-2024. 

Priprema i provedba arheoloških 
istraživanja s ciljem izrade i provedbe 
projekta pretvaranja arheoloških 
lokaliteta u arheološke parkove 

Grad Karlovac i 
Gradski muzej 

Konzervatorski odjel 

MK u Karlovcu, Klaster, 
vlasnici nekretnina 
na kojima se nalaze 
lokaliteti 

2016.-2024. 

Priprema i provedba obnove i 
revitalizacije Starog grada Dubovca 

Grad Karlovac i 
Gradski muzej 

Konzervatorski odjel MK 
u Karlovcu 

2014.-2019. 

Nastavak obnove i uređenja Hrvatskog 
doma 

Grad Karlovac 

Konzervatorski odjel MK 
u Karlovcu 

2014.-2020. 

Obnova i uređenje kina Edison 

Grad Karlovac i 
Klaster 

Konzervatorski odjel MK 
u Karlovcu 

Zavisno o 
rješenju 
imovinsko 
pravnih 
pitanja 

Obnova i revitalizacija prostora zgrade 
željezničkog kolodvora 

Grad Karlovac i 
Klaster 

Konzervatorski odjel MK 
u Karlovcu 

Zavisno o 
dogovoru s 
vlasnikom 


6.3. Aktivnosti i projekti usmjereni na razvoj i unapređenje kulturne 
infrastrukture 

Strategija u ostvarenju ovoga cilja predviđa unapređenje institucionalne infrastrukture kao i 
unapređenje otvorenih kulturnih prostora u gradu Karlovcu, sljedećim aktivnostima i projektima. 


Aktivnosti - projekti 

Nositelj 

Dionici 

Realizacija 

Pri izradi UPU karlovačke Zvijezde 
odrediti koji će otvoreni gradski prostori 
imati status karlovačkog kulturnog 
prostora 

Grad Karlovac 

Mreža i izrađivači 

UPU-a 

U tijeku 

U odgovarajućoj razini prostorno 
planskih dokumenata propisati za 
lokacije na kojima se planira izgradnja 
shoping centara kao obvezni sadržaj 
minipleks kino 

Grad Karlovac 

Investitor/i 

2014. 

Izrada i provedba projekta održivog 
razvoja Gradskog muzeja sukladno 
utvrđenoj muzeološkoj koncepciji 
(projekt obuhvaća sve lokacije muzeja 
kao podprojekte) 

Gradski muzej 

Konzervatorski odjel 

MK u Karlovcu, 
Mreža-Klaster 

2014.-2024. 

Izrada i provedba projekta osiguravanja 
prostora za nezavisnu kulturu 

Grad Karlovac 

Mreža-Klaster i udruge 
nezavisne kulture 

2014.-2020. 

Izrada i provedba projekta opremanja 
Gradskog kazališta Zorin dom i 
otvorenih kulturnih prostora u gradu 

Gradsko 
kazalište Zorin 
dom 

Konzervatorski odjel 

MK u Karlovcu, 
Mreža-Klaster 

2014.-2017. 

Izrada i provedba projekta uređenja i 
opremanja Hrvatskog doma za potrebe 
kulture 

Grad Karlovac 

Vlasnik i korisnik 
nekretnine, Mreža- 
Klaster 

2014.-2020. 


6.4. Aktivnosti i projekti usmjereni na poticanje umjetničkog stvara- 
laštva i poduzetništva u kulturi 


Uz razvoj opremljenih prostornih kapaciteta namijenjenih kulturi za ostvarenje ove Strategije 
izuzetno su važna ulaganja u ljudske potencijale i to osobito u cilju poticanja umjetničkog stva- 
ralaštva i poduzetništva u kulturi te će u tom cilju biti ostvarene sljedeće aktivnosti i projekti. 


Aktivnosti - projekti 

Nositelj 

Dionici 

Realizacija 

Uspostava i provedba izobrazbe svih 
zainteresiranih dionika sa znanjima i 
vještinama suvremenog menadžmenta 
u kulturi 

Know-how centar 

Mreža-Klaster i 
svi zainteresirani 
subjekti 

Od 2014. 
kontinuirano 

Uspostava medijske platforme o 
karlovačkoj kulturi na engleskom 
jeziku koja će omogućiti suradnju na 
europskoj razini 

Know-how centar 

Mreža-Klaster i 
svi zainteresirani 
subjekti 

2014. 

Praćenje kvalitete kulturnih programa 
izvedenih u okviru Karlovačkog 
kulturnog kalendara - „kulturni 
barometar" 

Know-how centar 

Mreža-Klaster i 
svi zainteresirani 
subjekti 

Od 2015. 
kontinuirano 

Usuglašavanje i priprema projekata u 
kulturi, osobito projekata podobnih za 
sufinanciranje iz inozemnih fondova 

Know-how centar 

Mreža-Klaster i 
svi zainteresirani 
subjekti 

Od 2014. 
kontinuirano 

Pružanje podrške u kreiranju novih 
kulturnih programa i projekata 

Know-how centar 

Mreža-Klaster i 
svi zainteresirani 
subjekti 

Od 2014. 
kontinuirano 

Kreiranje kulturno-turističkih proizvoda 
i usluga u karlovačkom kulturnom 
prostoru 

Know-how centar 

Turistička 
zajednica grada 
Karlovca 

Od 2014. 
kontinuirano 

6.5. Aktivnosti usmjerene na razvoj kulturnog branda te suradnju i 
partnerstvo u području kulture na nacionalnoj i međunarodnoj 
razini 


Karlovac, grad susreta, trebao bi biti prepoznat kao domaćin što većeg broja kulturnih programa 
koji ne samo organizacijski, već i sadržajno pripadaju nacionalnoj i međunarodnoj razini te šire 
horizonte suradnje. U tom cilju bit će potrebno provesti sljedeće aktivnosti i projekte. 


Aktivnosti - projekti 

Nositelj 

Dionici 

Realizacija 

Poticati realizaciju kulturnih 
programa i projekata na nacionalnoj i 
međunarodnoj razini 

Grad Karlovac i 
Mreža - Klaster 

Dionici Klastera 

Od 2014. 
kontinuirano 

Poticati ostvarivanje suradnje na 
nacionalnoj i međunarodnoj razini u 
području kulture 

Grad Karlovac i 
Mreža -Klaster 

Dionici Klastera 

Od 2014. 
kontinuirano 

Pripremiti i provesti projekt održavanja 
Karlovačkih susreta kulture i Dana 
sv. Josipa zaštitnika grada Karlovca u 
okviru Karlovačkog kulturnog kalendara 

Grad Karlovac i 
Mreža - Klaster 

Dionici Klastera 

Od 2014. 
kontinuirano 

Pripremiti i provesti projekt 
obilježavanja i prezentacije značajnih 
osoba vezanih uz povijesni razvoj 

Karlovca 

Grad Karlovac i 
Mreža-Klaster 

Dionici Klastera 

Od 2014. 
kontinuirano 

Uvesti karlovačku turističku karticu 
koja turistima omogućava posjećivanje 
svih kulturno-turističkih sadržaja 
s ciljem predstavljanja kulturnog 
identiteta grada 

Mreža-Klaster 
i Turistička 
zajednica grada 
Karlovca 

Dionici Klastera 

2016. 

KRITERIJI ZA VREDNOVANJE 
RAZVOJNIH PROGRAMA 


Od donošenja Strategije razvoja, tijekom njezine desetogodišnje provedbe pojavit će se brojne 
ideje i projekti za koje će trebati ocijeniti uklapaju li se ili ne u ovu Strategiju. Kako se ne bi 
doveli u poziciju da svaki prijedlog vrednujemo na različit način i pod pritiskom politike ili jav- 
nosti, najprimjerenije je rukovodeći se interesima razvoja, kao i smjernicama razvoja utvrđenim 
u ovoj Strategiji, utvrditi kriterije po kojima ćemo u idućem desetljeću vrednovati potencijalne 
razvojne projekte. 

Kao relevantni kriteriji za vrednovanje potencijalnih projekata utvrđeni su: 

• dugoročnost projekta, 

• utjecaj na kulturni brand grada Karlovca, 

• usuglašenost sa strateškim ciljevima Strategije kulturnog razvoja grada Karlovca, 

• utjecaj projekta na različite dobne skupine, 

• mogućnost korištenja sredstava iz drugih izvora (EU i RH), 

• utjecaj projekta na zapošljavanje, 

• postotak stanovništva koji će osjetiti efekte projekta, 

• utjecaj na obnovu i očuvanje kulturnih dobara, 

• teritorijalna širina i korist od projekta, 

• ekološki aspekt projekta, 

• stupanj ulaganja proračunskog novca u prijašnjem razdoblju, 

• spremnost stanovništva na ulaganja vlastitih sredstava. 

Osim uspostavljanja kriterija kojima će se vrednovati potencijalni projekti potrebno je utvrditi 
i prioritet u korist pojedinih kriterija što je moguće utvrđivanjem različitog faktora važnosti. U 
daljnjem postupku kriteriji su po važnosti grupirani u tri skupine i to: 

1. Izrazito važni (faktor 5): 

• dugoročnost projekta, 

• utjecaj na kulturni brand grada Karlovca, 

• usuglašenost sa strateškim ciljevima Strategije kulturnog razvoja grada Karlovca, 

• izvornost kulturnog projekta ili programa, 

• postotak stanovništva koji će osjetiti efekt projekta. 

2. Važni (faktor 4): 

• mogućnost korištenja sredstava iz drugih izvora (EU i RH), 

• utjecaj projekta na zapošljavanje, 

• stupanj dobrovoljnog rada na projektu (volontiranja), 

• utjecaj projekta na različite dobne skupine (djecu, mlade, srednju dob i starije), 

• utjecaj na obnovu i očuvanje kulturnih dobara. 

3. Sekundarno važni (faktor 3): 

• teritorijalna širina i korist od projekta, 

• ekološki aspekt projekta, 

• stupanj ulaganja proračunskog novca u prijašnjem razdoblju, 

• spremnost stanovništva na ulaganja iz vlastitih sredstava. 

Vrednovanje unutar svakog od kriterija provodi se kako slijedi u tablicama. 


Dugoročnost projekta 

Faktor: 5 

Efekt projekta je dugoročan 

5 

Efekt projekta je srednjoročan 

3 

Efekt projekta je kratkoročan 

1 



Utjecaj na kulturni brand grada Karlovca 

Faktor: 5 

Projekt ima snažan utjecaj na kulturni brand Grada 

5 

Projekt ima utjecaj na kulturni brand Grada 

3 

Projekt nema utjecaj na kulturni brand Grada 

1 


Usuglašenost sa strateškim ciljevima Strategije 

Faktor: 5 

Projekt je suglasan strateškim ciljevima 

5 

Projekt je samo djelomični suglasan strateškim ciljevima 

3 

Projekt nije suglasan strateškim ciljevima 

1 


Izvornost kulturnog projekta ili programa 

Faktor: 5 

Projekt/program je izvorno karlovački 

5 

Projekt/program je djelomično izvoran 

3 

Projekt nije izvorno karlovački 

0 


Postotak stanovnika koji će osjetiti efekte projekta 

Faktor: 5 

Efekte ulaganja osjetit će preko 70% stanovnika 

5 

Efekte ulaganja osjetit će 50-70% stanovnika 

4 

Efekte ulaganja osjetit će 20-50% stanovnika 

3 

Efekte ulaganja osjetit će 20- 10% stanovnika 

2 

Efekte ulaganja osjetit će manje od 10% stanovnika 

1 


Mogućnost korištenja sredstava iz drugih izvora (EU i RH) 

Faktor: 4 

Učešće drugih izvora u financiranju projekta preko 80% 

5 

Učešće drugih izvora u financiranju projekta 60-80% 

4 

Učešće drugih izvora u financiranju projekta 40-60% 

3 

Učešće drugih izvora u financiranju projekta 20-40% 

2 

Učešće drugih izvora u financiranju projekta do 20% 

1 

Bez učešća drugih izvora u financiranju projekta 

0 


Utjecaj projekta na zapošljavanje 

Faktor: 4 

Projekt zapošljava više od 10 radnika 

5 

Projekt zapošljava 4-10 radnika 

4 

Projekt zapošljava 1-3 radnika 

3 

Projekt ne zapošljava radnike 

0 

Učešće dobrovoljnog rada na projektu (volontiranja) 

Faktor: 4 

Projekt se realizira s više od 70% dobrovoljnog rada 

5 

Projekt se realizira s 50-70% dobrovoljnog rada 

4 

Projekt se realizira s 20-50% dobrovoljnog rada 

3 

Projekt se realizira s 10-20% dobrovoljnog rada 

2 

Projekt se realizira s manje od 10% dobrovoljnog rada 

1 

Na projektu nema učešća dobrovoljnog rada 

0 


Utjecaj projekta na različite dobne skupine 

Faktor: 4 

Projekt ima veliki značaj za sve dobne skupine 

5 

Projekt ima značaj za tri dobne skupine 

4 

Projekt ima značaj za dvije dobne skupine 

3 

Projekt ima značaj za jednu dobnu skupinu 

2 


Utjecaj na obnovu i očuvanje kulturnih dobara 

Faktor: 4 

Projekt ima pozitivan utjecaj na očuvanje baštine 

5 

Projekt nema pozitivan utjecaj na očuvanje baštine 

0 


Teritorijalna širina i korist od projekta 

Faktor: 3 

Projekt obuhvaća cijeli Grad 

5 

Projekt obuhvaća više od osam naselja 

4 

Projekt obuhvaća više od pet naselja 

3 

Projekt obuhvaća više od dva naselja 

1 


Ekološki aspekt projekta 

Faktor: 3 

Projekt značajno smanjuje zagađenje okoliša 

5 

Projekt djelom smanjuje zagađenje okoliša 

3 

Projekt nema utjecaja na zagađenje okoliša 

1 

Projekt povećava zagađenje okoliša 

0 


Stupanj ulaganja proračunskog novca u prijašnjem razdoblju 

Faktor: 3 

Nije bilo ulaganja u posljednjih 5 godina 

5 

Nije bilo ulaganja u posljednje 4 godine 

4 

Nije bilo ulaganja u posljednje 3 godine 

3 

Nije bilo ulaganja u posljednje 3 godine 

2 

Nije bilo ulaganja u posljednjoj godini 

1 


Spremnost stanovništva na ulaganje vlastitih sredstava u realizaciju 
projekata 

Faktor: 3 

Učešće stanovništva preko 80% vrijednosti projekta 

5 

Učešće stanovništva 60-80% vrijednosti projekta 

4 

Učešće stanovništva 40-60% vrijednosti projekta 

3 

Učešće stanovništva 20-40% vrijednosti projekta 

2 

Učešće stanovništva samo u radnoj snazi 

1 

Stanovništvo ne učestvuje u financiranju projekta 

0 


Na bazi utvrđenih kriterija provodi se vrednovanje razvojnih projekata. Vrijednost pojedinog 
projekta dobiva se tako što se kod svakog od kriterija faktor pomnoži s odgovarajućim brojem 
bodova, nakon čega se zbrajaju bodovi dobiveni po svakom kriteriju. Projekt s najviše bodova je 
prvi na rang listi. 

PRIBAVLJANJE SREDSTVA 
I FINANCIRANJE 


Jedna od važnih karakteristika svake strategije, pa tako i ove, jest njezina financijska izvedivost. 
Pri tome se ne smijemo bojati realnih iznosa svakog projekta, ali moramo imati na umu da 
potreba za razvojem, zahtijeva od nas realno odmjeravanje vlastitih investicijskih kapaciteta, 
kao i mogućnosti korištenja sredstava iz različitih izvora. Stoga ćemo u nastavku prvo razmotriti 
financijske kapacitete grada Karlovca, a potom sve druge financijske izvore, kako bismo mogli 
predložiti modele financiranja za pojedine projekte planirane Strategijom. 


8.1 Financijski kapaciteti gradskog proračuna 


Pri sagledavanju financijske konstrukcije za realizaciju ove Strategije za grad Karlovac postoje 
samo dva načina za osiguranje potrebnog novca, a to su: 

• gradska proračunska sredstva i 

• svi drugi financijski izvori (državni i županijski proračuni, privatna ulaganja, subvencije, 
nepovratne razvojne pomoći itd.) 

Ovako ambicioznu Strategiju nije moguće realizirati samo sredstvima gradskog proračuna, iako 
će i uz korištenje drugih izvora proračun doživjeti velika naprezanja i preraspodjele. Upravo ovo 
proračunsko ograničenje upućuje nas na to da svi projekti koji budu realizirani kao sastavnica 
ove Strategije nužno moraju biti utemeljeni na gospodarskim i investicijskim načelima te da 
se izvršena ulaganja najvećim dijelom moraju vratiti ulagačima. Jedini ulagači koji ne moraju 
ostvariti novčani povrat uloženih sredstava su: Grad, Županija i Republika Hrvatska. 

Analizirajući potencijalne proračunske kapacitete u razdoblju realizacije ove Strategije od 2013. 
do 2023. potrebno je objektivizirati činjenicu dosadašnjeg proračunskog razvoja te uvažiti eko- 
nomske potrese koje je prouzročila ekonomska kriza. Posebne posljedice nastupile su u domeni 
javne potrošnje, a poteškoće koje su zatekle gospodarske subjekte bitno su poremetile pritok 
novca u proračun na svim razinama. Stoga valja imati na umu da će u narednim godinama visina 
proračuna stagnirati ili tek neznatno rasti. Za očekivati je da će pravi izlazak iz ekonomske krize 
uslijediti tek tijekom narednih godina čemu će poseban poticaj dati i nedavni ulazak Hrvatske 
u punopravno članstvo Europske unije. Možemo očekivati da će u razdoblju prvih pet godina po 
ulasku Hrvatske u Europsku uniju doći do gospodarskog povezivanja te kvalitetnijeg povezivanja 
hrvatskog s europskim tržištem. Razdoblje je to u kojem treba očekivati znatnija inozemna ulaga- 
nja kroz otvaranje još prisnije i ekonomski kvalitetnije suradnje sa susjednim zemljama. 

Mogući rast proračuna neće biti ni približno dostatan za realizaciju zacrtane Strategije kulturnog 
razvoja pa će pozornost trebati usmjeriti na korištenje drugih raspoloživih načina za financiranje 
razvojnih projekata. Pri tome su najvažnija dva izvora: međunarodni fondovi, osobito razvojni 
kao i poduzetnička investicijska ulaganja. Treća mogućnost financiranja razvoja leži u kreditima 
koje bi Grad mogao podići za realizaciju projekata, međutim, ovaj izvor podložan je brojnim 
ograničenjima i do sada, u pravilu, nije korišten za projekte u kulturi. 


8.2 Drugi izvori sredstava 


Potencijalni modeli za osiguravanje sredstava potrebnih za provedbu Strategije kulturnog razvo- 
ja mogu se osiguravati iz sljedećih izvora: 

• županijskog proračuna - u odnosu na projekte i programe od interesa za Županiju; 

• državnog proračuna, osobito iz proračuna nadležnog ministarstava za kulturu, kao i mini- 
starstva nadležnog za regionalni razvoj, poduzetništvo, turizam i gospodarstvo, a suklad- 
no Nacionalnoj strategiji regionalnog razvitka ili drugim razvojnim dokumentima donese- 
nim na državnoj razini; 

• fondova Europske unije, strukturnih i kohezijskih; 

• poduzetničkog kapitala tj. investicijska ulaganja, projekte javno-privatnog partnerstva ili 
koncesijske ugovore; 

• kredita Hrvatske banke za obnovu i razvoj kao i drugih razvojnih fondova i banaka; 

• financijskih aranžmana s međunarodnim financijskim institucijama, poput Svjetske ban- 
ke, Europske investicijske banke, Razvojne banke Vijeća Europe; 

• vlastitim prihodima pravnih osoba osnovanih u cilju izvršenja projekta ili dijela strategije kul- 
turnog razvoja, kao što su primjerice ustanove kulture, tvrtke u turizmu, rekreaciji i športu. 

Projekti obnove i revitalizacije građevina koje su u vlasništvu grada Karlovca, poput objekata 
unutar karlovačke Zvijezde, trebali bi se financirati kao projekti javno-privatnog partnerstva kako 
bi se u gospodarski i društveni razvoj uključilo što više privatnog kapitala. Time bi se ostvarili 
višeslojni učinci, kao što su: otvaranje novih radnih mjesta, rast gospodarskog i društvenog 
standarda na području grada, ali ne samo povećanje broja poduzetnika već i njihovo vezivanje 
za područje i boljitak grada. 

Također bi u razvojnim projektima, kao što su projekti pretvaranja arheoloških lokaliteta u ar- 
heološke parkove ili projekti unapređenja kulturne infrastrukture, trebalo koristiti ugovore o 
koncesiji kao model povezivanja javnog interesa i gospodarskih aktivnosti. 


8.3 Prijedlog modela za financiranje pojedinih projekata 


Često imamo ideju za projekt, pa čak i detaljno razrađeni projekt, ali nam nedostaje model za 
njegovo financiranje, odnosno osiguravanje potrebnih sredstava za njegovu provedbu. Slijedom 
toga za provedivost ove Strategije nužno je definirati realne izvore financiranja. Pri tome je pro- 
jekte potrebno sagledavati u dvije grupe, a to su razvojni projekti i projekti usmjereni na izved- 
bene programe i promociju karlovačkog kulturnog života. 

Među razvojne projekte valja nam ubrojiti projekte usmjerene na unapređenje karlovačke kul- 
turne infrastrukture i na očuvanje kulturne baštine na gradskom području. Među razvojnim pro- 
jektima ističu se dva kapitalno važna projekta a to je projekt održivog razvoja Gradskog muzeja 
i projekt obnove i revitalizacije karlovačke Zvijezde. 


U narednoj tablici prikazali smo moguće izvore financiranja za razvojne projekte. 


Razvojni projekti 


Mogući izvori financiranja 

Proračun grada 

Karlovca 

Proračun 

Karlovačke 

županije 

Proračun RH 

Vlasnici 

nekretnina 

Sponzori i 

donatori 

Međunarodni 

fondovi 

Poduzetnička 

ulaganja 

Javno-privatno 

partnerstvo 

Projekt obnove i revitalizacije 
karlovačke Zvijezde 

+ 


+ 

+ 

+ 

+ 

+ 

+ 

Projekt pretvaranja arheoloških 
lokaliteta u arheološke parkove 

+ 


+ 

+ 

+ 

+ 


+ 

Projekt obnove i revitalizacije 

Starog grada Dubovca. 

+ 


+ 

+ 

+ 

+ 



Projekt uređenja i opremanja 
Hrvatskog doma 

+ 


+ 

+ 

+ 

+ 


+ 

Projekt obnove i uređenje kina 

Edison 

+ 



+ 

+ 



+ 

Projekt obnove i revitalizacije 
prostora zgrade željezničkog 
kolodvora 

+ 


+ 

+ 

+ 

+ 


+ 

Projekt održivog razvoja Gradskog 
muzeja 

+ 

+ 

+ 


+ 

+ 



Projekt opremanja Gradskog 
kazališta Zorin dom 

+ 

+ 

+ 


+ 




Projekt opremanja otvorenih 
kulturnih prostora u gradu 

+ 

+ 



+ 


+ 

+ 

Projekt uspostave Know-how centra u 
okviru Klastera 

+ 




+ 

+ 


+ 


Drugu grupu čine projekti usmjereni na izvedbene programe i promociju karlovačkog kultur- 
nog života. Za razliku od razvojnih projekata koji su većinom dugoročne prirode projekti iz ove 
grupe podložniji su prilagodbi potreba građanima kao krajnjim korisnicima, odnosno publici. 
Upravo ta dimenzija projekata otvara veće mogućnosti za uključivanje gospodarstva u ulaganje, 
koprodukciju, sponzorstvo, donacije, javno-privatno partnerstvo i druge oblike financiranja ili 
sufinanciranja kulture. 

U tablici smo naznačili mogućnosti korištenja najvažnijih financijskih izvora za neke od važnijih 
projekata iz Strategije. 


Projekti izvedbene kulture i 
promocije 

Mogući izvori financiranja 

Proračun grada 

Karlovca 

Proračun 

Karlovačke 

županije 

Proračun RH 

Sponzori i 

donatori 

Vlastiti prihodi 

organizatora 

Koprodukcije 

Međunarodni 

fondovi 

Poduzetnička 

ulaganja 

Javno-privatno 

partnerstvo 

Projekt uspostave medijske platforme 
o karlovačkoj kulturi na engleskom ili 
drugom stranom jeziku 

+ 



+ 

+ 



+ 

+ 

Projekt Karlovačkih susreta kulture 

+ 

+ 

+ 

+ 

+ 

+ 

+ 



Projekt obilježavanja Dana sv. Josipa 

+ 


+ 

+ 

+ 


+ 

+ 


Projekt obilježavanja i prezentacije 
značajnih osoba Karlovca 

+ 



+ 

+ 





Projekt osmišljavanja kulturno- 
turističkih sadržaja i programa 

+ 



+ 

+ 



+ 

+ 

PROVEDBA I NADZOR NAD 
PROVEDBOM STRATEGIJE 


9.1. Provedba Strategije 

Za osmišljenu i racionalnu provedbu Strategije u život nužno je osigurati kontinuitet u radu i 
djelovanju svih dionika na izvršavanju projekata, programa ili zadataka definiranih Strategijom. 
Upravo osiguravanje kontinuiteta zahtijeva imenovanje osoba odgovornih za pojedine projekte, 
programe i zadatke, kao i imenovanje tijela koje će u ime Grada Karlovca upravljati i nadzirati 
provedbu Strategije. Gledajući prema upravnoj nadležnosti operativnu provedbu Strategije nad- 
zirat će Upravni odjel za društvene djelatnosti uz tijela koja, po potrebi, budu za tu namjenu 
imenovana od strane Grada. 

Stoga će svi dionici u kulturi, koji jesu ili se žele uključiti u provedbu Strategije, izvršavati svoje 
projekte, programe i zadaće sukladno Strategiji, a u koordinaciji s Upravnim odjelom za društve- 
ne djelatnosti te će o svim izvršenim poslovima i projektima podnositi izvješća gradskoj upravi, 
kao i podnositi prijedloge za nove projekte i programe iz svog djelokruga. 

Upravni odjel za društvene djelatnosti će provedbu Strategije voditi na načelima na kojima se 
temelji gradska kulturna politika, a osobito na načelima: 

• otvorenosti i transparentnosti, a osobito kada su projekti, programi ili aktivnosti financi- 
rani javnim sredstvima, 

• financijske uravnoteženosti te 

• kontinuiranog razvoja kulturnog identiteta grada Karlovca. 

0 provedbi Strategije podnosit će se godišnja izvješća s prijedlozima za daljnje korake u pro- 
vedbi Strategije. 

Svake tri godine analizirat će se provedba i po potrebi utvrđivat će se promjene i/ili dopune Strategije. 
U okviru provedbe Strategije poticat će se zadužene dionike na pripremu i izradu projekata i 
programa u Karlovačkoj kulturnoj mreži, odnosno Karlovačkom kulturnom klasteru. U okviru 
provedbe Strategije uspostavljena Mreža, a potom Klaster obvezan je podnositi gradonačelniku 

1 Gradskom vijeću godišnje izvještaj o realiziranim programima. 


9.2. Tijela i postupak nadzora 

Nadzor nad radom Mreže - Klastera, kao i drugih dionika koji će sudjelovati u provedbi ove 
Strategije, obavljat će Gradsko vijeće i nadležne službe Grada Karlovca, odnosno Županije i 
Republike Hrvatske kada je ta nadležnost utvrđena propisima. 

Godišnja izvješća koja prihvate tijela nadzora javno će se objavljivati na odgovarajući način. 

Prilozi 

11.1. Dionici koji su sudjelovali u izradi Strategije 


Radna grupa za izradu Strategije kulturnog razvoja (imenovana od strane gradonačelnika 
23 . 4 . 2013 .) 

Dubravko Delić, dipl. ing. , za predsjednika, Grad Karlovac, zamjenik gradonačelnika 

Andreja Navijalić, prof . , za zamjenicu predsjednika, Grad Karlovac, Upravni odjel za društvene 

djelatnosti 

Martina Furdek Hajdin, d.i.a., Grad Karlovac, Upravni odjel za prostorno planiranje, promet i 
veze 

mr. sc. Marina Grčić, Grad Karlovac Upravni odjel za poduzetništvo i poljoprivredu 
Srećko Šestan, prof., Gradsko kazalište “Zorin dom” 

Frida Bišćan, prof., Gradska knjižnica “Ivan Goran Kovačić” 

mr. sc. Hrvojka Božić, prof., Gradski muzej Karlovac 

Antonio Bosio, prof., Državni arhiv Karlovac 

Ljiljana Ščedrov, prof., Glazbena škola Karlovac 

mr. sc. Tihana Bakarić, Turistička zajednica grada Karlovca 

Davor Trupković, d.i.a., Ministarstvo kulture, Konzervatorski odjel u Karlovcu 

Igor Beketić, Udruga Promenada 

Marija Ratković Vidaković, Kinoklub Karlovac 

Denis Mikšić, prvostupnik novinarstva, Udruga za kreativni razvoj Domaći 
Željko Štajcer, dr. med., FA “Mafija Gubec” 

Andrea Štalcar Furač, predsjednica Centra “Novi svijet - Urbani” Karlovac 

Za tajnicu radne grupe određuje se Irena Šegavić Čulig, viša stručna suradnica za kulturu. 

Tijekom prikupljanja podataka, kao i izrade teksta same Strategije obavljeni su brojni razgovori 
te prikupljena dokumentacija, a osobito s ravnateljima i pojedinim djelatnicima ustanova u 
kulturi, pročelnicom i djelatnicima Konzervatorskog odjela Ministarstva kulture, stručnjacima 
koji su sudjelovali u izradi studija, elaborata i druge dokumentacije o zaštiti i očuvanju kulturne 
baštine grada Karlovca, predstavnicima udruga u kulturi kao i nezavisne kulture. Kontinuirano 
je bila otvorena mogućnost svim građanima Karlovca da dostavljaju svoje sugestije, prijedloge i 
mišljenja putem maila (info@hadrian.hr) koju je iskoristilo nekoliko udruga u kulturi dostavom 
podataka i mišljenja. 


101 


• • STRATEGIJA KULTURNOG RAZVOJA 



Dionici prve radionice: 


Barić Sanja 

Udruga karlovačke mažoretkinje 

Bišćan Frida 

Gradska knjižnica 

Bocek Radmila 

Glazbena škola 

Bojmić Vedran 

Udruga Kajda 

Bosio Antonio 

Državni arhiv 

Conjar Bogdanka 

Udruga Mali princ, Osnovna škola Grabrik 

Fajdić Dunja 

Članica kulturnog vijeća 

Grčić Marina 

Jakšić Damir 

Lapčić Dubravka 

Suradnja s kulturno-umjetničkim udrugama 

Maradin Ivana 

M i ha j lović-Ceti n ian i n Neven 

Udruga Dubovački streličari 

Mihalić Jasmina 

Članica kazališta sjena u Promenada klubu 

Mitrović Vrbanac Vera 

ZAKUD , Plesni centar studio 23 

Navi jal ić Andreja 

Pročelnica UO za društvene djelatnosti 

Pavičić Marijana 

Ravnateljica OŠ 

Pecoja Ivan 

Matica Flrvatska 

Pekić Marko 

Radar d.o.o. 

Plemić Ivančica 

Folklorna družina Vuga 

Podrebarac Aleksandra 

Udruga Carpe Diem 

Poljac Višnja 

Članica kazališta sjena u Promenada klubu 

Ratković Vidaković Marija 

Članica kulturnog vijeća 

Šestan Srećko 

Gradsko kazalište Zorin dom 

Štajcer Željko 

FA Matija Gubec 

Štalcar Furač Andrea 

Predsjednica Centra za kulturu 

Furdek-Hajdin Martina 

Zaborski Vesna 

Karlovačko pjevačko društvo 


Željković Andrea Ravnateljica OŠ - Udruga Jak kao Jakov 


Dionici druge radionice: 

Alinčić Jasminka 

Osnovna škola Rečica, Učenička zadruga „Ivančice" 

Beg Vesna 

Begić Dina 

Turistička zajednica Karlovačke županije 

Bocek Radmila 

Glazbena škola Karlovac, PHPD Zora 

Bojmić Vedran 

Udruga Kajda 

Bosio Antonio 

Državni arhiv 

Delić Dubravko 

Zamjenik gradonačelnika 

Fink Radaković Vlatka 

Osnovna škola Turanj 

llić Goran 

Udruga za poticanje kulture Orpheus 

Janjanin Đurđica 

Šumarska i drvodjeljska škola 

Jeftović Marija 

Osnovna škola Dubovac 

Klarić Nada 

Osnovna škola Rečica 

Leš Dražen 

Udruga „Dubovački streličari" 

Mikšić Denis 

Domaći/Kamatrix 

Mitrović Vrbanac Vera 

ZAKUD , Plesni centar studio 23 

Pekić Marko 

Radar d.o.o. 

Perišin Dijana 

Osnovna škola Rečica 

Petković Nataša 

Osnovna škola Turanj 

Plemić Ivančica 

Folklorna družina Vuga 

Radović Davorka 

Grad Karlovac 

Ratković Vidaković Marija 

Članica kulturnog vijeća, Kinoklub Karlovac 

Simić-Vinski Gorana 

Osnovna škola Mahično 

Smolčec Irena 

Osnovna škola Mahično 

Šegavić Čulig Irena 

Grad Karlovac, Upravni odjel za društvene djelatnosti 

Štajcer Željko 

FA Matija Gubec 

Tariba Ivan 

Osnovna škola Jarnević 


Tijekom javne rasprave svoje priloge dao je veći broj građana manjim dijelom i u pisanoj formi, a 
većim djelom usmenom javnom raspravom. Zahvaljujemo na velikom doprinosu svih navedenih 
kao i onih koji su anonimnim doprinosima pomogli u izradi ove Strategije. 

Nakladnik 

Grad Karlovac 

Za nakladnika 

Damir Jelić 

Izrađivač 

Hadrian d.o.o. Zagreb 

Lektura i korektura 

mr. sc. Hrvojka Božić, prof. 

Grafička priprema i tisak 

Tiskara Pečarić & Radočaj, Karlovac 

Naklada 

500 primjeraka 

Izdavanje knjige financirao je Grad Karlovac 

